text:
འདྲི་བའི་དྲི་ལན།
ངེ་གི་གློག་རིག་ཚད་འཛིན་ནང་ རྫོང་ཁའི་ཡིག་གཟུགས་ཚུ་ སྒྲོམ་ཅུ་ ཡང་ན་ དྲི་རྟགས་སྦེ་ག་ཅི་འབད་འཐོནམ་ཨིན་ན?
རྒྱུ་རྐྱེན།
སྒྲོམ་ཅུ་ ཡང་ན་དྲི་རྟགས་འདི་ སྔ་སྒྲིག་glyph ནང་ལུ་ ཡིག་གཟུགས་ནང་གི་ཡི་གུ་མ་ཚང་མ་ལས་བརྟེན་འཐོནམ་ཨིན།
དཀའ་ངལ་འཐོན་དགོ་མི་འདི་ཡང་ ཀ༽ གློག་རིག་རིམ་ལུགས་ནང་ རྫོང་ཁ་ཡུ་ནི་ཀོཌ་གི་ཡིག་གཟུགས་ ལེགས་ཤོམ་སྦེ་མ་བཙུགསཔ་ལས་བརྟེན། ཁ༽ ལག་ལེན་པ་གིས་ རྫོང་ཁའི་ཡི་གུ་ཚུ་ རྫོང་ཁའི་ཡིག་གཟུགས་ མེད་མི་ཨིང་སྐད་ཡིག་གཟུགས་ལུ་སྒྲིག་བཀོད་འབདཝ་ལས་བརྟེན། ག༽ ལག་ལེན་པ་གིས་ རྫོང་ཁ་ཡུ་ནི་ཀོཌ་ གསལ་སྟོན་འབད་བའི་སྐབས་ལུ་ རྫོང་ཁའི་ཡིག་འབྲུ་ ཚད་ལྡན་མིན་པ་དང་ རྙིངམ་ཚུ་ལག་ལེན་འཐབཔ་ལས་བརྟེན།
སེལ་ཐབས།
- རྫོང་ཁ་ཡུ་ནི་ཀོཌ་གི་ཡིག་གཟུགས་ཕབ་ལེན་འབད་བཞིནམ་ལས་ གློག་རིག་རིམ་ལུགས་ནང་བཙུགས་དགོ།
- ཁྱོད་རའི་ཡིག་གུ་ཚུ་ རྫོང་ཁ་ཡུ་ནི་ཀོཌ་གི་ཡིག་གཟུགས་ནང་ སྒྲིག་བཀོད་འབད་དགོ། (འདི་ཡང་ DDC Uchen, DDC Wangdi, or Jomolhari).OpenOffice Writer ལག་ལེན་འཐབ་འདྲཝ་ཅིག་འབད་བ་ཅིན་ རྫོང་ཁའི་ཡིག་གཟུགས་ཚུ་ CLT text སྔ་སྒྲིག་ཡིག་གཟུགས་ཚུ་ལུ་ རིམ་སྒྲིག་འབད་དགོཔ་ཨིན།. Microsoft Office Word ལག་ལེན་འཐབ་འདྲཝ་ཅིག་འབད་བ་ཅིན་ རྫོང་ཁའི་དོན་ལུ་དམིགས་བསལ་གི་ styles གསར་བཟོ་འབད་བཞིནམ་ལས་ Word 2003 དང་ Word 2007 གི་དོན་ལུ་འགྲེལ་བཤད་རྐྱབ་ཡོད་པའི་ ལམ་སྟོན་དང་འཁྲིལ་ཏེ་ སྒྲིག་བཀོད་འབད་དགོ།
- ནམ་རང་འབད་རུང་ ཡུ་ནི་ཀོཌ་ཡི་གུའི་དོན་ལུ་ རྫོང་ཁའི་ཡིག་འབྲུ་རྙིངམ་ཚུ་ལག་ལེན་འཐབ་ནི་མི་འོང་། སྔོན་མའའི་ 8-bit སྦེ་མི་ རྫོང་ཁའི་ཡིག་གཟུགས་རྙིངམ་ དཔེར་ན་ DR Kunzang, Gelong Rinchen, ཡང་ན་ Dzongkha Calligraphic ཚུ་ནང་ རྫོང་ཁ་ཡུ་ནི་ཀོཌ་འདི་ ལག་ལེན་འཐབ་མི་བཏུབ། རྫོང་ཁའི་ཡིག་གཟུགས་ ཚད་ལྡན་མིན་པ་དང་ རྙིངམ་ཚུ་གིས་ རྫོང་ཁའི་ glyphs ཚུ་ Latin text གི་དོན་ལུ་ གསོག་འཇོག་སྦེ་ཡོད་པའི་ ཡིག་གཟུགས་གསང་རྟགས་ཚུ་ནང་བཙུགསཔ་ལས་བརྟེན་ ཡུ་ནི་ཀོཊ་རྫོང་ཁ་འདི་གསལསྟོན་འབད་མི་བཏུབ་ཨིན། ཡུ་ནི་ཀོཌ་དང་མཐུན་པའི་ཡིག་གཟུགས་ཚུ་ནང་ ཚད་ལྡན་གྱི་ཡིག་གཟུགས་གསང་རྟགས་ལག་ལེན་འཐབ་དོ་ཡོདཔ་ལས་ རྫོང་ཁའི་ཡིག་གཟུགས་ལུ་ཡང་ དམིགས་བསལ་དུ་ གསང་རྟགས་སོ་སོ་ལག་ལེན་འཐབ་ཡོདཔ་མ་ཚད་ འདི་བལྟ་ནིའི་ཐིག་ཁྲམ་ཡང་ཡོདཔ་ཨིན། ཐིག་ཁྲམ་འདི་གཙོ་བོ་ར་ ཡི་གུ་གསལ་སྟོན་ ལམ་ལུགས་ཀྱི་ལག་ལེན་འཐབ་ཐོག་ལས་བརྩེགས་འདོགས་ཀྱི་ཡི་གུ་ཚུ་ཚུལ་མཐུནམ་སྦེ་སྟོནམ་ཨིན
ངེའི་གློག་རིག་ནང་ རྫོང་ཁའི་ཡིག་གུ་ཚུ་གཉིས་ལྡབ་དང་ ལེགས་ཤོམ་སྦེ་མ་མཐུན་མི་འདི་ག་ཅི་སྦེ་ཨིན་ན?
རྫོང་ཁའི་ཡི་གུ་ཚུ་ གོང་གི་དཔེ་དང་པ་་བཟུམ་སྦེ་འཐོན་པ་ཅིན་ ཁྱོད་ཀྱི་ རིམ་ལུགས་ནང་ Complex Text Layout for OpenType fonts ལམ་ལུགས་འདི་ཡིག་འབྲུ་ཚུ་ ལག་ལེན་མ་འཐབ་ལས་བརྟེན་ཨིན།
སེལ་ཐབས།
- ཁྱོད་ཀྱི་ ལག་ལེན་རིམ་ལུགས་འདི་ complex text layout གི་དོན་ལུ་གདམ་ཁ་ ཡང་ན་བཟོ་བཀོད་འབད་བཅུག་ནིའི་དོན་ལུ་ དང་པ་རང་ འདི་ནུས་ལྡན་ཡོདཔ་བཟོ་དགོ། དཔེར་ན་ OpenOffice གི་དོན་ལུ་ Tools ► Options ► Language Settings ► Languages "Enhanced Language Support" "Enabled complex text layout (CTL)"་ གདོང་ཁ་ཡོད་པའི་སྒྲོམ་ཅུ་ནང་བདུན་རྟགས་བཀོད་དགོ།
- Windows XP ནང་ Uniscribe དུས་མཐུན་བཟོ་ནིའི་ལམ་སྟོན་ཚུ་ལེགས་ཤོམ་སྦེ་ལག་ལེན་འཐབ་དགོ།
- གལ་སྲིད་འདི་ནང་ལཱ་འབད་མ་བཏུབ་འདྲཝ་ཅིག་འབད་བ་ཅིན་ ཁྱོད་རའི་རིམ་ལུགས་ཀྱི་ Program ཡིག་སྣོད་ནང་ དུས་མཐུན་ཡོད་པའི་ Uniscribe (usp10.dll) འདི་འདྲ་བཤུས་རྐྱབ་དགོ། (དཔེར་ན་ Windows XP ནང་གི་ OpenOffice ནང་ལུ་ C:\Program Files\OpenOffice.org 3\program\ directory ནང་ usp10.dll འདི་འདྲ་བཤུས་རྐྱབ་དགོ།) (
དྲན་ཐོ། ཡུ་ནི་ཀོཌ་གི་དོན་ལུ་རྒྱབ་སྐྱོར་འབད་བཏུབ་པའི་ ལག་ལེན་རིམ་ལུགས་སོ་སོར་ཡང་ཡོདཔ་ཨིན་རུང་ Complex Text Layout ལུ་རྒྱབ་སྐྱོར་འབད་མ་བཏུབ་ཨིན་པས།
ངེ་གི་གློག་རིག་ནང་ རྫོང་ཁའི་ཡིག་གུ་ཚུ་ཆད་ཆདཔ་དང་ལེགས་ཤོམ་མ་འཐོན་མི་འདི་ ག་ཅི་འབད་ཨིན་ན?
སེལ་ཐབས།
- ཁྱོད་ཀྱི་གློག་རིག་ནང་ལས་ Arial Unicode ཡིག་གཟུགས་འདི་བཏོན་གཏང་དགོ།
དྲན་ཐོ། གོང་གི་དཀའ་ངལ་འདི་མེད་འདི་རང་འབད་རུང་ ཁྱོད་ཀྱི་གློག་རིག་ནང་ལས་ Arial Unicode ཡིག་གཟུགས་འདི་བཏོན་གཏང་པ་ཅིན་ལེགས་ཤོམ་ཨིན་མི་འདི་ཡང་ Windows ནང་ Dzongkha དང་ Tibetan རིམ་ལུགས་ཀྱི་ལཱ་འབད་ཐངས་ལུ་བར་དཀྲོག་འབདཝ་ཨིན།
རྫོང་ཁའི་ནང་རྟག་དཔྱད་ཀྱི་ཡི་གུ་མཛུབ་གནོན་རྐྱབ་ད་ ལྡེ་སྒྲོམ་འདི་ ག་ཅིག་འབད་ལོག་ English ནང་འགྱོཝ་ཨིན་ན?
རྒྱུ་རྐྱེན།
Tདཀའ་ངལ་འཐོན་མི་འདི་ཡང་ Windows ནང་ལུ་ལྡེ་སྒྲོམ་སོར་བའི་སྐབས་ལུ་ ཡང་ན་ གློག་རིག་ནང་ལུ་ Input Languages འདི་ Grave Accent key གུ་བཀལ་བཞག་ཡོདཔ་ལས་བརྟེན་ཨིན།
སེལ་ཐབས།
Control Panel ► (Clock Language and Region) Change Keyboard and other input methods ► Change Keyboard ► Advanced Key settings ► Change Key Sequence ནང་འགྱོ་དགོ།
- དེ་ལས་ Change Key Sequence ནང་ལུ་ Switch Input Language འོག་ལུ་ཡོད་པའི་ Left Alt + Shift གུ་བདེན་རྟགས་བཀལ་དགོ།
- ད་རུང་ར་ Change Key Sequence ནང་ལུ་ Switch Keyboards འོག་ལུ་ཡོད་པའི་ Left Ctrl + Shift གུ་བདེན་རྟགས་བཀལ་དགོ།
Windows ནང་ལུ་རྫོང་ཁ་མཛུབ་གནོན་འབདཝ་ད་ ཡིག་གཟུགས་འདི་འཕྲལ་འཕྲལ་རང་ Microsoft Himalaya ལུ་ག་ཅི་འབད་འགྱུར་འགྱོཝ་སྨོ?
རྒྱུ་རྐྱེན།
- Microsoft Word ནང་ལུ་རྫོང་ཁའི་སྔར་སྒྲིག་ཡིག་གཟུགས་འདི་ ཡིག་གཟུགས་གཞན་ཅིག་གི་དོན་ལུ་ལེགས་ཤོམ་སྦེ་སྒྲིག་སྒྲིགཔ་མེད།
- དེ་འབད་ནི་འདི་གིས་ Microsoft Word གིས་རྫོང་ཁའི་ལྡེ་སྒྲོམ་འདི་ complex script སྐད་ཡིག་གི་ལྡེ་སྒྲོམ་སྦེ་ངོས་འཛིན་འབད་མ་ཚུགསཔ་ལས་ ལག་ལེན་འཐབ་མ་བཏུབ་ཨིན།
- Microsoft Himalaya འདི་ Windows གི་རྒྱལ་སྤྱིའི་ཡིག་གཟུགས་ཀྱི་ཡིག་སྣོད་ནང་ལུ་ བོད་པའི་སྔར་སྒྲིག་ཡིག་གཟུགས་སྦེ་བཙུགས་ཏེ་ཡོདཔ་ཨིན།
སེལ་ཐབས།
༡. Microsoft Word ནང་ལུ་རྫོང་ཁའི་ཡི་གུའི་སྒྲིག་བཀོད་བཟོ་དགོ།
ཡོངས་འབྲེལ་འཆར་སྒོ་འདི་ནང་བཙུགས་ཡོད་པའི་འོས་ལྡན་གྱི་བཀོད་རྒྱ་དང་འཁྲིལ་གནང་།
༢. Windows 7 ཡང་ན Windows Vista ནང་ལུ་ རྫོང་ཁའི་ལྡེ་སྒྲོམ་འདི་བོད་ཡི་གུ་བཀལ་དགོ།
Windows ནང་ལུ་ Microsoft གིས་ Tibetan ཡིག་གཟུགས་གི་དོན་ལུ་ ཚད་ལྡན་གྱི་རྒྱབ་སྐྱོར་ཡོདཔ་ལས་ Windows གིས་ Tibetan ཡིག་གཟུགས་འདི་ complex script language སྦེ་ངོས་འཛིན་འབདཝ་ཨིན། ཨིན་རུང་ རྫོང་ཁའི་དོན་ལུ་ རྒྱབ་སྐྱོར་ག་ནི་ཡང་མེདཔ་ལས་ Windows གིས་རྫོང་ཁ་འདི་ complex script language སྦེ་ངོས་འཛིན་འབད་མ་ཚུགསཔ་ཨིན། དེ་མ་ཚད་ Windows གིས་རྫོང་ཁ་དང་བོད་ཡིག་གཉིས་ཡི་གུའི་རིགས་གཅིག་སྦེ་ལག་ལེན་འཐབ་ཨིནམ་ངོས་འཛིན་འབད་མ་ཚུགསཔ་ཨིན།
༣. Windows གི་ global composite font ཡིག་སྣོད་འདི་བསྒྱུར་བཅོས་འབད་དགོ།
ཀ༽ Windows XP ནང་ལུ་ Global Font ཡིག་སྣོད་བསྒྱུར་བཅོས་འབད་ཐངས།
- ཁྱོད་ཀྱི་ C:\WINDOWS\Fonts\ ནང་གི་ fonts ཡིག་སྣོད་ནང་ལུ་འགྱོ་དགོ།
- དེ་གི་ཤུལ་ལས་ Global Serif ཡིག་གཟུགས (GlobalSerif.CompositeFont)་གི་ཡིག་སྣོད་འཚོལ་དགོ།
- ཨ་ནི་ ཡིག་སྣོད་འདི་ Notepad ལག་ལེན་འཐབ་ཐོག་ཁ་ཕྱེ་དགོ།
-   ཟེར་མི་སྡེ་ཚན་འདི་འཚོལ་དགོ།
- འགོ་ཡིག་འདི་གི་འོག་ལུ་ Target = "Microsoft Himalaya" ཟེར་མི་ཚིག་འཚོལ་ཏེ་ ཚིག་འདི་ Target = "DDC Uchen" ཟེར་མི་ལུ་འགྱ྄ར་དགོ། (ཡང་ན་ ཁྱོད་རའི་བློ་འདོད་ལྟར་དུ་ རྫོང་ཁའི་སྔར་སྒྲིག་ཡིག་གཟུགས་སྦེ་ རྫོང་ཁའི་ཡིག་གཟུགས་གཞན་ཅིག་གདམ་འཐུ་འབད་རུང་བཏུབ།)
ཡིག་སྣོད་འདི་གསོག་འཇོག་འབད་དགོ།
"Global Monospace" དང་ "Global Sans Serif" composite font files ནང་ལུ་ཡང་བསྒྱུར་བཅོས་འབད་དགོ་པ་ཅིན་ གོང་གི་བསྒྱུར་བཅོས་ལམ་སྟོན་འདི་ཅོག་འཐདཔ་སྦེ་ལག་ལེན་འཐབ་བཏུབ།


c: text/html

text:
Apple Macintosh ནང་རྫོང་ཁ་ལག་ལེན་འཐབ་ཐངས།
བཀོད་རྒྱ་འདི་གིས་ རྫོང་ཁ་ཡུ་ནི་ཀོཌ་གི་ཡིག་གཟུགས་དང་ལྡེ་སྒྲོམ་ཚུ་ Mac གློག་རིག་རིམ་ལུགས་ཀྱི་འཐོན་རིམ་དང་ དེའི་ཤུལ་ལུ་འཐོན་མི་ཚུ་ནང་ OSX 10.4 བཙུགས་ནིའི་ལམ་སྟོན་བྱོན་འོང་།
༢ རྫོང་ཁའི་ལྡེ་སྒྲོམ་བཙུགས་ཐངས།
- འདི་ཕབ་ལེན་འབད་ཚར་ཞིནམ་ལས་ Download ཡིག་སྣོད འཛུལ་བཞིནམ་ལས་ DzongkhaKeyboard-OSX.zip འདི་ཕྱིར་བཏོན་འབད་ནིའི་དོན་ལུ་ འདི་གུ་ཨེབ་གནང་།
- ད་ Finder འདི་ལག་ལེན་འཐབ་སྟེ་ ཡིག་སྣོད་ dzongkha.icns དང་ dzongkha.keylayout འདི་ Hard Drive ► Library ► Keyboard Layouts folder ནང་ལུ་འདྲ་བཤུས་རྐྱབ་དགོ། འདི་ནང་ལུ་ ཡིག་སྣོད་གཞན་ཚུ་འདྲ་བཤུས་རྐྱབ་ནི་མི་འོང་། Tདྲན་ཐོ༔ རྫོང་ཁའི་ཐོན་རིམ་གསརཔ་དུས་མཐུན་བཟོ་ནི་ཨིན་པ་ཅིན་ ཧེ་མ་ལས་ཡོད་པའི་རྫོང་ཁའི་ལྡེ་སྒྲོམ་དང་ དེའི་པར་རྟགས་རྙིངམ་ཚུ་བཏོན་བཀོ་དགོ།
- ཁྱོད་ཀྱི་གློག་རིག་འདི་ཚར་གཅིག་ སྒོ་བསྡམ་ཏེ་ ལོག་སྒོ་ཕྱེ་དགོ།
- དེ་གི་ཤུལ་ལས་ "International" ཟེར་མི་ནང་འགྱོ་དགོ།
- ད༌ཁྱོད༌ཀྱིས༌ རྫོང༌ཁའི༌ལྡེ༌སྒྲོམ༌འདི༌ གློག༌རིག༌གདོང༌གི༌གཤམ༌ལུ༌ཡོད༌པའི༌ དཀར༌ཆག༌ནང༌འཐོན༌འོང༌།
- རྫོང་ཁའི་ལྡེ་སྒྲོམ་འདི་ལག་ལེན་འཐབ་ནི་གི་དོན་ལུ་ གདམ་ཁ་རྐྱབ་ནི་དང་ དཀར་ཆག་ནང་ལུ་ "Show input in menu bar" ཟེར་མི་འདི་གུ་ཨིན་རྟགས་བཀལ་ཏེ་ exit གུ་ཨེབ་དགོ།
༣. རྫོང་ཁ་ཞུན་དག་གི་དོན་ལུ་ Openoffice ལག་ལེན་འཐབ་ཐངས།
ཀ. OpenOffice འདི་ཕབ་ལེན་འབད་དགོ།
Mac OS གི་དོན་ལུ་ Openoffice གི་མཉེན་ཆས་གསརཔ་ཕབ་ལེན་འབད་དེ་ གློག་རིག་གཙོག་མཛོད་ནང་ལུ་གསོག་འཇོག་འབད་དགོ།
ལས་རིམ་འདི་ རྒྱ་ཆེ་ནི་འདི་གིས་ ཕབ་ལེན་འབད་ནི་ལུ་དུས་ཡུན་དག་པ་ཅིག་འགོར་འོང་།
ཕབ་ལེན་འབད་ཚར་ཞིནམ་ལས་ OpenOffice བཙུགས་ནི་གི་དོན་ལུ་ .dmg ཡིག་སྣོད་འདི་འགོ་བཙུགས་དགོ།
ཁ. Complex Text དང་རྫོང་ཁ་ལག་ལེན་འཐབ་བཏུབ་བཟོ་ཐངས།
OpenOffice Writer འགོ་བཙུགས་དགོ།
དཀར་ཆག་ནང་ལས OpenOffice.org ► Preferences ► Options ► Language Settings ► Languages གདམ་ཁ་རྐྱབ་དགོ།
ཁ་སྐད་བཟོ་ནིའི་ བརྡ་དོན་སྒྲོམ་ནང་ལུ་ "Enhanced Language Support" འོག་ལུ་ "Enabled complex text layout (CTL)" གི་མཐའ་མ་ཡོད་པའི་སྒྲོམ་འདི་ནང་ བདེན་རྟགས་བཀོད་དགོ། Openoffice ནང་ལུ་རྫོང་ཁའི་ཐོག་ལཱ་འབད་ནི་ཨིན་པ་ཅིན་ complex text layout (CTL) འདི་ལག་ལེན་འཐབ་བཏུབ་སྦེ་བཟོ་ནི་འདི་ཁག་ཆེ།
CTL གི་དོན་ལུ་ "Default languages for documents ཟེར་མི་བརྡ་དོན་གྱི་སྒྲོམ་ནང་ "Dzongkha" འདི་གདམ་ཁ་རྐྱབ་སྟེ་ "ok" ཨེབ་གནང་།
ག. རྫོང་ཁའི་ཡིག་གཟུགས་སྔར་སྒྲིག་འབད་ཐངས།
ད་ནཱ་ལས་མར་ ཡི་གཟུགས་གདམ་ཁ་རྐྱབ་དགོ་ས་ལུ་ "Western" text (ཨིང་སྐད་ཡིག་གཟུགས།) དང་ complex text, "CTL" (རྫོང་ཁའི་ཡིག་གཟུགས།) གི་དོན་ལུ་ཡི་གཟུགས་གཉིས་རེ་གདམ་ཁ་རྐྱབ་དགོཔ་སྦེ་འཐོན་འོང་།
རྫོང་ཁའི་ཡིག་གཟུགས་སྔར་སྒྲིག་འབད་ཐངས།
- རྫོང་ཁའི་ཡིག་གཟུགས་སྔར་སྒྲིག་འབད་ནི་གི་དོན་ལུ་ OpenOffice.org ► Preferences ► Options ► OpenOffice.org Writer ► Basic Fonts (CTL) གདམ་ཁ་རྐྱབ་གནང་།
- གཞི་རྟེན་གྱི་ཡིག་གཟུགས་ (CTL) ཀྱི་བརྡ་དོན་ནང་ལས་ "DDC Uchen" འདི་གདམ་ཁ་སྤྱིར་བཏང་གི་དོན་ལུ་ CTL་ཡིག་གཟུགས་སྔར་སྒྲིག་འབད་གདམ་ཁ་རྐྱབ་དགོ། ༼རྫོང་ཁའི་ཡིག་གཟུགས་འདི་མེད་པ་ཅིན་ ནཱ་ལས་ཕབ་ལེན་འབད་ཚུགས།༽
- དེ་ལས་ "ok" གུ་ཨེབ་གནང་།
-
ད་ ཁྱོད་ཀྱི་ OpenOffice ནང་ལུ་གློག་རིག་ལྡེ་སྒྲོམ་གུ་ལས་རྫོང་ཁ་དང་ཨིང་ལིཤ་གི་ཡི་གུ་སོར་ཏེ་ རྫོང་ཁ་དང་ཨིང་ལིཤ་གི་ཡི་གུ་མཛུབ་གནོན་རྐྱབ་ཚུགས། ལྡེ་སྒྲོམ་ཐོག་ལས་ཡི་གཟུགས་འདི་སོར་ཚུགས།

robotstxt: allowed

filter: keep


text:
མཇུག་ར་ རྩོད་ཟླ་ལས་འགུལ་འཛིན་སྐྱོང་པའི་ བརྒལ་ལན་ལུ་ རྩོད་དཔོན་ཡོངས་ཁྱབ་ཀྱིས་ སྤྱི་ཟླ་༣ པའི་ཚེས་༢༦ ལུ་ ལན་ཕུལ་ནི་ཨིན་པས། ༉ ཧཱ་རྫོང་ཁག་ཁྲིམས་འདུན་གྱིས་ ལྷ་ཁང་དཀར་པོ་ཉམས་སྲུང་ལས་འགུལ་གྱི་ ངན་ལྷད་དང་འབྲེལ་བའི་ རྩོད་བཤེར་ནང་ རྩ་ཕན་ཚུ་གི་ བརྒལ་ལན་སྙན་གསན་མཇུག་ར་ སྤྱི་ཟླ་༣ པའི་ཚེས་༢༦ ལུ་ མཛད་ནི་ཨིན་མས། ཕྱི་འབྲེལ་བློན་པོ་ རིག་འཛིན་རྡོ་རྗེ་གིས་ སྤྱི་ཟླ་༣ པའི་ཚེས་༡༧ ལུ་ ཁྲིམས་ཀྱི་འདུན་སར་ བརྒལ་ལན་ཕུལ་མིའི་ལན་དེ་ ད་རིས་ རྩོད་དཔོན་ཡོངས་ཁྱབ་ཡིག་ཚང་གི་ ཁ་ཐུག་ལས་ ཕུལ་ནི་ཨིན་པས།   དེ་མ་ཚད་ ལྷ་ཁང་དཀར་པོ་ལས་འགུལ་གྱི་ ཤིང་དྲ་ནིའི་ ལཱ་འབད་མི་ ཚེ་དབང་དཔལ་འབྱོར་གྱིས་ཡང་ གཞུང་ལུ་ དངུལ་ཀྲམ་ས་ཡ་༡.༤༠༣ སོར་ཆུད་འབད་དགོཔ་མེད་པའི་ བརྒལ་ལན་མཇུག་དེ་ཡང་ ད་རིས་ ཕུལ་ནི་ཨིན་པས། ད་ཚུན་གྱི་བར་ན་ རྩོད་ཟླ་ལས་འགུལ་བཟོ་རིག་དཔོན་དང་ ལཱ་དཔོན་ བྱེམ་བཀྲམ་སྤེལ་འབད་མི་ ཚེ་དབང་རིག་འཛིན་དང་ ཆུ་དུང་མཁོ་ཆས་དང་ བཟོ་སྐྲུན་ལག་ཆ་ཚུ་ བཀྲམ་སྤེལ་འབད་མི་ པདྨ་ཚོང་ཁང་ཚུ་དང་ རྩོད་རྩ་རྩོད་དཔོན་ཡོངས་ཁྱབ་ཡིག་ཚང་གི་བར་ན་ བརྒལ་ལན་སྙན་གསན་ཚུ་ མཇུག་བསྡུ་ནུག། སྒྲུབ་བྱེད་སྙན་གསན་དང་པ་ར་ ནངས་པ་ པདྨ་ཚོང་ཁང་གི་ ཇོ་བདག་གི་ བུ་ཉི་མ་དང་ ཚེ་དབང་རིག་འཛིན་༢ [... Read More]
༉ འབྲུག་གི་ ལྟ་བཤལ་བཟོ་གྲྭ་ནང་ གཅེས་སྐྱོང་གི་དོན་ལས་ སྦྱོང་བརྡར་ཅན་གྱི་ མི་སྟོབས་བཟོ་ནིའི་དོན་ལུ་ ཁ་ཙ་ སྤ་རོ་བོང་སྡེ་ལུ་སྦེ་ བོང་སྡེ་མགྲོན་སྐྱོང་དང་ ལྟ་བཤལ་སློབ་སྦྱོང་སྤེལ་ཁང་ཅིག་ གཞི་བཙུགས་འབད་ཡོདཔ་ད་ དེ་ནང་ སློབ་སྦྱོང་པ་༣༠ དེ་ཅིག་ བཙུགས་ནི་ཨིན་པས།   མགྲོན་སྐྱོང་དང་ལྟ་བཤལ་སྦྱོང་བརྡར་སྤེལ་ཁང་དེ་ རྒྱལ་ཁབ་ནང་༣ པ་ཨིནམ་ད་ དེ་ཡང་ འབྲུག་བརྗེ་སོར་ལྷབ་སྦྱང་གཞི་ཚོགས་ཟེར་མི་ སུ་ཡིསི་ལུ་ཡོད་པའི་ གཞི་ཚོགས་ཅིག་གི་ རྒྱབ་སྐྱོར་ཐོག་ལས་ གཞི་བཙུགས་འབད་ཡོདཔ་ཨིན་པས། སྤེལ་ཁང་གི་ སྦྱོང་བརྡར་བ་ གཙོ་ཅན་གྱིས་ སླབ་མིའི་ནང་ སྤེལ་ཁང་དེ་ ཧེ་མ་ འབྲུག་ལུ་ ལོ་ངོ་བཅུ་ཕྲག་༢ དེ་ཅིག་ ལཱ་འབད་ཡོད་མི་ ཌཆི་གི་ མི་ངོ་ཅིག་གིས་ འབྲུག་གི་ ལཱ་གཡོག་གནས་སྟངས་དང་འཁྲིལ་ འདི་བཟུམ་མའི་ སྤེལ་ཁང་ཅིག་ དགོས་མཁོ་ཡོདཔ་མཐོང་མི་དང་འཁྲིལ་ གཞི་བཙུགས་འབད་ཡི་ཟེར་ཨིན་པས། སྤེལ་ཁང་དེ་ གཞི་བཙུགས་འབད་ནིའི་དོན་ལུ་ གཞི་ཚོགས་ཀྱིས་ མ་དངུལ་ དངུལ་ཀྲམ་ས་ཡ་༧ གྲོགས་རམ་འབད་ཡོདཔ་ཨིན་པས། སྤེལ་ཁང་དེ་ནང་ སློབ་སྦྱོང་བྱིན་མི་༦ ཡོདཔ་ད་ ཁོང་གིས་ སློབ་སྦྱོང་པ་ཚུ་ལུ་ ལོ་ངོ་༡ གི་རིང་ བཟའ་འཐུང་གི་རིགས་ཚུ་ བཟོ་ནི་དང་ མགྱོན་ཁྱིམ་བཟོ་བཅོས་ཚུ་ནང་ སྦྱོང་བརྡར་བྱིན་ནི་ཨིནམ་མ་ཚད་ [... Read More]
༉ ད་ལས་ཕར་ སྤུ་ན་ཁ་ གླིང་མུ་ཁ་སྤྱི་འོག་གི་ མི་སེར་ཚུ་ གནམ་བྱཱར་གྱི་སྐབས་ རང་སོའི་ཞིང་ནང་ཉལ་ཏེ་ ལོ་ཐོག་ཚུ་ རི་དྭགས་སེམས་ཅན་ཚུ་ལས་སྲུང་དགོཔ་ མི་འཐོན་ནི་ཨིན་པས།   དེ་ཡང་ སྤྱི་ཟླ་༣ པའི་ཚེས་༢༢ ལུ་ ཁྱིམ་གུང་༢༩ གི་དོན་ལུ་ གློག་རྒྱུན་ར་བ་ མཁོ་སྤྲོད་འབད་ཡོདཔ་ད་ ཀི་ལོ་མི་ཊར་༧.༥ འབད་མི་ གློག་རྒྱུན་ར་བ་དེ་ སོ་ནམ་ལས་ཁུངས་ རྒྱལ་ཡོངས་སྔོ་ཤིང་སྲུང་སྐྱོབ་ལྟེ་བའི་ མ་དངུལ་རྒྱབ་སྐྱོར་ཐོག་ལུ་ བསྒོར་ཡོདཔ་ཨིན་པས། སྤུ་ན་ཁ་རྫོང་ཁག་སོ་ནམ་འགོ་དཔོན་ བཀྲིས་དབང་འདུས་ཀྱིས་ སླབ་མིའི་ནང་ སྤྱི་འོག་དེ་ནང་ ཆུ་ཞིང་ཨེ་ཀར་༡༣༥ དང་ སྐམ་ཞིང་ཨེ་ཀར་༣༣ དེ་ལས་ ས་ཞིང་བཟའ་སྤྱོད་མ་འབད་བར་བཞག་མི་ ཨེ་ཀར་༤༣ ཡོད་ཟེར་ཨིནམ་ད་ གློག་རྒྱུན་ར་བ་བསྒོར་མི་དེ་གིས་ ཞིང་བཟའ་སྤྱོད་མ་འབད་བར་ བཞག་ཡོད་མི་ཚུ་ མང་ཤོས་ར་ བཟའ་སྤྱོད་འབད་ནི་ཨིནམ་སྦེ་ ཇོ་བདག་ཚུ་གིས་ ཁ་བཟེད་དེ་ཡོད་ཟེར་ སླབ་ཨིན་པས། ཞིང་སྟོང་ལུས་མི་དེ་ཡང་ རི་དྭགས་སེམས་ཅན་ཚུ་གིས་ ལོ་ཐོག་ལུ་ གནོདཔ་བཀལ་མི་དང་ ཆུ་མེད་པའི་དཀའ་ངལ་ དེ་ལས་ སོ་ནམ་གྱི་ ཞིང་ལཱ་འབད་མི་ལངམ་སྦེ་ མེད་ནི་དེ་གིས་ཨིན་པས་ཟེར་ སོ་ནམ་འགོ་དཔོན་གྱིས་ བཤདཔ་ཨིན་པས། ནགས་ཚལ་དང་ སོ་ནམ་བློན་པོ་ ཡེ་ཤེས་རྡོ་རྗེ་གིས་ འགོ་འབྱེད་འབད་མི་ [... Read More]
༉ སྤྱི་ཟླ་༣ པའི་ཚེས་༢༡ ལུ་ དབང་འདུས་ཕོ་བྲང་རྫོང་ཁག་འོག་གི་ས་གནས་ སྟག་ཤར་ལས་ ནགས་ཚལ་མེ་རྐྱེན་ཤོར་མི་དེ་ སྤྱི་ཟླ་༣ པའི་ཚེས་༢༢ ལུ་ རྩི་རང་རྫོང་ཁག་ རི་གླང་ཐང་གི་གདོང་སྒོར་ མཚོ་ཆགས་ས་ལུ་ ལྷོད་ཡོདཔ་ལས་ ཁ་ཙ་ ཕྱི་རུ་ཁམས་ཅིག་ལས་ ནགས་མེ་ཚད་འཛིན་གྱི་དོན་ལུ་ ས་མཚམས་བརྐོ་ ཡོདཔ་ཨིན་པས།   རྩི་རང་རྫོང་ཁག་གི་ རྐྱེན་ངན་འཛིན་སྐྱོང་གི་ མགྲིན་ཚབ་བསོད་ནམས་ཕུན་ཚོགས་ཀྱིས་ སླབ་དོ་བཟུམ་འབད་བ་ཅིན་ ཁ་ཙ་ དྲོ་པའི་ཆུ་ཚོད་༧ དེ་ཅིག་ལས་ རྫོང་ཁག་གི་འགོ་དཔོན་དང་ ས་གནས་ཀྱི་མི་སེར་ བདེ་སྲུངཔ་ ཁྲིམས་སྲུང་འགག་པ་ དེ་ལས་ ནགས་ཚལ་འགོ་དཔོན་ཚུ་གིས་ ས་གནས་ནང་ སོང་ཞིནམ་ལས་ མེ་བསད་ནི་ འགོ་བཙུགས་ཡོདཔ་ཨིན་རུང་ བསད་མ་ཚུགས་ནི་དེ་གིས་ ཕྱི་རུ་ཁམས་ཅིག་ལས་ ས་མཚམས་བརྐོ་བཞག་ཅི་ཟེར་ཨིན་པས། ནགས་ཚལ་འགོ་དཔོན་གོངམ་ ཌི་བི་ ཆེ་ཏི་རི་གིས་ སླབ་དོ་བཟུམ་འབད་བ་ཅིན་ ནགས་ཚལ་མེ་རྐྱེན་ཤོར་མི་དེ་གིས་ མཚོ་ཆགས་སའི་གཡུས་ཚན་ནང་ ཁྱིམ་གུང་པ་༣ མེ་གིས་འཚིགས་ནི་འབད་ཡོདཔ་ཨིན་རུང་ མེ་བསད་སྡེ་ཚན་གྱིས་ ཚད་འཛིན་འབད་ཐོག་ལས་ ཉེན་སྐྱོབ་འབད་ཚུགས་ཅི་ཟེར་ཨིན་པས། དེ་ བསད་མ་ཚུགས་ཏེ་འབད་རུང་ རི་གི་གཡས་གཡོན་གཉིས་ཆ་ར་ནང་ ཆུ་ཆུང་ཀུ་རེ་ཡོདཔ་ལས་ མེ་འཕྱེལ་འགྱོ་ནིའི་ ཉེན་ཁ་སྦོམ་ཅིག་ར་ མིན་འདུག་ཟེར་ཨིན་པས། ནགས་ཚལ་འགོ་དཔོན་ཚུ་གིས་འབད་བ་ཅིན་ སྟག་ཤར་ལས་ [... Read More]
༉ བསམ་གྲུབ་ལྗོངས་མཁར་རྫོང་ཁག་ པདྨ་ཐང་རྒེད་འོག་ནང་ ཚོད་བསྲེ་གོང་འཕེལ་སྡེ་ཚན་ཅིག་ གཞི་བཙུགས་འབད་དེ་ ལོ་ངོ་༢ སོང་བའི་ཤུལ་ལུ་ ཚོད་བསྲེ་གི་ཐོན་སྐྱེད་ གྲུབ་འབྲས་ལེགས་ལྡན་ བྱུང་མ་ཚུགསཔ་ལས་ སྡེ་ཚན་གྱིས་ མ་དངུལ་༦,༠༠༠ ལས་བརྒལ་ བཟོ་མ་ཚུགསཔ་ཨིན་པས།   ཨིན་རུང་ དུས་ཅི་ ཚོད་བསྲེ་གོང་འཕེལ་སྡེ་ཚན་ ཡུན་བརྟན་སྦེ་ གནས་ཐབས་ལུ་ མི་༡༠ འབད་མི་ སྡེ་ཚན་ཅིག་བཟོ་ཐོག་ལས་ ས་སྒ་འཛུགས་སྐྱོང་འབད་ནི་ འགོ་བཙུགས་ཡོདཔ་ཨིན་པས། ཁོང་སྡེ་ཚན་དེ་གིས་ གཞུང་ས་ཨེ་ཀར་༦ གླ་ཁར་ལེན་ཐོག་ལས་ ལཱ་འབད་ནི་ཚུ་ཡང་ འགོ་བཙུགས་ཡོདཔ་ཨིན་པས། ད་རེས་ནངས་པ་ ཁོང་རའི་དུས་རྒྱུན་གྱི་ལཱ་ འབད་ནི་གིས་མ་དོ་བར་ ས་སྒ་འཛུགས་སྐྱོང་འབད་ནིའི་དོན་ལུ་ ཞིང་རྨོ་སྟེ་ འུར་བྱེལ་འཐབ་པའི་བསྒང་ཡོདཔ་ད་ ཁོང་གིས་འབད་བ་ཅིན་ ས་སྒ་གི་ཐོན་སྐྱེད་དེ་ ལེགས་ཤོམ་འབྱུང་པ་ཅིན་ འོང་འབབ་འབོར་ཆེ་ཏོག་ཏོ་བཟོ་སྟེ་ སྡེ་ཚན་གྱི་རྩིས་ཁྲ་ནང་ བཙུགས་བཞག་ནི་ཟེར་ཨིན་པས། སྐྱེས་ལོ་༥༦ ལང་མི་ རྡོ་རྗེ་དབང་ཕྱུག་གིས་ སླབ་མིའི་ནང་ སྡེ་ཚན་དེ་ འགོ་དང་པ་ གཞི་བཙུགས་འབད་དེ་ཡོདཔ་ལས་ ཚོད་བསྲེ་ཐོན་སྐྱེད་དང་ འོང་འབབ་བཟོ་ཐབས་ལུ་ སྡེ་ཚན་ནང་འཁོད་ ལཱ་འབད་ནི་ཟེར་ཨིན་པས། ད་རེས་ནངས་པ་ མི་མང་ཤོས་ཅིག་གིས་ར་ ས་ཞིང་ཕྱེད་ཀ་ལས་བརྒལ་ ལཱ་མ་འབདཝ་མ་ཚད་ ལཱ་འབད་མི་དེ་ཡང་ ཁོང་ར་བཟའ་སྤྱོད་ལངམ་ཅིག་གི་དོན་ལུ་ འབདཝ་མས་ཟེར་ཨིན་པས། [... Read More]
༉ བསམ་གྲུབ་ལྗོངས་མཁར་ བདེ་བ་ཐང་ལས་ཨིན་མི་ སྐྱེས་ལོ་༧༠ ལང་མི་ ཨ་བི་ད་ཟ་དེ་ མིག་གིས་ལེགས་ཤོམ་སྦེ་ མཐོང་མ་ཚུགས་པར་ ལོ་ངོ་༤ དེ་ཅིག ལང་མི་ལུ་བརྟེན་ ཞརཝ་ཐལ་ནི་ཨིན་པའི་ ཚ་གྱང་སྦོམ་སྦེ་ར་ ཕོག་ཡོདཔ་ཨིན་རུང་ ད་རེས་ སེམས་དགའ་སྟེ་ ཡོདཔ་ཨིན་པས།   དེ་ཡང་ ད་རེས་ཁམས་ བདེ་བ་ཐང་སྨན་ཁང་ནང་ མོ་གི་མིག་ཏོ་དེ་ གཤག་བཅོས་འབད་བའི་ཤུལ་ལུ་ ཧེ་མ་བཟུམ་སྦེ་ར་ མཐོང་ཚུགས་མི་ལུ་ བརྟེན་ཏེ་ཨིན་པས། ཨ་བི་ད་ཟ་དེ་ བདེ་བ་ཐང་སྨན་ཁང་ནང་ལས་ སྤྱི་ཟླ་༣ པའི་ཚེས་༢༡ ལུ་ གཤག་བཅོས་འབད་དེ་ ལོག་ཁྱིམ་ནང་ འགྱོ་བའི་སྐབས་ སླབ་མིའི་ནང་ ད་ལྟོ་ཚུན་ མོ་གི་མིག་ཏོ་གིས་ རབ་རིབ་ཅིག་ལས་བརྒལ་ མཐོང་མ་ཚུགསཔ་ཨིན་རུང་ ད་ལས་ཕར་ སྔར་ག་ཨིནམ་སྦེ་ར་ མཐོང་ཚུགས་པས་ཟེར་ཨིན་པས། ཉིན་གྲངས་༣ འབད་མི་ གཤག་བཅོས་ལས་རིམ་དེ་ཡང་ ཐིམ་ཕུག་ འཇིགས་མེད་རྡོ་རྗེ་དབང་ཕྱུག་ རྒྱལ་ཡོངས་གཙོ་བསྟེན་སྨན་ཁང་ནང་ལས་ སྨན་པ་སྡེ་ཚན་ཅིག་གིས་ བདེ་བ་ཐང་སྨན་ཁང་གི་ ནང་སྡོད་ནདཔ་ཚུ་གི་དོན་ལུ་ འགོ་འདྲེན་འཐབ་ཡོདཔ་ཨིན་པས། ལས་རིམ་དེ་གི་སྐབས་ མི་གྲངས་༥༢ དེ་ཅིག་ལུ་ གཤག་བཅོས་འབད་ས་ལས་ བརྒྱ་ཆ་༩༥ དེ་ ལིང་ཏོག་གི་ ནད་གཞི་ཨིནམ་སྦེ་ [... Read More]
༉ བསམ་གྲུབ་ལྗོངས་མཁར་ཁྲོམ་ཁར་ ཚོང་པ་བརྒྱ་ཆ་༩༠ དེ་ཅིག་ རྒྱ་གར་གྱི་ མི་ཁུངས་ཨིནམ་ལས་ འབྲུག་པའི་ཚོང་པ་ཚུ་གིས་ ཚོང་འབྲེལ་གྱི་དོན་ལུ་ ཁོང་དང་གཅིག་ཁར་ དོ་འགྲན་འབད་དགོཔ་ ཐོན་དོ་ཡོདཔ་ཨིན་པས།   འབྲུག་པའི་ཚོང་པ་ཚུ་གིས་འབད་བ་ཅིན་ རྒྱལ་ཁབ་ནང་ དེ་བཟུམ་གྱི་ ཚོང་འབྲེལ་འཐབ་བཅུག་མི་དེ་གིས་ འབྲུག་མི་ཚུ་གི་ ཚོང་འབྲེལ་གོ་སྐབས་ལུ་ བར་ཆད་རྐྱབ་དོ་བཟུམ་སྦེ་ མཐོངམ་མས་ཟེར་ཨིན་པས། བསམ་གྲུབ་ལྗོངས་མཁར་ཁྲོམ་ཁར་ ཚོང་རྐྱབ་སྡོད་མི་ཚུ་གིས་ གོ་ལའི་རིགས་དང་ བཟའ་འཐུང་ དེ་ལས་ བཟའ་ཁང་ལ་སོགས་པ་ཚུ་ ཚོང་འབྲེལ་འཐབ་དོ་ཡོདཔ་ད་ ས་གནས་ཀྱི་ མི་ཚུ་གིས་ སླབ་མིའི་ནང་ འབྲུག་མི་མང་ཤོས་ཅིག་གིས་ འབྲུག་པའི་ ཚོང་པ་ཚུ་དང་ཕྱདཔ་ད་ ཕྱི་ཁའི་ཚོང་ཁང་ཚུ་ གདམ་ཁ་རྐྱབ་དོ་བཟུམ་སྦེ་ མཐོངམ་མས་ཟེར་ཨིན་པས། དེ་ཡང་ ཚོང་ཉོ་མི་ཚུ་གིས་ སླབ་མིའི་ནང་ མ་གཞི་ ཅ་ཆས་ཚུ་གི་ གོང་ཚད་ཐད་ཁར་ ཁྱད་པར་སྦོམ་མེད་རུང་ རྒྱ་གར་གྱི་ ཚོང་པ་ཚུ་གིས་ ཚོང་རྐྱབ་ཐངས་དེ་ མི་འདྲ་བས་ཟེར་ཨིནམ་ད་ དེ་ཡང་ ཁོང་གི་ ཁ་སླབ་ཐངས་དང་ ཚོང་ཉོ་མི་ཚུ་དང་གཅིག་ཁར་ འབྲེལ་བ་འཐབ་ཐངས་ཚུ་ ལེགས་ཤོམ་ཡོདཔ་ལས་ སེམས་དགའ་བས་ཟེར་ཨིན་པས། ཚོང་ཉོ་མི་ཚུ་གིས་འབད་བ་ཅིན་ སྤྱིར་བཏང་འབྲུག་མི་ཚུ་ཡང་ ལེགས་ཤོམ་ཡོད་རུང་ མང་ཤོས་ཅིག་ར་ བློ་སླབ་ཐངས་མིན་འདུག་ཟེར་ཨིནམ་ད་ ཚོང་འབྲེལ་ནང་ [... Read More]
༉ ད་རེས་ནངས་པ་ རྒྱ་གར་ ཨ་སཱམ་གྱི་མངའ་སྡེ་ གཱོ་ཧ་ཊི་ཁྲོམ་ཚོགས་ལུ་ཡོད་མི་ ཌའུན་ཊའུན་སྨན་ཁང་ནང་ སྨན་བཅོས་འབད་བར་འགྱོ་མི་ འབྲུག་མི་ལེ་ཤ་ཐོན་དོ་ཡོདཔ་བཞིན་དུ་ ད་ལྟོ་ སྨན་ཁང་དེ་ནང་ སྨན་བཅོས་འབད་མི་ འབྲུག་མི་ནདཔ་༧ དེ་ཅིག་ ཡོདཔ་ཨིན་པས།   ཌའུན་ཊའུན་སྨན་ཁང་ནང་ སྨན་བཅོས་འབད་མི་ ནདཔ་མང་ཤོས་ར་ ཚབས་ཆེན་ནདཔ་དང་ གློ་བུར་གྱི་ སྨན་བཅོས་འབད་མི་ཚུ་ཨིནམ་ད་ ད་རེས་ སྨན་བཅོས་འབད་བར་ འོང་མི་ཚུ་གི་གྲས་ལས་ མང་ཤོས་ར་ ཕོཝ་དང་ མགུ་ཏོ་ དེ་ལས་ ནང་ཁྲོལ་བརྟག་དཔྱད་འབད་མི་ཚུ་ཨིན་པས། དེའི་གྲས་ལས་ གཅིག་ བསམ་གྲུབ་ལྗོངས་མཁར་ལས་ དགེ་སློང་ཅིག་ཡོདཔ་ད་ དགེ་སློང་དེ་ ཕོཝ་ནང་ རྨ་སྦོམ་ཐོན་ནི་དེ་གིས་ སྨན་བཅོས་འབད་བར་ འོང་ཡོདཔ་བཞིན་དུ་ ཉིནམ་༤ དེ་ཅིག་ ལང་ཡོདཔ་ཨིན་པས། དེ་བཟུམ་སྦེ་ བཀྲིས་སྒང་ལས་ སྐྱེས་ལོ་༦༦ ལང་མི་ ཚེ་དབང་ཡང་ མགུ་ཏོ་ན་སྟེ་ ལོ་ངོ་བཅུ་ཕྲག་༡ དེ་ཅིག་ ལང་ནི་དེ་གིས་ སྨན་བཅོས་འབད་བར་འོང་ཡོདཔ་ད་ ཁོ་གིས་སླབ་མིའི་ནང་ སྨན་ཁང་དེ་ནང་ དེ་བཟུམ་གྱི་ ནད་གཞི་ཚུ་ སྨན་བཅོས་འབད་དོ་ཡོད་པའི་ ལོ་རྒྱུས་གོ་བའི་ཤུལ་ལས་ འོང་ཡི་ཟེར་ཨིན་པས། ཁོ་གིས་ སླབ་མིའི་ནང་ [... Read More]
༉ རྒྱལ་ཁབ་ག་ཏེ་འབད་རུང་ ལོ་གཅིག་བ་གཅིག་ མི་འབོར་གྱི་ཚད་གཞི་ ཡར་འཕར་འགྱོ་མི་དང་བསྟུན་ ལཱ་གཡོག་མ་ཐོབ་པའི་ དཀའ་ངལ་དེ་ཡང་ མང་སུ་སྦེ་ར་ ཐོནམ་ཨིན་མས།   འདས་པའི་ལོ་ངོ་ བཅུ་ཕྲག་༡ གི་ ཧེ་མ་དང་ཕྱདཔ་ད་ ད་རེས་ནངས་པ་ ང་བཅས་རའི་ འབྲུག་རྒྱལ་ཁབ་ནང་འབད་རུང་ ལོ་བསྟར་བཞིན་དུ་ མཐོ་རིམ་ཤེས་ཚད་མཐར་འཁྱོལ་མི་ ན་གཞོན་སྟོང་ཕྲག་ལས་བཅད་དེ་ ཐོནམ་ད་ སྒེར་སྡེ་ཚུ་གིས་མ་ཚད་ ཐ་ན་ གཞུང་གིས་ཡང་ ལཱ་གཡོག་གི་ས་སྟོང་ གང་མང་བཟོ་མ་ཚུགསཔ་ལས་བརྟེན་ དཀའ་ངལ་སྦོམ་སྦེ་ར་ བྱུང་བཞིན་དུ་ཡོད། དེ་འབདཝ་ལས་ ད་རེས་ནངས་པ་ ཁྲོམ་སྡེ་ཚུ་ནང་བལྟ་བ་ཅིན་ ཤེས་ཡོན་ཅན་གྱི་ ན་གཞོན་མང་རབས་ཅིག་ ལཱ་གཡོག་མེད་པར་ སྤྱང་འཁྱམས་སྡོད་པའི་ཁར་ ལ་ལུ་ཅིག་ སེམས་ཤི་སྟེ་ ཆང་དང་སྨྱོ་རྫས་ཚུ་ ཐབས་མེད་ལོངས་སྤྱོད་ཐོག་ལས་ རང་སྒར་སྡོད་མི་ཡང་ བསམ་གྱིས་མ་ཁྱབ་པར་འདུག། མ་གཞི་ ཁོང་གི་དོན་ལུ་ ལས་གཡོག་ལྷན་ཁག་གིས་འབད་རུང་ ཐུགས་བཞེད་རྒྱ་ཆེ་ས་ལས་གནང་སྟེ་ ཐབས་དང་གནས་སྐབས་ཚུ་ གང་མང་བཏོན་ཐོག་ལས་ ནང་འཁོད་ལུ་མ་ཚད་ རྒྱལ་ཁབ་ཕྱི་ཁའི་ ལཱ་གཡོག་ལས་རིམ་ཚུ་ཡང་ ལེ་ཤ་ཅིག་ར་ འགོ་འདྲེན་འཐབ་བཞིན་དུ་ཡོདཔ་ལས་ བཀའ་དྲིན་དགའ་ཚོར་ བསམ་དགོཔ་འདུག། འདས་པའི་ལོ་དག་པ་ཅིག་ལས་ཚུར་ ལྷན་ཁག་གིས་ ན་གཞོན་ཚུ་གི་དོན་ལུ་ རྒྱལ་ཁབ་ཕྱི་ནང་གཉིས་ཀའི་ ལཱ་གཡོག་ལས་རིམ་ འགོ་འདྲེན་འཐབ་ཡོད་མི་དེ་གིས་ [... Read More]


text:
དད་ཅན་སྟོང་ཕྲག་ལས་བཅད་མི་ཚུ་གིས་ ལྷ་མོ་གཙོ་མོའི་ སྐུ་འཆམ་གྱི་མཇལ་ཁ་ཞུ་ཡོདཔ།
༉ ཁ་ཙ་ ཐིམ་ཕུག་བཀྲིས་ཆོས་རྫོང་གི་ རྡོ་གཅལ་ནང་ བྱིན་རླབས་ཅན་གྱི་ ལྷ་མོ་གཙོ་མོའི་ སྐུ་འཆམ་མཇུག་བསྡུཝ་ཅིག་ ཆརཔ་རྐྱབ་མི་ལུ་ལྟཝ་ད་ བྱིན་རླབས་བབས་པའི་ རྟགས་མཚན་ཅིག་ཨིན་པས།
གཞུང་གྲྭ་ཚང་གི་ དགེ་སློང་ཚུ་གིས་ དུས་ཡུན་ཆུ་ཚོད་༣ ལྷགཔ་ཅིག་གི་རིང་ ལྷ་མོ་གཙོ་མོའི་ སྐུ་འཆམ་གནང་པའི་སྐབས་ ཕྱིའི་རྒྱལ་ཁབ་ཚུ་ལས་འོང་མི་ ལྟ་བཤལཔ་ཚུ་གིས་གཙོས་པའི་ འབྲུག་མི་དད་ཅན་སྟོང་ཕྲག་ལས་བཅད་མི་ཚུ་གིས་ མཇལ་ཁ་ཞུ་ཡོདཔ་ཨིན།
(more…)
རྩིས་འཛིན་འགོ་དཔོན་གོངམ་ཅིག་གིས་ གཞུང་དངུལ་ས་ཡ་༢.༢༠༦ ལོག་སྤྱོད།
ཁོ་གིས་ མ་དངུལ་ལོག་བཙུགས་ཡོད་རུང་ ཉེས་ཆད་སྐྱེད་བརྒྱ་ཆ་༢༤ མ་བཙུགས་པར་ཡོདཔ་ཨིན་པས།
༉ རྩིས་འཛིན་འགོ་དཔོན་གོངམ་ཅིག་གིས་ ཚུལ་མིན་གྱི་སྒོ་ལས་ གཞུང་གི་མ་དངུལ་ དངུལ་ཀྲམ་ས་ཡ་༢.༢༠༦ དེ་ཅིག་ ལོག་སྤྱོད་འབད་ཡོད་མི་ལུ་བརྟེན་ བརྡ་དོན་དང་ བརྒྱུད་འབྲེལ་ལྷན་ཁག་གིས་ ཁོ་ལུ་ ཁྲིམས་མཐུན་གྱི་ དང་ལེན་འབད་དགོཔ་སྦེ་ རྒྱལ་གཞུང་རྩིས་ཞིབ་དབང་འཛིན་གྱིས་ བཀོད་བྱ་བྱིན་ནུག།
ད་རུང་ རྒྱལ་གཞུང་རྩིས་ཞིབ་དབང་འཛིན་གྱིས་ ལྷན་ཁག་ལུ་ སྔོན་བྱིན་མ་དངུལ་ཚུ་ ལྟ་རྟོག་དང་ རྩིས་དུས་མཐུན་མ་བཞག་པར་ འཐུས་ཤོར་བྱུང་མི་ རྩིས་འཛིན་པའི་ འགོ་འཛིན་དང་ ལྟ་བཀོདཔ་ཚུ་ལུ་ཡང་ བདག་སྐྱོང་དང་འབྲེལ་བའི་ ཁྲིམས་ཀྱི་ངོས་ལེན་འབད་དགོ་ཟེར་ རྩིས་ཞིབ་སྙན་ཞུའི་ནང་བཀོད་ནུག།
དེ་ཡང་ རྩིས་ཞིབ་པ་ཚུ་གིས་ ལྷན་ཁག་གི་འོག་ལུ་ བརྡ་དོན་འཕྲུལ་རིག་དང་ རྒྱང་འཕྲིན་ལས་ཁུངས་ཀྱི་ རྩིས་འཛིན་དང་ ནང་འཁོད་དམ་འཛིན་ མ་དངུལ་ལག་ལེན་ཚུ་ལུ་ བསྐྱར་ཞིབ་འབདཝ་ད་ བདག་སྐྱོང་དང་ དངུལ་རྩིས་སྡེ་ཚན་ནང་ ལྟ་བཀོད་དམ་འཛིན་དང་ ལྟ་རྟོག་ཐབས་ལམ་ལ་སོགས་པའི་ ནང་འཁོད་དམ་འཛིན་ཚུ་ སྒྲིང་སྒྲིང་མེད་པའི་ ངོས་འཛིན་བྱུང་ཡོདཔ་ཨིན་པས།
(more…)
ཕོ་སྐྱེས་༥ ལུ་ བཙོན་ཁྲིམས་ཟླཝ་༦ ལས་ ལོ་༡ གི་བར་ན་ བཀལ་ཡོདཔ།
༉ སྤྱི་ཟླ་༩ པའི་ཚེས་༤ ལུ་ ཐིམ་ཕུག་རྫོང་ཁག་ཁྲིམས་འདུན་གྱི་ ཁྲིམས་ཁྲི་༥ པ་གིས་ གཡོ་སྒྱུའམ་མགུ་སྐོར་ཐོག་ལས་ གཟི་མ་བྱིན་པར་ལེན་མི་ ཕོ་སྐྱེས་༥ ལུ་ བཙོན་ཁྲིམས་ཟླཝ་༦ ལས་ ལོ་༡ གི་བར་ན་ བཀལ་ཡོདཔ་ཨིན་པས།
(more…)
ཨམ་སྲུའི་འདུས་ཚོགས་ཀྱི་ ཐགས་རིགས་འགྲེམ་སྟོན་ འགོ་དང་པ་འགོ་འདྲེན་འཐབ་ཡོདཔ།
༉ ཁྱིམ་ནང་སྡོད་མི་ ཨམ་སྲུ་ཚུ་གི་དོན་ལུ་ སཱ་བ་བུ་ཊཱན་ཟེར་མི་ གཞི་ཚོགས་དེ་ གཞུང་མིན་ལས་ཚོགས་དང་གཅིག་ཁར་ ཐོ་བཀོད་འབད་དེ་ སྤྱི་ལོ་༢༠༡༠ ལུ་ གཞི་བཙུགས་འབད་ཞིནམ་ལས་ ལོ་༤ ལངམ་ད་ ཁ་ཙ་ ཨམ་སྲུའི་འདུས་ཚོགས་ཀྱི་ ཐགས་རིགས་འགྲེམ་སྟོན་ འགོ་དང་པ་ འགོ་འདྲེན་འཐབ་ཡོདཔ་ཨིན་པས།
(more…)
བཙན་ཁྲིད་ཀྱི་ གནད་དོན་ནང་ འབྲེལ་ཡོད་རྒྱལ་ཁབ་ལས་ རྒྱབ་སྐྱོར་དང་མཉམ་འབྲེལ།
༉ འདས་པའི་ལོ་༢ ལས་ རྒྱ་འབྲུག་གི་ ས་མཚམས་བདའ་སྟེ་ སྡོད་མི་དང་ ལམ་འགྲུལ་འབད་མི་ཚུ་ལུ་ ཉེན་ཁ་ཆེ་བའི་ གནས་སྟངས་ཅིག་ལུ་ གྱུར་ཡོད་མི་དེ་ཡང་ ས་མཚམས་ཕྱི་ཁའི་ མི་བཀྲ་མ་ཤིསཔ་ཚུ་གིས་ འབྲུག་མི་ཚུ་ དབང་བཙོང་གི་སྒོ་ལས་ ཁྱིད་སོང་པའི་ཤུལ་ལུ་ ཉམས་རྒུད་པ་ཚུ་ལས་ སྲོག་རིན་དངུལ་ཀྲམ་ས་ཡ་ལས་བཅད་དེ་ མཁོ་འདོད་བཀོདཔ་ཨིན་མས།
(more…)
བཟོ་སྐྲུན་གྱི་ལཱ་ དུས་ཚོད་ཁར་མཇུག་བསྡུ་མ་ཚུགས་མི་ལུ་བརྟེན་ ཁག་འབགཔ་དགོངས་ཕོག་ བཏོན་བཏང་ཡོདཔ།
༉ འཕྲལ་ཁམས་ཅིག་ཁར་ ཁག་འབགཔ་གཉིས་ དགོངས་ཕོག་བཏང་ཡོདཔ་ལས་ བསམ་རྩེ་རྫོང་ཁག་གི་ བཱ་ར་རྒེད་འོག་གི་མི་སེར་ཚུ་ རྒེད་འོག་དེ་ནང་ལུ་ གསོ་བའི་སྨན་ཁང་དང་ འབྲིང་རིམ་སློབ་གྲྭ་བར་མའི་ སློབ་དཔོན་གྱི་ སྡོད་སའི་ཁང་མིག་དང་ ཚན་རིག་བརྟག་དཔྱད་ཁང་ རྐྱབ་ནིའི་ལཱ་ཚུ་ ལོ་ངོ་༣ གྱི་ཧེ་མ་ལས་ འགོ་བཙུགས་ཡོད་རུང་ ད་ལྟོ་ཡང་ མཇུག་བསྡུ་མ་ཚུགས་པར་ ཡོདཔ་ཨིན་པས།
(more…)
སྐྱེལ་འདྲེན་གྱི་ཞབས་ཏོག་ དཔལ་འབྱོར་གོང་འཕེལ་གྱི་དོན་ལུ་ གཙོ་རིམ་ཅན་ཅིག་ཨིནམ།
༉ རྒྱལ་ཁབ་ནང་ མི་མང་གི་ སྐྱེལ་འདྲེན་ཞབས་ཏོག་ཚུ་ ག་དེ་དྲག་དྲག་ རྒྱ་བསྐྱེད་གཏང་ཐོག་ལས་ འབྲུག་མི་ཚུ་གི་ འཚོ་བའི་གནས་ཚད་ ཡར་དྲག་གཏང་ནི་དེ་ ཨེ་ཤི་ཡཱན་གོང་འཕེལ་དངུལ་ཁང་གིས་ གོང་འཕེལ་ལཱ་གི་ དམིགས་གཏད་གཙོ་ཅན་༥ དེ་ཅིག་བཟུང་མིའི་གྲས་ལས་ གཅིག་ཨིན་པས།
(more…)
གནས་ཚུལ་མདོར་བསྡུས།
ནང་སྲིད་དང་སྲོལ་འཛིན་ལྷན་ཁག་གིས་ འགོ་འདྲེན་ཐོག་ལས་ ཐིམ་ཕུག་ སེམས་རྟོགས་ཁ་རྒྱལ་གཞུང་འཛིན་སྐྱོང་སློབ་སྡེ་ནང་སྦེ་ སྤྱི་ཟླ་༩ པའི་ཚེས་༢༧ ལས་ འགོ་བཙུགས་ཏེ་ རྒྱ་ནག་གི་ ཤའོ་ལིན་ ཀུང་ཕུ་རྩེད་མི་ སྡེ་ཚན་ཅིག་གིས་ སྒྱུ་རྩལ་ལས་རིམ་ཅིག་ སྟོན་མི་དེ་ ད་རིས་ མཇུག་བསྡུ་ནི་ཨིན་པའི་གནས་ཚུལ།
ལུང་ནག་ནང་ལུ་ མདའ་ཕོག་མི་ ཕོ་སྐྱེས་ཀྱི་གཟུགས་ཁར་ལས་ མདའ་བཏོན་ཡོདཔ།
༉ སྤྱི་ཟླ་༩ པའི་ཚེས་༢༧ ལུ་ ཐིམ་ཕུག་ འཇིགས་མེད་རྡོ་རྗེ་དབང་ཕྱུག་རྒྱལ་ཡོངས་གཙོ་བསྟེན་སྨན་ཁང་ནང་སྦེ་ ལུང་ནག་ནང་ལུ་ མདའ་ཕོག་མི་ ཕོ་སྐྱེས་དེ་གི་གཟུགས་ཁ་ལས་ མདའ་བཏོན་ཡོདཔ་ཨིན་པས།
(more…)
སྣུམ་འཁོར་རྦོབ་རིལ་མིའི་ནང་ མི་༢ ལུ་ཤི་རྐྱེན།
༉ སྤྱི་ཟླ་༩ པའི་ཚེས་༢༦ གི་ ཕྱི་རུའི་ཆུ་ཚོད་༩:༡༡ དེ་ཅིག་ཁར་ དབང་འདུས་ཕོ་བྲང་ བསྟན་སྐྱོང་གླིང་ དམག་སྦྱོང་ལྟེ་བའི་འོག་གི་ འཁོར་ལམ་ལས་མར་ སྣུམ་འཁོར་ཊུག་སཱན་ཅིག་ རྦོབ་རིལ་འགྱོ་མི་ལུ་བརྟེན་ སྐྱེས་ལོ་༥༢ ལང་མི་ ཕོ་སྐྱེས་ཅིག་དང་ སྐྱེ་ལོ་༢༦ ལང་མི་ ཨམ་སྲུ་ཅིག་ལུ་ ཤི་རྐྱེན་བྱུང་ཡོདཔ་ཨིན་པས།
(more…)


text:
Jun 9, 2015
༉ ད་རེས་ནངས་པ་ ངན་ལྷད་བཀག་སྡོམ་ལྷན་ཚོགས་ཀྱིས་ ཕུན་ཚོགས་གླིང་ལུ་ ལུང་ཕྱོགས་འོང་འབབ་དང་ ཅ་དམ་ཡིག་ཚང་གི་ ནན་ཞིབ་ཐོག་ལུ་ ནང་འདྲེན་འབད་མི་ ཚོང་ཟོག་ཚུ་གི་གྲས་ལས་ དམིགས་བསལ་དུ་ ཁྲལ་མ་ཕོག་པའི་ བཟའ་ཆས་དང་ བཟོ་སྐྲུན་མཁོ་ཆས་གཞན་ཚུ་ལུ་ དབྱེ་ཞིབ་འབད་བའི་བསྒང་འདུག། མ་གཞི་ ལྷན་ཚོགས་ཀྱིས་ གནད་དོན་དེ་གི་སྐོར་ལས་ བཤད་མ་བཏུབ་རུང་ བརྡ་བརྒྱུད་ཀྱིས་ ནང་འདྲེན་གྱི་ གནས་སྡུད་ཐོབ་མི་ལུ་ བལྟ་བ་ཅིན་ འདས་པའི་ལོ་༣ ནང་ ཕུན་ཚོགས་གླིང་གི་ འཛུལ་སྒོ་རྐྱངམ་གཅིག་ལས་ར་ བཟའ་ཆས་ནང་འདྲེན་འབད་མི་ཚུ་ ལོག་ལྟབ་གསུམ་ལྟབ་ ཡར་འཕར་སོང་མི་དེ་ རྣམ་རྟོག་ལང་སི་སི་དང་ ཧ་ལས་སི་སི་ཅིག་ཨིན་མས། དེ་ཡང་ དཔེ་འབད་བ་ཅིན་ ཆུམ་ནང་འདྲེན་དེ་ སྤྱི་ལོ་༢༠༠༩ དང་༢༠༡༡ གི་བར་ན་ མེ་ཊིག་ཊཱན་༣༥,༠༠༠ ལས་༤༠,༠༠༠ གི་བར་ན་ གནས་ཡོད་རུང་ སྤྱི་ལོ་༢༠༡༣ དང་༢༠༡༣ ལུ་ ཆུམ་མེ་ཊིག་ཊཱན་༧༢,༥༨༩ ནང་འདྲེན་འབད་མི་དེ་ འབྲུག་ལུ་ ཕྱི་མི་རྩིས་ཏེ་ མི་འབོར་༧༥༠,༠༠༠ དེ་ཅིག་ཡོད་མི་གིས་ བཟའ་སྤྱོད་འབད་ནི་གི་ འོས་འབབ་མེད་མི་ལུ་བརྟེན་ཨིན་མས། དེ་གི་ནང་དོན་ཉིད་ལས་ རྒྱལ་ཁབ་ནང་ ཆུམ་མེ་ཊིག་ཊཱན་༤༣,༤༠༣ ལས་༥༡,༩༦༢ དེ་རེ་ ཐོན་སྐྱེད་འབད་མི་དེ་གིས་ འབྲུག་གི་མི་འབོར་ཕྱེད་ཀ་ལྷགཔ་ཅིག་ ལང་ཚུགས་དོ་ཡོདཔ་མ་ཚད་ [... Read More]
Jun 8, 2015
༉ འབྲུག་རྒྱལ་ཁབ་འདི་ཡང་ སྐྱེ་བོ་སྐྱེལ་འདྲེན་ནམ་ ནག་ཚོང་གི་དོན་ལུ་ ལྟེ་བ་ཅིག་ལུ་ འགྱུར་དོ་ཡོདཔ་ཨིན་ན? འཕྲལ་ཁམས་ཅིག་ཁར་ རྒྱ་གར་གྱི་ བརྡ་བརྒྱུད་གསར་ཤོག་ལ་ལུ་ཅིག་ནང་ མི་ཉོ་བཙོང་ངམ་ ནག་ཚོང་འཐབ་སའི་ ལྟེ་བ་དེ་ ནེ་པཱལ་གྱི་ཤུལ་ལས་ར་ འབྲུག་རྒྱལ་ཁབ་འདི་ ལྟེ་བ་གཞན་ཅིག་ལུ་ འགྱུར་དོ་ཡོད་པའི་སྐོར་ གསལ་བཀོད་འབད་ནུག། ཨིན་རུང་ ནང་སྲིད་ལྷན་ཁག་ བཀའ་ཁྲིམས་ལས་ཁུངས་ཀྱི་ འགོ་འཛིན་གྱིས་འབད་བ་ཅིན་ སྐྱེ་བོ་ནག་ཚོང་འཐབ་པའི་ གནད་དོན་དེ་ དཀའ་ངལ་ཅན་སྦེ་ར་ གནས་ཡོད་རུང་ འདས་པའི་ལོ་ངོ་༧ དང་༨ ཀྱི་རིང་ལུ་ རྒྱལ་ཁབ་ནང་ མི་བྱང་སྟོར་ཞུགས་མིའི་སྐོར་ གྱངས་ཁ་ཆོདཔ་ཅིག་ལས་བརྒལ་ ཐོ་བཀོད་མེདཔ་ལས་ ནག་ཚོང་འཐབ་སའི་ ལྟེ་བ་ཅིག་སྦེ་ བརྩི་འཇོག་འབད་ནི་གི་ འོས་འབབ་མེད་ཟེར་ཨིན་མས། ཁྲིམས་སྲུང་འགག་པའི་ གནས་ཐོ་དང་འཁྲིལ་རུང་ ད་ཚུན་གྱི་བར་ན་ སྨད་ཚོང་དང་འབྲེལ་བའི་ སྐྱེ་བོ་ཉོ་བཙོང་དང་ སྐྱེལ་འདྲེན་འཐབ་པའི་ ཐོ་བཀོད་འབད་འབདཝ་ ཕུད་རྡོག་གཅིག་ར་མེདཔ་ཨིན་མས། དེ་འབདཝ་ད་ རྒྱལ་ཡོངས་ཨམ་སྲུ་དང་ ཨ་ལུ་ལྷན་ཚོགས་ཀྱིས་ འབྲུག་ལུ་ སྐྱེ་བོ་ནག་ཚོང་གནས་སྟངས་ཀྱི་ སྙན་ཞུ་ཅིག་ སྤྱི་ལོ་༢༠༡༡ ལུ་ བཏོན་མི་དང་འཁྲིལཝ་ད་ རྒྱལ་ཁབ་ནང་ འདི་བཟུམ་མའི་ ནག་ཚོང་འཐབ་དོ་ཡོད་པའི་ སྒྲུབ་བྱེད་ལངམ་སྦེ་ མངོན་གསལ་བྱུང་ཡོདཔ་མ་ཚད་ ཉམས་རྒུད་པ་ཚུ་ སྐྱེལ་ལེན་འབད་སའི་ [... Read More]
Jun 7, 2015
༉ ཁ་ཙ་ འཛམ་གླིང་མཐའ་འཁོར་གནས་སྟངས་ཀྱི་ཉིནམ་ བརྩི་སྲུང་དང་འབྲེལ་ ལོ་ངོ་༤ དེ་ཅིག་གི་ཧེ་མར་ སྲོལ་བཙུགས་འབད་མི་ རྐང་འགྲུལ་པའི་ཉིནམ་ བརྩི་སྲུང་འབད་ཡོད་རུང་ དེ་ལུ་ བརྩི་མཐོང་བསྐྱེད་ནི་མེན་པར་ མེས་མེད་བསྐྱུར་དོ་བཟུམ་མའི་ མཐོང་སྣང་བྱུང་ཡི། རྐང་འགྲུལ་པའི་ཉིནམ་ བརྩི་སྲུང་འབད་དགོ་མི་དེ་ཡང་ མཐའ་འཁོར་གནས་སྟངས་དེ་ སྔོ་ལྗང་ཅན་དང་ གཙང་ཏོག་ཏོ་སྦེ་ བཞག་ནི་གི་ འབད་བརྩོན་ལུ་ གུས་ཞབས་དང་ བརྩི་མཐོང་བསྐྱེད་ཐབས་ལུ་ཨིན་མས། ཨིན་རུང་ ཁ་ཙའི་རྐང་འགྲུལ་གྱི་ཉིནམ་དེ་ མིང་ཙམ་ཅིག་ཨིནམ་ལས་ སྣུམ་འཁོར་མང་ཤོས་ཅིག་ར་ འགྲོ་འགྲུལ་འབད་བཅུག་པའི་ཁར་ ལམ་ལུགས་བསྟར་སྤྱོད་འབད་མི་ རྒྱལ་ཡོངས་མཐའ་འཁོར་གནས་སྟངས་ལྷན་ཚོགས་ཀྱིས་ཡང་ ཉིནམ་བརྩི་སྲུང་གི་དོན་ལུ་ ན་འཐན་རནམ་ད་རྐྱངམ་གཅིག་ མི་མང་ལུ་ གསལ་བསྒྲགས་འབད་མི་ལུ་བལྟཝ་ད་ རྐང་འགྲུལ་པའི་ཉིནམ་ བརྩི་སྲུང་མ་འབད་རུང་བཏུབ་ཨིན་པའི་ བརྡ་མཚོན་ཅིག་ཡང་ སྟོནམ་ཨིན་མས། འདི་བཟུམ་མའི་ ལས་རིམ་དེ་ བརྩི་སྲུང་འབད་དགོ་པ་ཅིན་ མི་མང་ལུ་ གྲ་སྒྲིག་འབད་བཅུག་ནིའི་དོན་ལུ་ སྔ་གོང་ལས་ གསལ་བསྒྲགས་འབད་དགོཔ་མ་ཚད་ ངལ་གསོའི་ཟླ་ཐོ་ནང་ བཀོད་བཞག་པ་ཅིན་ ང་བཅས་རའི་ མི་ཚུ་གིས་ཡང་ ཚེས་གྲངས་འདི་ནང་ རྐང་འགྲུལ་པའི་ཉིནམ་ཨིན་ཟེར་ དྲན་ཚོར་འབད་ཚུགས་ནི་ཨིན་མས། རྐང་འགྲུལ་པའི་ཉིནམ་འདི་ ལེགས་ཤོམ་ཅིག་སྦེ་ འགྱོ་མ་ཚུགས་མི་དེ་ཡང་ དང་པ་ར་ རེས་གཟའ་ལྷག་པ་དེ་ རྐང་འགྲུལ་པའི་ཉིནམ་སྦེ་ བཟོ་མི་དེ་ལུ་ མཐའ་འཁོར་གནས་སྟངས་ལུ་ རྒྱབ་སྐྱོར་མེད་མི་དང་ [... Read More]
Jun 5, 2015
༉ ལས་གཡོག་ལྷན་ཁག་གིས་ རྒྱལ་ཡོངས་ལས་མིའི་ བརྟག་ཞིབ་ཟིན་བྲིས་ སྤྱི་ལོ་༢༠༡༤ ཅན་མ་ གསར་བཏོན་འབད་མི་དང་འཁྲིལཝ་ད་ ལཱ་གཡོག་མ་ཐོབ་མིའི་ ཚད་གཞི་དེ་ འདས་པའི་ལོ་ནང་ བརྒྱ་ཆ་༠.༣ གྱིས་ མར་བབས་སོང་ནུག། དེ་ཡང་ སྤྱི་ལོ་༢༠༡༣ ལུ་ སྐྱེས་ལོ་༡༥ ལས་༢༤ གི་བར་ནའི་ན་གཞོན་ ལཱ་གཡོག་མ་ཐོབ་མིའི་ཚད་གཞི་ བརྒྱ་ཆ་༩.༦ ཡོད་མི་དེ་ སྤྱི་ལོ་༢༠༡༤ ལུ་ བརྒྱ་ཆ་༠.༢ ཀྱིས་ མར་བབས་སོང་ཡོདཔ་ད་ ན་གཞོན་བུམོ་གི་ ལཱ་གཡོག་མ་ཐོབ་པའི་ཚད་གཞི་ བརྒྱ་ཆ་༡༠ དང་ བུཚ་ཚུ་གི་ ཚད་གཞི་དེ་ བརྒྱ་ཆ་༨.༦ ཨིནམ་ལས་ མོའི་ཚད་གཞི་ བརྒྱ་ཆ་༣.༥ དང་ ཕོའི་ཚད་གཞི་༡.༩ ལུ་གནས་ནུག། བརྟག་ཞིབ་ཟིན་བྲིས་ནང་ ལཱ་གཡོག་མ་ཐོབ་མིའི་ ཚད་གཞི་མར་བབས་སོང་མི་དེ་ཡང་ སྤྱི་ལོ་༢༠༡༤ ལུ་ རྒྱལ་ཁབ་ཀྱི་ དཔལ་འབྱོར་གོང་འཕེལ་སོང་བའི་ རྟགས་མཚན་དང་ གཞུང་གི་ཁ་ཐུག་ལས་ ལཱ་གཡོག་གི་ གོ་སྐབས་རྒྱ་བསྐྱེད་དང་ ལཱ་གཡོག་རིག་རྩལ་སྦྱོང་བརྡར་ཚུ་ འགོ་འདྲེན་འཐབ་མི་ལུ་བརྟེན་ཨིན་ཟེར་བཀོད་ནུག། འདི་འབདཝ་ད་ ལཱ་གཡོག་མ་ཐོབ་པའི་ ཚད་གཞི་མར་བབས་སོང་མི་དེ་ གཞི་ག་ཅི་ལུ་བཞག་སྟེ་ གསལ་བཀོད་འབདཝ་ཨིན་ན་ཟེར་ དྲི་བཀོད་འབད་ནི་ འགོ་བཙུགས་ཡོདཔ་ད་ [... Read More]
Jun 4, 2015
༉ དེང་སང་འཕྲུལ་རིག་གོང་འཕེལ་དང་ འཛམ་གླིང་གཅིག་འགྱུར་འགྱོ་མི་དང་བསྟུན་ མགུ་སྐོར་དང་ གཡོ་འཕྲུལ་ལ་སོགས་པའི་ རྩོད་དོན་ལེ་ཤ་ཐོན་མིའི་ནང་ འབྲུག་མི་ལེ་ཤ་ཅིག་ལུ་ གྱོང་རྒུད་ཕོག་ཡོད་པའི་ ལོ་རྒྱུས་ཚུ་བྱུང་ཡི། དེ་ཡང་ ལོ་ངོ་དག་པ་ཅིག་གི་ཧེ་མར་ བརྡ་དོན་ཡོངས་འབྲེལ་ནང་ གློག་ཡིག་ཐོག་ལས་ ཕྱིའི་མ་རྩ་འཛུགས་སྤྱོད་ཀྱི་དོན་ལུ་ མཉམ་རུབ་ཐོག་ལུ་ ཚོང་འབྲེལ་འཐབ་ནི་དང་ ཡང་ཅིན་ ཚེ་འདས་ཀྱི་ མིང་ཐོག་ཁར་ མ་དངུལ་ཌོ་ལར་ས་ཡ་ལས་བཅད་དེ་ ཡོད་མི་ཚུ་ དངུལ་ཁང་ནང་ལས་ བཏོན་ནིའི་ནང་ ཆ་རོགས་འབད་དགོཔ་སྦེ་ སླབ་མི་ལུ་ ང་བཅས་ཀྱི་ མི་ལ་ལུ་ཅིག་ བདེན་འཛིན་རེ་སྟེ་ ཕན་ཚུན་འབྲེལ་བ་འཐབ་པའི་ཤུལ་ལས་ མགུ་སྐོར་གྱི་འོག་ལུ་ཚུད་ནུག། ལ་ལུ་ཅིག་ རྒྱན་ཤོག་ལས་ རྒྱལ་ཁ་ཐོབ་ནུག་ཟེར་ གློག་ཡིག་དང་ བརྒྱུད་འཕྲིན་གཉིས་ཆ་རའི་ཐོག་ལུ་ ལྷོད་ནི་དེ་གིས་ ཡིད་ཆེས་འདྲོངས་ཏེ་ རྒྱན་ཤོག་གི་ གསོལ་རས་ལེན་ནིའི་དོན་ལུ་མཁོ་བའི་ ཡིག་ཆ་ཚུ་ གྲ་སྒྲིག་འབད་ཐབས་ལུ་ རྒྱལ་ཁབ་ཀྱི་ཕྱི་ཁར་ ཏི་རུ་བསྐྱལ་བའི་ཤུལ་ལུ་ ཕར་ལོགམ་ལས་ ངོས་ལེན་འབད་མ་བཏུབ་ད་རྐྱངམ་གཅིག་ ངོ་མ་མེན་པའི་ ཤེས་རྟོགས་བྱུང་པའི་བསྒང་ལས་ བརྟག་ཤིང་དཔྱད་ནི་ཚུ་ ཕྱིས་སོ་ནུག། ད་རུང་ ད་རེས་ནངས་པ་ གཡོ་འཕྲུལ་གྱི་ ཐབས་བྱུས་གསརཔ་ཅིག་ ཐོན་མི་དེ་ནང་ཡང་ བཟའ་གྲོགས་༡ དང་ ཉེ་ཚན་༡ འབདཝ་ད་ མི་༣ སླུ་འབྲིད་ནང་ [... Read More]
Jun 3, 2015
༉ ཁ་ཙ་ མི་སྡེའི་ནགས་ཚལ་ཉིནམ་དང་བསྟུན་ མི་དབང་འབྲུག་རྒྱལ་༤ པ་མཆོག་ དགུང་ལོ་༦༠ བཞེས་པའི་ འཁྲུངས་སྐར་དུས་སྟོན་ བརྩི་སྲུང་ཞུ་ནིའི་དོན་ལུ་ ཐིམ་ཕུག་ཀུན་གསལ་ཕོ་བྲང་གི་ ས་ཁོངས་ནང་ མི་གྲངས་༡༠༠ གིས་ དུས་ཡུན་ཆུ་ཚོད་༡ ནང་ ཤིང་གི་ལྕངམ་༤༩,༦༧༢ བཙུགས་ཚར་མི་དེ་ འཛམ་གླིང་གི་ གནས་ཐོ་ནང་ དྲག་ཤོས་ཐོན་ཡོདཔ་མ་ཚད་ འབྲུག་རྒྱལ་ཁབ་ཀྱི་ མིང་གཏམ་འདི་ ད་རུང་ འཛམ་གླིང་ཡངས་པའི་ རྒྱལ་ཁབ་ཀུན་གྱི་ དགུང་སྔོན་ནམ་མཁའི་དབྱིངས་སུ་ འབྲུག་ལྟར་ལྡིར་བའི་ བརྡ་མཚོན་སྟོན་ཡོདཔ་ཨིན། དེ་འབདཝ་ལས་ སྤྱི་ལོ་༢༠༡༥ ཟླ་༦ པའི་ཚེས་༢ ཀྱི་ཉིནམ་འདི་ འབྲུག་གི་ རྒྱལ་རབས་ནང་ཡང་ ཚུད་ཡོད་པའི་ཁར་ དམིགས་བསལ་དུ་ འབྲུག་མི་ཡོངས་ཀྱིས་ དཔའ་ཉམས་ཐོག་ལས་ མི་དབང་འབྲུག་རྒྱལ་༤ པ་མཆོག་ལུ་ ཧིང་གི་གདིང་དང་ རུས་པའི་དཀྱིལ་ལས་ར་ གུས་བཏུད་ཞུ་ཚུགས་ནི་དེ་གིས་ ནམ་ཡང་བརྗེད་མ་ཚུགས་པའི་ ཉིནམ་ཅིག་ལུ་གྱུར་ཡི། འབྲུག་གིས་ འཛམ་གླིང་གི་ གནས་ཐོ་ནང་ དྲག་ཤོས་མ་ཐོན་པའི་ཧེ་མར་ རྒྱ་གར་གྱིས་ ཤིང་གི་ལྕངམ་༤༠,༨༨༥ བཙུགས་ཏེ་ འཛམ་གླིང་གི་ གནས་ཐོ་ནང་ དྲག་ཤོས་ཐོན་ནུག། དུས་ཅི་ འབྲུག་གིས་ འཛམ་གླིང་གི་ གནས་ཐོ་ནང་ [... Read More]
Jun 2, 2015
༉ འབྲུག་འདི་ ནང་པ་ཆོས་ལྡན་གྱི་ རྒྱལ་ཁབ་ཅིག་འབདཝ་ལས་ བདུད་ཀྱི་རྫས་སྦྱོར་ ཏམ་ཁུ་ཉོ་བཙོང་བཀག་དམ་འབད་མི་ རྒྱལ་ཁབ་དང་པ་ཨིན་རུང་ ལག་ལེན་ནང་ལྷོདཔ་ད་ མཐོ་ཤོས་ཅིག་ཨིན་མས། དེ་ཡང་ འབྲུག་གི་སྤྱི་ཚོགས་ཀྱིས་ རྩོད་རྙོགས་ཅན་གྱི་ ཏམ་ཁུ་དམ་འཛིན་བཅའ་ཁྲིམས་ ཆ་འཇོག་གྲུབ་སྟེ་ འདས་པའི་ལོ་ངོ་༥ གི་ནང་འཁོད་ལུ་ འཕྲི་སྣོན་ཐོག་ བདེ་སྒྲིག་ལེ་ཤ་བཟོ་ཡོད་རུང་ ལུང་ཕྱོགས་ནང་ ཏམ་ཁུ་སྤྱོད་མི་ སློབ་ཕྲུག་གི་གྱངས་ཁ་ མཐོ་ཤོས་ཡོད་མི་དེ་ ཚ་གྱང་ལང་དགོཔ་ཅིག་ཨིན་མས། རྒྱལ་ཁབ་ནང་ ཏམ་ཁུ་ལག་ལེན་དང་ སྤྱོད་མིའི་ཚད་གཞི་དེ་ སྤྱི་ལོ་༢༠༠༩ ལུ་ བརྒྱ་ཆ་༡༨.༨ ལས་ སྤྱི་ལོ་༢༠༡༣ ལུ་ བརྒྱ་ཆ་༣༠.༣ ལུ་ ཡར་འཕར་སོང་ཡོདཔ་ད་ མི་རློབས་ཉུང་སུ་ཡོད་མི་དེ་ལུ་ ཏམ་ཁུ་འཐུང་མི་དང་ བཟའ་སྤྱོད་འབད་མིའི་ ཚད་གཞི་ལུ་ བལྟ་བ་ཅིན་ རྣམ་རྟོག་ལང་སི་སི་ཅིག་ཨིན་མས། ག་འཆརཔ་ཟེར་བ་ཅིན་ ང་བཅས་ཀྱིས་ རྒྱལ་ཁབ་ནང་ ཏམ་ཁུ་ལག་ལེན་དམ་འཛིན་དང་ ཉོ་བཙོང་བཀག་འཛིན་འབད་བའི་ ནམ་དུས་ལུ་ རྫས་ངན་ལག་ལེན་འཐབ་མི་ ཡར་སེང་འགྱོ་མི་དེ་ ཧ་ལས་སི་སི་ཅིག་ཨིན་མས། ལོ་ངོ་༥ གི་ཧེ་མར་ རྒྱལ་ཁབ་ནང་ ཏམ་ཁུའི་རིགས་ ཉོ་བཙོང་བཀག་དམ་འབད་་ཡོདཔ་མ་ཚད་ མི་ཚུ་གིས་ མི་མང་གི་ ས་གོ་ཚུ་ནང་ ཏམ་ཐུ་འཐུང་མ་ཆོགཔ་མ་ཚད་ ཏམ་ཁུ་ཐོན་སྐྱེད་འབད་ནི་ཡང་མེདཔ་ཨིན་རུང་ [... Read More]
Jun 1, 2015
༉ འབྲུག་རྒྱལ་ཁབ་ནང་འཁོད་ལུ་ བཟོ་གྲྭ་ཁང་ཆུང་ཀུ་དང་ གྲོང་གསེབ་ཀྱི་ སོ་ནམ་དང་འབྲེལ་བའི་ ལས་སྣ་ཚུ་ གོང་འཕེལ་གཏང་ཐབས་ལུ་དམིགས་ཏེ་ གཞུང་གིས་ སྤྱི་ལོ་༢༠༡༣ ཟླ་༡༢ པའི་ནང་ ཚོང་འབྲེལ་གོ་སྐབས་དང་ བརྡ་དོན་ལྟེ་བ་གཞི་བཙུགས་འབད་ཞིནམ་ལས་ཚུར་ ཁྲིམས་མཐུན་ཨིན་མེན་གྱི་སྐོར་ལས་ རྩོད་འགྲན་བྱུང་བཞིན་དུ་ཡོདཔ་ཨིན། དེ་ཡང་ འབྲུག་གི་བསྐྱར་ཞིབ་ཚོགས་ཁང་ མཐོ་ཤོས་ཅིག་ཨིན་མི་ རྒྱལ་ཡོངས་ཚོགས་སྡེ་གིས་ ལྟེ་བ་གཞི་བཙུགས་འབད་བའི་ ནམ་དུས་ལས་ར་ ཁྲིམས་མཐུན་མིན་པའི་ ཉོགས་བཤད་བཀོད་ཡོདཔ་མ་ཚད་ གཞུང་སྐྱོང་གི་ དབུ་ཁྲིད་ལུ་ཡང་ ཁྲིམས་མཐུན་ཨིན་པའི་ དོགས་སེལ་གནང་དགོཔ་སྦེ་ ཞུ་མི་དེ་ཡང་ འཐུས་མི་ཚུ་གི་ མཐོང་སྣང་ལུ་ ཁྲིམས་མཐུན་མེནམ་སྦེ་ གསལ་སྟོན་བྱུང་ནི་དེ་གིས་ཨིན་མས། ད་རིས་ཀྱི་ ཚོགས་སྡེའི་ཚོགས་ཐེངས་༡༥ པའི་ནང་ཡང་ ལྟེ་བའི་རྩོད་དོན་སྐོར་ བསྐྱར་གྲོས་གནང་མི་དེ་ཡང་ ན་ཧིང་ བློན་ཆེན་མཆོག་གིས་ ལྟེ་བ་གཞི་བཙུགས་འབད་མི་དེ་ ཁྲིམས་མཐུན་ཨིན་ཟེར་ གསུངས་ཡོདཔ་ལས་ དོགས་སེལ་གནང་དགོ་པའི་ ཞུ་བ་ཕུལ་མི་ལུ་ ད་ཚུན་གྱི་བར་ན་ ངོས་ལེན་མ་གནང་ནི་དེ་གིས་ཨིན་མས། རྒྱལ་ཡོངས་ཚོགས་སྡེའི་ འཐུས་མི་ཚུ་དང་ དམིགས་བསལ་དུ་ ཁྱད་ལྡན་གྱི་ འཐུས་མི་ཚུ་ལུ་ ཚ་གྱང་ལང་དགོཔ་ བྱུང་མི་དེ་ཡང་ གཞུང་གིས་ ལྟེ་བ་གཞི་བཙུགས་འབད་མི་དེ་ ཞི་གཡོག་པའི་བཅའ་ཁྲིམས་༢༠༡༠ དང་ དངུལ་འབྲེལ་ལས་གཡོག་བཅའ་ཁྲིམས་༢ ཀྱི་ དགོངས་དོན་ཚུ་ལས་ [... Read More]
May 31, 2015
༉ གཞུང་གི་མཁོ་སྒྲུབ་དང་ བཟོ་སྐྲུན་དང་འབྲེལ་བའི་ ཁག་འབག་གི་ ལས་སྣ་ག་ཅི་ར་ཨིན་རུང་ རིན་བསྡུར་ཐོག་ལས་ སྤྲོད་མི་དེ་ འཛམ་གླིང་གི་ སྤྱིར་བཏང་ལམ་ལུགས་ཅིག་ཨིན་མས། རིན་བསྡུར་ཚུ་ རིན་བསྡུར་ཚོགས་ཆུང་གི་ འགོ་འདྲེན་ཐོག་ལས་ འབདཝ་བཞིན་དུ་ གལ་སྲིད་ གཡོ་སྒྱུ་དང་ ཚུལ་མིན་ལག་ལེན་ འཐུས་ཤོར་ཚུ་ འབྱུང་པ་ཅིན་ དེ་གི་འགན་འཁྲི་དེ་ ཚོགས་ཆུང་གི་ འཐུས་མི་ཚུ་ལུ་ ཕོགཔ་ཨིན་མས། འབྲུག་ལུ་ ཚོགས་ཆུང་ཚུ་ཡང་ མཁོ་སྒྲུབ་ཚོགས་ཆུང་དང་ རིན་བསྡུར་ཚོགས་ཆུང་ རྫོང་ཁག་གནས་རིམ་ཚོགས་ཆུང་ ལྷན་ཁག་གནས་རིམ་ཚོགས་ཆུང་ལ་སོགས་པ་མང་རབས་ཅིག་ཡོདཔ་ད་ རྫོང་ཁག་གནས་རིམ་གྱི་ ཚོགས་ཆུང་ཨིན་པ་ཅིན་ ཁྲི་འཛིན་དེ་ རྫོང་བདག་དང་ ལྷན་ཁག་གི་ གནས་རིམ་ནང་ ཨིན་པ་ཅིན་ བློན་པོ་དང་ དྲུང་ཆེན་ཚུ་ཨིན་མས། ཚོགས་ཆུང་གི་ འགན་ཁུར་དེ་ དངུལ་འབྲེལ་བཅའ་ཡིག་དང་ མཁོ་སྒྲུབ་བཅའ་ཡིག་དང་ སྒྲིག་གཞི་ཚུ་དང་འཁྲིལ་ རིན་བསྡུར་འབད་ནི་དང་ བསྐྱར་ཞིབ་འབད་ནི་ཚུ་ཨིན་མས། དེ་ལས་ ཁྲོམ་སྡེ་དང་འབྲེལ་བའི་ ཚོགས་ཆུང་ཨིན་པ་ཅིན་ ཁྲོམ་རྒྱ་བསྐྱེད་དང་ གསརཔ་ཆགས་ནིའི་དོན་ལུ་ གཞུང་ས་དང་ སྒེར་ས་མཁོ་སྒྲུབ་འབད་མི་ ཚོགས་ཆུང་ལོགས་སུ་སྦེ་ གཞི་བཙུགས་འབད་དེ་ཡོདཔ་ལས་ གཞུང་གི་གོང་ཚད་དང་འཁྲིལ་ ས་རིན་སྤྲོད་ནི་དང་ རྒུད་འཐུས་སྤྲོད་ནི་ཚུ་ ཚོགས་ཆུང་གིས་ ཐག་བཏོགཔ་ཨིན། ཨིན་རུང་ ངན་ལྷད་དང་འབྲེལ་བའི་ [... Read More]
May 29, 2015
༉ འབྲུག་ལུ་ ལྟ་བཤལ་ལས་སྡེ་གིས་ ནང་འཁོད་སྤྱིར་བསྡོམས་ཐོན་སྐྱེད་དང་ ཕྱི་དངུལ་ཟུར་གསོག་ དེ་ལས་ ལཱ་གཡོག་གི་ གོ་སྐབས་བཟོ་ནི་ཚུ་ལུ་ ལྷན་ཐབས་རྒྱ་ཆེཝ་སྦེ་ འབད་དོ་ཡོདཔ་ཨིན་རུང་ མ་འོངས་ཡུན་རིང་གི་ ལམ་སྟོན་དོན་ལུ་མཁོ་བའི་ ལྟ་བཤལ་གྱི་སྲིད་བྱུས་ ཡང་ཅིན་ ཁྲིམས་མཐུན་དཔྱད་གཞི་ཅིག་མེདཔ་ལས་ ཚ་གྱང་ལང་དགོཔ་ཅིག་ཨིན་མས། དེ་ཡང་ རྒྱལ་ཡོངས་ཚོགས་སྡེའི་ དཔལ་འབྱོར་ལས་འབྲེལ་ཚོགས་ཆུང་གི་ སྙན་ཞུ་ནང་ གསལ་བཀོད་འབད་ཡོདཔ་མ་ཚད་ ལྟ་བཤལ་སྲིད་བྱུས་ཟིན་འགོད་འབད་ཚར་རུང་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་ གདམ་སེལ་ནང་ལས་ཡང་ གདམ་ཁ་མ་གྲུབ་པར་ཡོད་མི་ལུ་བརྟེན་ ཚ་གྱང་ལང་དགོཔ་ཅིག་ འདུག་ཟེར་ཨིན་མས། རྒྱལ་ཁབ་ཀྱི་ དཔལ་འབྱོར་གོང་འཕེལ་ནང་ ལྟ་བཤལ་གྱི་ ལས་སྣ་དེ་ གལ་གནད་ཅན་ཅིག་ཨིནམ་ལས་ ཚོང་འབྲེལ་རྒྱ་བསྐྱེད་གཏང་ཐབས་ལུ་ རྒྱ་ཁྱབ་ཆེ་བའི་ སྲིད་བྱུས་ལེགས་ཤོམ་ཅིག་ ངེས་པར་དུ་ དགོ་ནི་བཟུམ་མཐོངམ་མས། སྲིད་བྱུས་དེ་ཡང་ ཕྱི་རྒྱལ་གྱི་ ལྟ་བཤལཔ་དང་ རྒྱ་གར་གྱིས་གཙོས་པའི་ ལུང་ཕྱོགས་ནང་ལས་འོང་མི་ ལྟ་བཤལཔ་ཚུ་གི་དོན་ལུ་ ཁག་གཉིས་སྦེ་བཟོ་དགོ། འདི་དང་གཅིག་ཁར་ དངུལ་འབྲེལ་དང་འབྲེལ་བའི་ སྲིད་བྱུས་ལོགས་སུ་སྦེ་ བརྩམ་དགོ་མི་དེ་ཡང་ ཕྱི་དངུལ་དང་ རྒྱ་གར་གྱི་ཏི་རུ་ རུ་པི་རྒྱུན་སྐྱོང་འཐབ་ནིའི་ ཕན་ཐབས་ལུ་ཨིན། འདི་འབདཝ་ད་ སྲིད་བྱུས་དང་ ཡང་ཅིན་ ཁྲིམས་མཐུན་དཔྱད་གཞི་ག་ཅི་ར་བརྩམ་རུང་ ང་བཅས་ཀྱིས་ སེམས་ཁར་བཞག་དགོཔ་དེ་ ལུང་ཕྱོགས་ཆ་མཉམ་ནང་ ལྟ་བཤལ་དང་འབྲེལ་བའི་ [... Read More]


text:
བཀྲ་ཤིས་ཆོས་རྫོང
བཀྲ་ཤིས་ཆོས་རྫོང - རྫོང ཐིམ་ཕུ
བཀྲ་ཤིས་ཆོས་རྫོང་འདི་ ཝང་ཆུ་གི་ མཐའམ་བདའ་སྟེ་ཆགས་ཡོད་པའི་ སྒྲིང་ཁྱིམ་ཚུ་གི་ནང་ལས་ མཛེས་ཤོས་གཅིག་ཨིན།
བཀྲ་ཤིས་ཆོས་རྫོང་འདི་ ༡༦༤༡ ལུ་ ཞབས་དྲུང་ངག་དབང་རྣམ་རྒྱལ་མཆོག་གིས་ བཞེངས་ཡོདཔ་དང་ ༡༩༦༢ ལུ་ འབྲུག་རྒྱལ་གསུམ་པ་ འཇིགས་མེད་རྡོ་རྗེ་དབང་ཕྱུག་མཆོག་གིས་ལོག་བཞེངས་གནང་ནུག།
༡༢༡༦ ལུ་ བླམ་རྒྱལ་བ་ལྷ་སྣང་པ་གིས་ ད་ལྟོ་ བདེ་ཆེན་ཕོ་བྲང་ཡོད་ས་ལུ་ རྡོ་སྔོན་རྫོང་བཞེངས་ཡོདཔ་ཨིན་མས། ཤུལ་ལས་ དུས་རབ་ ༡༧ པ་ ནང་ལུ་ ཞབས་དྲུང་ངག་དབང་རྣམ་རྒྱལ་མཆོག་ འབྲུག་ལུ་འབྱོན་ཞིནམ་ལས་ ལྷ་པ་ཚུ་ཕམ་གཏང་སྟེ་ རྡོ་སྔོན་རྫོང་འདི་ ཞབས་དྲུང་གི་ཕྱག་ལུ་ཚུད་ནུག། ༡༦༤༡ ལུ་ རྡོ་སྔོན་རྫོང་དེ་ ལོག་རྐྱབས་ཞིནམ་ལས་ མིང་ཡང་ བཀྲ་ཤིས་ཆོས་རྫཽང་ཟེར་བཏགས་གནང་ནུག། ༡༦༤༩ ལུ་ སྡེ་སྲིད་བཞི་པ་ བསྟན་འཛིན་རབ་རྒྱས་ཀྱིས་ རྒྱ་བསྐྱེད་མཛད་གནང་ཡོདཔ་དང་ ༡༦༩༨ སྡེ་སྲིད་ལྔ་པ་ དགེ་འདུན་ ཆོས་འཕེལ་གྱི་སྐབས་ལུ་ རྫོང་འདི་ལུ་ མེ་རྐྱེན་འབྱུང་ཏེ་ ལོག་དེ་ ཉམས་བཅོས་འབད་ནུག། སྡེ་སྲིད་ བཅུ་པ་ མི་ཕམ་ དབང་པོ་གིས་ བཀྲ་ཤིས་ཆོས་རྫོང་ནང་ན་ལུ་ བཀའ་རྒྱུད་ལྷ་ཁང་བཞེངས་ཡོདཔ་དང་ ༡༧༤༧ ལུ་ སྡེ་སྲིད་ ༡༣ པ་ ཤེས་རབ་དབང་ཕྱུག་གི་འགོ་འདྲེན་ཐོག་ལས་ རྒྱ་བསྐྱེད་མཛད་གནང་ནུག།
སྡེ་སྲིད་ ༡༦ པ་ བསོད་ནམས་ ལྷུན་སྒྲུབ་དང་ ཇེ་མཁན་པོ་ ཁྲི་རབ་ ༡༣ པ་ ཡོན་ཏན་མཐའ་ཡེ་གི་སྐབས་ལུ་ རྫོང་འདི་ལུ་ ད་རུང་མེ་རྐྱེན་འབྱུང་ཡོདཔ་ལས་ ཁོང་གཉིས་ཀྱིས་ རྫོང་འདི་ད་ལྟོ་ཡོད་ས་ལུ་ བཞེངས་ནིའི་གྲོས་འཆར་བརྩམ་ནུག། ༡༧༧༧ སྡེ་སྲིད་ ༡༨ པ་ འཇིགས་མེད་སེང་གེ་གི་སྐབས་ལུ་ རྫོང་གི་ཀུན་ར་དེ་ གནག་དུང་དུང་སྦེ་ཡོདཔ་ལས་ ཉམས་བཅོས་འབད་ཡོདཔ་མ་ཚད་ སྡེ་སྲིད་ ༢༥ པ་ པདྨ་ཆོས་སྒྲ་གིས་ཡང་ཉམས་བཅོས་འབད་ཡོདཔ་དང་ སྡེ་སྲིད་ ༣༢ པ་ ཕུར་རྒྱལ་གྱིས་ སྐུ་རྟེན་ལེ་ཤ་ཅིག་བཙུགས་གནང་ནུག།
༡༨༦༩ ལུ་ རྫོང་དེ་ལུ་ མེ་རྐྱེན་འབྱུང་ཡོདཔ་ལས་ རྩ་བ་ལས་རང་ཉམས་བཅོས་འབད་དེ་ མི་དབང་ འཇིགས་མེད་ རྡོ་རྗེ་དབང་ཕྱུག་མཆོག་གིས ༡༩༦༢ ལས་ ༡༩༦༩ གི་རིང་ལུ་ རྫོང་འདི་ ཉམས་གསོ་མཛད་གནང་ནུག།
འབྲེལ་མཐུད།[ཞུན་དག།]


text:
ཡོངས་འབྲེལ་འཆར་སྒོ་ཚུ་ནང་རྫོང་ཁའི་ཡིག་གཟུགས་ལེགས་ཤོམ་སྦེ་མཐོང་ནིའི་དོན་ལས་རིམ་སྒྲིག་འབད་ཐངས།
|Internet Exlporer|Firefox|Google Chrome|
ཕཱེས་བུཀ་ དང་ཡོངས་འབྲེལ་འཆར་སྒོ་ལ་ལུ་ཅིག་ནང་ རྫོང་ཁ་ལེགས་ཤོམ་སྦེ་མཐོང་ནིའི་དོན་ལས་ རིམ་སྒྲིག་འབད་དགོ
གྲ་སྒྲིག་འབད་ཐངས།
ཁྱོད་ཀྱི་གློག་རིག་ནང་ལུ་ རྫོང་ཁའི་ལྡེ་སྒྲོམ་དང་ཡི་གུ་ཧེ་མ་ལས་རང་བཙུགས་ཏེ་དགོ།
དེ་འབདཝ་འབདཝ་མེད་པ་ཅིན་ ནཱ་ལུ་ཨེབ་གནང། Windows 7 or Vista,Windows XP, Apple Machintosh, Linux
༡༽ Internet Explorer
ཀ༽ ཡིག་གཟུགས་ཀྱི་གནས་ཚད་བཟོ་ཐངས།
- Internet Explorer འགོ་བཙུགས་གནང་།
- Internet Explorer གི་དཀར་ཆག་ནང་གི་ View ►Encoding ནང་སོང་སྟེ་ "Unicode (UTF-8)" འདི་གདམ་ཁ་རྐྱབ༌དགོ།
ཁ༽ ཡིག་གཟུགས་རིམ་སྒྲིག་འབད་ཐངས།
- གློག་རིག་དཀར་ཆག་ནང་ལས་ Tools ►Internet Options ►General ►Fonts ནང་གི་ཐོ་ཡིག་ནང་ལས་ "Tibetan" ཟེར་མི་འདི་གདམ་ཁ་རྐྱབ་དགོ།
- ད་ཁྱོད་ཀྱི་ཡི་གུ་གི་བརྡ་དོན་སྒྲོམ་འདི་འོག་ལུ་དཔེ་བཀོད་དེ་ཡོད་དོ་བཟུམ་སྦེ་འོང་དགོ།
- ཡོངས་འབྲེལ་འཆར་སྒོའི་ font གི་འོག་ལུ་ཡོད་པའི་ཐོ་ཡིག་གི་སྒྲོམ་ནང་ལས་ རྫོང་ཁའི་ཡི་གུ་ག་འབད་རུང་ སྔར་སྒྲིག་སྦེ་བཟོ་ནི་གི་དོན་ལུ་གདམ་ཁ་རྐྱབ་སྟེ་ "ok" ཨེབ་ནི་དང་ དེའི་ཤུལ་གྱི་སྒྲོམ་ Internet Option གི་བརྡ་དོན་སྒྲོམ་ནང་ལུ་ཡང་ "ok" ཨེབ་གནང་།
༢༽ Firefox
ཀ༽ ཡིག་གཟུགས་ཀྱི་གནས་ཚད་བཟོ་ཐངས།
- Mozilla Firefox འགོ་བཙུགས་གནང་།
- Mozilla Firefox གི་དཀར་ཆག་ནང་གི་ View ► Character Encoding ནང་སོང་སྟེ་ "Unicode (UTF-8)" འདི་གདམ་ཁ་རྐྱབ༌དགོ།
ཁ༽ ཡིག་གཟུགས་རིམ་སྒྲིག་འབད་ཐངས།
- གློག་རིག་དཀར་ཆག་ནང་གི་ Tools ► Options ནང་འགྱོ་དགོ།
- གདམ་ཁའི་བརྡ་དོན་སྒྲོམ་ནང་ལུ་ Content འདི་གདམ་ཁ་རྐྱབ་དགོ།
- Options Content ནང་གི་ Fonts and Colours ནང་ལུ་ "Advanced" ནང་ཨེབ་དགོ།
- ད་ཁྱོད་ཀྱི་ཡིག་གཟུགས་ཀྱི་བརྡ་དོན་སྒྲོམ་འདི་གོང་ལུ་དཔེ་བཀོད་དེ་ཡོད་དོ་བཟུམ་ཅིག་གསལ་བཏོན་འབད་འོང་།
- Fonts གི་མཐའ་མ་ཡོད་པའི་གོ་རིམ་གྱི་ཐོ་ཡིག་ནང་ལས་ Other Language གདམ་ཁ་རྐྱབ་དགོ།
- Proportional གི་མཐའ་མ་ཡོད་པའི་ཐོ་ཡིག་གི་སྒྲོམ་ནང་ལས་ Serif གདམ་ཁ་རྐྱབ་དགོ།
- ཡི་གུ་གི་གདམ་ཁ་ Serif, Sans Serif and Monospace གི་ནང་ལུ་འོས་ལྡན་གྱི་རྫོང་ཁའི་ཡི་གུ་ཅིག་གདམ་ཁ་རྐྱབ་དགོ།
- ཡིག་གཟུགས་གནས་ཚད་བཀོད་ནིའི་སྡེ་ཚན་ནང་ལས་ "Unicode (UTF-8") གདམ་ཁ་རྐྱབ་སྟེ་ "ok" ཨེབ་ནི་དང་ དེའི་ཤུལ་གྱི་སྒྲོམ་ Option Dialog Box ནང་ཡང་ ok ཨེབ་གནང་།
༣༽ Google Chrome
- Google Chrome འདི་འགོ་བཙུགས་དགོ།
- དེ་གི་མཇུག་ལུ་ཡོད་པའི་ show advanced setting ཟེར་མི་གུ་ཨེབ་དགོ།.
- Web content གི་འོག་ལུ་ཡོད་པའི་ Customize font ཟེར་མི་གུ་ཨེབ་དགོ།
- Sans-serif font ནང་ལུ་ DDC Uchen ཟེར་མི་ཡིག་གཟུགས་འདི་གདམ་ཁ་རྐྱབ་དགོ།
འདྲན་གསོ། སྦོམ་དང་ཆུང་ཀུ་བཟོ་ནི་གི་མཐུན་རྐྱེན་ཚུ་ ལག་ལེན་འཐབ་གནང། སྦོམ་བཟོ་ནིའི་དོན་ལུ་ Ctrl ཨེབ་སྟེ་སྡོམ་རྟགས༼+༽ ལོག་ཅི་ར་ཨེབ་གནང། ཆུང་ཀུ་བཟོ་ནིའི་དོན་ལུ་ Ctrl ཨེབ་སྟེ་ཕབ་རྟགས༼-༽ ལོག་ཅི་ར་ཨེབ་གནང།


text:
མི་དབང་མངའ་ཞབས་མཆོག་གིས་ འབྲུག་གི་ཁྲིམས་སྤྱི་བློན་པོ་གསར་བསྐོ་གནང་ཡོདཔ།
༉ འབྲུག་གི་མངོན་མཐོ་ཁྲིམས་འདུན་གྱི་ ཁྲིམས་སྤྱི་བློན་པོ་གཉིས་པ་སྦེ་ འགན་འཁྲི་ལྕི་དྲགས་བཞེསཔ་དང་འབྲེལ་ དྲགོས་ཚེ་རིང་དབང་ཕྱུག་གིས་ རྒྱལཔོ་དང་ རྒྱལ་ཁབ་ མི་སེར་(རྩ་བ་གསུམ) ལུ་ ཉམ་ཆུང་དང་ བརྩེ་གདུང་དྲག་པོ་ དེ་ལས་ ཆིག་སྒྲིལ་དང་ དམ་ཚིག་གཙང་མའི་སྒོ་ལས་ ཕྱག་ཞུ་ནི་གི་ དམ་བཅའ་ཕུལཝ་ཨིན་པས།
(more…)
ཌེན་མཱག་གི་མཉམ་འབྲེལ་ལས་རིམ་ མཇུག་བསྡུ་རུང་ གལ་ཅན་ལས་དོན་ཚུ་ལུ་ འཕྲོ་མཐུད་གྲོགས་རམ་འབད་ནི།
༉ ཁ་ཙ་ ཐིམ་ཕུག་ལུ་སྦེ་ འབྲུག་དང་ ཌེན་མཱག་རྒྱལ་ཁབ་༢ ཀྱི་བར་ན་ ཧེ་མ་ལས་ཡོད་པའི་ གོང་འཕེལ་མཉམ་འབྲེལ་ལས་རིམ་ཚུ་ མཇུག་བསྡུ་སྟེ་ ད་ལས་ཕར་ མཉམ་འབྲེལ་གྱི་ལཱ་ གསརཔ་ཚུ་ འགོ་བཙུགས་ནིའི་ དུས་སྟོན་བརྩི་སྲུང་འབད་ཡོདཔ་ཨིན།
(more…)
མོང་སྒར་རྫོང་ཁག་གི་ ལོ་བསྟར་གྱི་ཚེས་བཅུ་ འགོ་བཙུགས་ཡོདཔ།
༉ མོང་སྒར་རྫོང་ཁག་གི་ ལོ་བསྟར་ཚེས་བཅུ་དེ་ ཁ་ཙ་ལས་ མི་མང་ལུ་ མཇལ་ཁ་གནང་ནི་ འགོ་བཙུགས་ཡོདཔ་ད་ ཚེས་བཅུའི་གར་འཆམ་དེ་ ཉིན་གྲངས་༤ གི་རིང་ལུ་ གནང་ནི་ཨིན་པས།
(more…)
གློག་ཤུགས་འཕྲུལ་ཚེམ་ལག་ལེན་གྱི་ སྦྱོང་བརྡར་བྱིན་པའི་བསྒང་ཡོདཔ།
༉ མོང་སྒར་ སྐྱེངས་མཁར་ལས་ སྐྱེས་ལོ་༥༧ ལང་མི་ རིན་ཆེན་དབང་འདུས་ཀྱིས་ སླབ་མིའི་ནང་ ཨ་རྟག་ར་ ཁོ་རའི་ འཕྲུལ་ཚེམ་རྙིངམ་དེ་ ལག་ལེན་འཐབ་སྡོདཔ་ལས་ རྐངམ་སྤར་མ་དགོ་པར་ གློག་ཤུགས་ལག་ལེན་ཐོག་ལས་ གོ་ལ་བཙེམ་མི་ འཕྲུལ་ཚེམ་དེ་ མཐོང་མ་མྱོང་ཟེར་ཨིན་པས།
(more…)
འབྲུག་གི་ ཚོང་ལས་ཐོ་བཀོད་ཀྱི་དཔྱད་ཡིག་ ཤུལ་མའི་ཚོགས་ཐེངས་ནང་ གསུང་གྲོས་གནང་ནི།
༉ ཁ་ཙ་ རྒྱལ་ཡོངས་ཚོགས་འདུ་གིས་ འབྲུག་གི་ཚོང་ལས་ཐོ་བཀོད་ཀྱི་དཔྱད་ཡིག་༢༠༡༤ ཅན་མ་དེ་ ཤུལ་མའི་ཚོགས་ཐེངས་ནང་ གསུང་གྲོས་གནང་ནི་སྦེ་ གྲོས་ཐག་བཅད་གནང་ཡི།
(more…)
བྱ་ནད་བཀག་ཐབས་ཀྱི་དོན་ལུ་ སྦྱོང་བརྡར་ལས་རིམ་ འགོ་འདྲེན་འཐབ་དོ་ཡོདཔ།
༉ སྤྱི་ལོ་༢༠༡༣ ལུ་ རྒྱ་ནག་རྒྱལ་ཁབ་ནང་ བྱ་ནད་ཨེ་བི་ཨེན་ ཨིན་ཕུ་ལིན་ཛ་ ཨེཆ་༧ཨེན་༩ ཐོན་པའི་ཤུལ་ལུ་ འབྲུག་རྒྱལ་ཁབ་ནང་ དེ་བཟུམ་གྱི་ནད་གཞི་བཀག་ནིའི་ ཐབས་ལམ་གྲ་སྒྲིག་འབད་ཐབས་ལུ་ དགེ་ལེགས་ཕུག་ལུ་སྦེ་ ཉིན་གྲངས་༧ གྱི་ སྦྱོར་བརྡར་ལས་རིམ་ཅིག་ སྤྱི་ཟླ་༡༡ པའི་ཚེས་༢༧ ལུ་ འགོ་བཙུགས་ཡོདཔ་ཨིན་པས།
(more…)
དམངས་གཙོའི་རིང་ལུགས་ནང་ རྩོད་འགྲན་ཁག་ཆེཝ།
༉ འབྲུག་གི་གྲོས་ཐག་བཅད་སའི་ གཙུག་སྡེ་མཐོ་ཤོས་ རྒྱལ་ཡོངས་ཚོགས་འདུ་ཆེན་མོ་དེ་ གཞུང་གི་སྲིད་བྱུས་དང་ འཆར་གཞི་ དཔྱད་ཡིག་ གོང་འཕེལ་དང་འབྲེལ་བའི་ གནད་དོན་ཚུ་གི་སྐོར་ གྲོས་བསྡུར་དང་ རྩོད་འགྲན་འབད་སའི་ ཚོགས་ཁང་ཅིག་ཨིནམ་ ག་ར་གིས་ མ་མཁྱེནམ་མེད།
(more…)
དམ་ཆུ་དང་ ཆུ་ཁ་བར་ནའི་གཞུང་ལམ་ སྤྱི་ལོ་༢༠༡༥ རྫོགས་ཁམས་ལུ་ མཇུག་བསྡུ་ཚུགས་པའི་རེ་བ།
༉ དམ་ཆུ་ལས་ ཆུ་ཁ་ཚུན་ གཞུང་ལམ་ཀི་ལོ་མི་ཊར་༢༩ བཟོ་སྐྲུན་འབད་བའི་བསྒང་ཡོད་མི་དེ་ བསལ་ཚར་བའི་བསྒང་ལས་ རྩི་མ་གཤམ་ལུ་ཡོད་མི་ ཟ་ཁང་དང་ ཚོང་པ་ཚུ་གི་ འོང་འབབ་ལུ་ ཐོ་ཕོག་ནི་ཨིན་རུང་ ཞབས་ཏོག་བློན་པོ་ རྡོ་རྗེ་ཆོས་སྒྲོན་གྱིས་འབད་བ་ཅིན་ རྩི་མ་གཤམ་དེ་ རྫོང་ཁག་གི་ ལྟེ་བ་ཅིག་ འབད་ནི་དེ་གིས་ དཀའ་ངལ་མི་འབྱུང་ཟེར་ ཁ་ཙ་ ཚོགས་ཁང་ནང་ཞུ་ཡི།
(more…)
ལྷ་མོའི་འཛིང་ཁ་དང་ གསར་སྤང་གི་བར་ན་ གཞུང་ལམ་བསལ་ནིའི་ བརྟག་ཞིབ་འགོ་བཙུགས་ཡོདཔ།
༉ ཁ་ཙ་ རྒྱལ་ཡོངས་ཚོགས་འདུ་ནང་ དགེ་ལེགས་ཕུག་གི་འཐུས་མི་ གོ་པཱལ་ གུ་རུང་གིས་ ཞབས་ཏོག་བློན་པོ་ལུ་ དྲི་བ་ཞུ་མིའི་ནང་ འཕྲལ་ཁམས་ཅིག་ཁར་ དགེ་ལེགས་ཕུག་ལུ་ བཙན་ཁྲིད་འབད་མི་ལུ་བརྟེན་ གསར་སྤང་དང་ རྩི་རང་རྫོང་ཁག་གི་ མི་སེར་ཚུ་ ཚ་གྱང་ལང་ཡོདཔ་ད་ དེ་ཡང་ གསར་སྤང་དང་ ལྷ་མོའི་འཛིང་ཁ་བར་ན་ གཞུང་ལམ་ཅིག་བསལ་བ་ཅིན་ རྒྱ་གར་གྱི་ས་མཚམས་བརྒྱུད་དེ་ འགྲོ་འགྲུལ་འབད་དགོཔ་ མི་ཐོན་ནི་ཨིནམ་ལས་ དཀའ་ངལ་ཚུ་ཡང་ བསལ་ཚུགས་པའི་ གོ་སྐབས་འདུག་ཟེར་ཨིན་པས།
(more…)
འཕྲལ་གྱི་མཐའ་དོན་ལུ་མིན་པར་ ཕུགས་ཀྱི་ཐུགས་བཞེད་གནང་དགོཔ།
༉ སྤྱི་ཟླ་༡༡ པའི་ཚེས་༢༦ ལུ་ རྒྱལ་ཡོངས་ཚོགས་འདུ་གིས་ འབྲུག་གི་རྩ་ཁྲིམས་ཅན་གྱི་ གོ་གནས་འཆང་མི་ཚུ་དང་ འཐུས་མི་ལྷན་འཛིན་ཚུ་གི་ ཐོབ་ཐངས་དང་ ལཱ་གཡོག་ཆ་རྐྱེན་གྱི་ འཕྲི་སྣོན་དཔྱད་ཡིག་ནང་ དོན་ཚན་གསརཔ་བཙུགས་མི་དེ་ ཞི་གཡོག་ནང་ལས་ དགོངས་ཞུ་འབད་ནི་ མ་རན་མི་ ལྷན་འཛིན་ཚུ་གི་དོན་ལུ་ རང་གི་དགོངས་ཞུའི་ དུས་ཚོད་མ་ཚང་ཚུན་ཚོད་ ཞི་གཡོག་ནང་ འཕྲོ་མཐུད་དེ་ར་ ཕྱག་ཞུ་ནི་གི་ གོ་སྐབས་ལེགས་ཤོམ་ཅིག་ཨིན་རུང་ སྤྱིར་བཏང་གིས་ སྟབས་མ་བདེཝ་འབྱུང་འོང་ཟེར་ བསམ་འཆར་འདྲ་མིན་སྣ་ཚོགས་བཤདཔ་ཨིན་མས།
(more…)


text:
གནས་ཚུལ་མདོར་བསྡུས།
ཚུལ་མིན་ཐོག་ བགོ་སྤྲོད་འབད་མི་ རྒྱལ་པོའི་ཞིང་གི་ ས་ཆ་ཚུ་ གཞུང་ལུ་ སོར་ཆུད་ཀྱི་སྙན་གསན།
༉ ལོ་ངོ་༡༢ ལྷགཔ་ཅིག་གི་ཧེ་མར་ མོང་སྒར་རྒྱལ་པོའི་ཞིང་ལས་ ལམ་ལུགས་དང་མ་འཁྲིལ་བར་ མི་གྲངས་༧༠ དེ་ཅིག་ལུ་ ས་ཚན་བགོ་སྤྲོད་འབད་མི་ཚུ་ གཞུང་ལུ་ སོར་ཆུད་འབད་ནིའི་དོན་ལུ་ རྫོང་ཁག་ཁྲིམས་ཀྱི་འདུན་སར་ སྙན་གསན་མཛད་པའི་བསྒང་ཡོདཔ་ཨིན་པས། (more…)
གཞུང་གི་སྒྲིག་གཡོག་སྣུམ་འཁོར་ཚུ་ ལོག་བསྡུ་ནིའི་དོན་ལུ་ ལྟ་ཞིབ་འབད་བའི་བསྒང་ཡོདཔ།
༉ མི་སེར་དམངས་གཙོ་ཚོགས་པའི་གཞུང་གིས་ གཞུང་གི་ ཆེ་མཐོའི་འགོ་དཔོན་ཚུ་ལུ་ སྒྲིག་གཡོག་སྣུམ་འཁོར་ སྤྲོད་ཡོད་མི་ཚུ་ ལོག་བསྡུ་ནིའི་ འཆར་གཞི་བརྩམས་མི་དེ་ལུ་ ད་ལྟོ་ དངུལ་ཕོགས་ལྷན་ཚོགས་ཀྱིས་ ལྟ་ཞིབ་འབད་བའི་བསྒང་ཡོདཔ་ཨིན་པས། (more…)
གླ་འཁོར་བཞག་ས་ སྤོ་བཤུད་ལུ་རྙོགས་འཛིང་།
༉ ཐིམ་ཕུ་ཁྲོམ་སྡེ་གིས་ ད་ལྟོ་ལག་ལེན་འཐབ་བཞིན་དུ་ཡོད་པའི་ གླ་འཁོར་བཞག་སའི་ས་ཁོངས་འདི་ ཉོ་ནི་གི་ བྱ་སྒོའི་རིམ་པ་གི་ལཱ་ཚུ་ འགོ་བཙུགས་ཡོདཔ་ཨིན་རུང་ བཀྲིས་ཚོང་འབྲེལ་གྱི་ ཁྲིམས་དོན་ངོ་ཚབ་ རྟ་མགྲིན་རྡོ་རྗེ་གིས་ འབད་བ་ཅིན་ ཁྲོམ་སྡེ་གིས་ ས་ཆ་ཉོ་ནི་སྦེ་ ཐག་བཅད་མི་དེ་ དྲང་བདེན་མེན་པས་ཟེར་ཨིན་པས།
གནས་ཚུལ་མདོར་བསྡུས།
གྲོས་སྟོན་ཞབས་ཏོག་དོན་ལུ་ དངུལ་ཀྲམ་དུང་ཕྱུར་༤.༦ ལག་ལེན་འཐབ་མི་དེ་ སྐྱོན་ཆ་སྦེ་མཐོང་ཡོདཔ།
༉ གཞུང་གིས་ འདས་པའི་ལོ་ལྔའི་འཆར་གཞི་ནང་ གྲོས་སྟོན་ཞབས་ཏོག་དོན་ལས་ དངུལ་ཀྲམ་དུང་ཕྱུར་༤.༦ ལག་ལེན་འཐབ་ཡོད་མི་དེ་ རྒྱལ་གཞུང་རྩིས་ཞིབ་དབང་འཛིན་གྱིས་ སྐྱོན་གྱི་ཆ་སྦེ་ མཐོང་ཡོདཔ་ཨིན་པས། (more…)
ཨའུ་མཚོ་སྨན་ཁང་ སྡེ་རིམ་དང་པ་ལུ་ རྒྱ་བསྐྱེད་འབད་དགོ་པའི་ཞུ་བ།
༉ འཕྲལ་ཁམས་ཅིག་ཁར་ ལྷུན་རྩེ་རྫོང་ཁག་ཚོགས་འདུ་འཚོགས་པའི་སྐབས་ལུ་ བཙན་མཁར་རྒཔོ་ ཚེ་བརྟན་དབངཕྱུག་གིས་ བཙན་མཁར་རྒེད་འོག་ ཨའུ་མཚོ་ལུ་ ད་རེས་ནངས་པ་ སྡེ་རིམ་༢ པའི་སྨན་ཁང་ཅིག་ཡོད་མི་དེ་ སྡེ་རིམ་དང་པ་ལུ་ རྒྱ་བསྐྱེད་འབད་ཚུགས་པ་ཅིན་ ལེགས་ཤོམ་འོང་ནི་མས་ཟེར་ གསལ་ཞུ་འབད་ཡོདཔ་ཨིན། (more…)
ཏག་ལའི་ཆུ་གཡུར་ ཉམས་བཅོས་ཀྱི་ལཱ་ འགོ་བཙུགས་ཡོདཔ།
༉ རྒྱལ་ཁབ་ནང་ ཆུ་གཡུར་ཉམས་བཅོས་ཀྱི་ ལས་འགུལ་ཚུ་གི་གྲས་ལས་ སྦོམ་ཤོས་ཅིག་ཨིན་མི་ གསར་སྤང་རྫོང་ཁག་ གསེར་གཤོང་དང་ ཆུ་གཟར་སྒང་རྒེད་འོག་༢ ཀྱི་ མི་སེར་སོ་ནམ་པ་ཚུ་ལུ་ ཕན་ཐོགས་འབྱུང་ནི་ཨིན་མི་ ཏག་ལའི་ཆུ་གཡུར་ཉམས་བཅོས་ཀྱི་ལཱ་དེ་ གཞུང་འབྲེལ་ཐོག་ལས་ ཁ་ཙ་ ས་བླངས་རྟེན་འབྲེལ་དང་གཅིག་ཁར་ འགོ་བཙུགས་ཅི། (more…)
བདག་གཞན་གཉིས་ཆ་རའི་ ཉེན་སྲུང་བལྟ་དགོཔ།
༉ མི་མང་གསོ་བའི་ལས་ཁུངས་འོག་ལུ་ རྒྱལ་ཡོངས་ཨེཆ་ཨའི་བི་/ ཨེཌསི་དམ་འཛིན་ལས་རིམ་གྱིས་ འདས་པའི་ཟླཝ་༦ གི་རིང་ལུ་ གདུག་ཅན་གྱི་ནད་གཞི་ ཨེཌསི་གི་རྒྱུ་ ཨེཆ་ཨའི་བི་ནད་འབུབ་ཐོབ་མི་ ནདཔ་གསརཔ་༢༥ ངོས་འཛིན་འབད་མི་ལུ་ལྟཝ་ད་ འབྲུག་བཟུམ་མའི་ རྒྱལ་ཁབ་ཆུང་ཀུ་དང་ མི་རློབས་ཉུང་སུ་ཅིག་ལས་མེད་མིའི་ནང་ ཚ་གྱང་ལང་དགོཔ་ཅིག་ཨིན་མས། (more…)
ཨེཆ་ཨའི་བི་ནད་འབུབ་ཐོབ་མི་ནདཔ་གསརཔ་༢༥ ལས་༤ སྐྱེས་ལོ་༥༠ ཡན་ཆད་འབད་མི་ཨིནམ།
ད་ཚུན་གྱི་བར་ན་ ཨེཆ་ཨའི་བི་ཐོབ་མི་༣༤༦ ངོས་འཛིན་བྱུང་མི་ལས་༦༠ ནད་གཞི་ཨེཌསི་ལུ་གྱུར་ཏེ་ ཤི་རྐྱེན་བྱུང་ནུག།
༉ དུས་ཅི་ སྤྱི་ཟླ་༦ པ་ལས་༡༢ པ་ཚུན་ དུས་ཡུན་ཟླ་ངོ་༦ གི་ ནང་འཁོད་ལུ་ གདུག་ཅན་གྱི་ནད་གཞི་ ཨེཌསི་གི་རྒྱུ་ ཨེཆ་ཨའི་བི་ནད་འབུབ་ཐོབ་མི་ ནདཔ་གསརཔ་༢༥ ངོས་འཛིན་བྱུང་ཡོད་མི་ལས་༤ སྐྱེས་ལོ་༥༠ ཡན་ཆད་འབད་མི་ཨིནམ་ལས་ ཧེ་མ་དང་ མ་འདྲ་བའི་ གནས་སྟངས་ཅིག་ཨིན་པས། (more…)


text:
ལས་དོན།
འབྲུག་གི་རྒྱལ་ཡོངས་སྐད་ཡིག་རྫོང་ཁའི་དམིགས་དོན་འགྲུབ་ཐབས་ལུ་ སྲིད་བྱུས་ཀྱི་ལམ་སྟོན་དང་འཁྲིལ་ཏེ་ རྫོང་ཁ་གོང་འཕེལ་ལྷན་ཚོགས་ཀྱི་ཁ་ཐུག་ལས་ གྲུབ་འབྲས་བཏོན་དགོ་པའི་ལས་དོན་ཚུ་དབྱེ་ཁག་བཞི་ནང་སྦེ་བཀོད་དེ་ཡོད།
གནས་ཚད་ཡར་དྲག་གི་ལས་དོན་འགྲུབ་དགོཔ།
- རྫོང་ཁ་འདི་ དུས་མཐུན་གྱི་རྒྱལ་ཡོངས་སྐད་ཡིག་ལུ་བཟོ་སྟེ་ རྒྱལ་ཡོངས་སྐད་ཡིག་གི་གནས་ཚད་ཡོདཔ་སྦེ་བཟོ་དགོཔ་ཨིན།
- རྫོང་ཁའི་གཞི་རྟེན་དང་ རྒྱབ་སྐྱོར་ལུ་ཕན་པའི་ཆོས་སྐད་དང་རྒྱལ་ཁབ་ནང་འཁོད་ཀྱི་སྐད་ཡིག་ཚུ་ལུ་ ཞིབ་འཚོལ་ ག་བསྡུར་ ཞིབ་འཇུག་གི་ཐོག་ལས་ རྫོང་ཁ་དང་ རྒྱལ་ཁབ་ནང་ཁག་ཆེ་བའི་ སྐད་ཡིག་ཚུ་གཅིག་གིས་གཅིག་ལུ་ ཕན་ཐབས་ཡོདཔ་སྦེ་བཟོ་དགོཔ་ཨིན།
- ཡིག་སྡེབ་དང་མིང་ཚིག་ཚུ་ རྫོང་ཁའི་ངག་གཤིས་དང་མ་འགལ་བའི་ཐོག་ལས་ མི་མང་གིས་ལག་ལེན་འཐབ་གོ་བདེ་བའི་ཐབས་ལམ་བརྩམ་དགོཔ་ཨིན།
- རྫོང་ཁའི་ངག་གཤིས་ལུ་ཡོད་པའི་ ངག་ཐོག་རྩོམ་རིག་ཚུ་ཞིབ་འཚོལ་དང་ བསྡུ་ལེན་ དབྱེ་དཔྱད་ཐོག་ལས་ ཐོ་བཀོད་འབད་དགོཔ་ཨིན།
- ས་གནས་ཀྱི་མིང་གནས་(དཔེར་ན་ རྫོང་ཁག་ རྒེད་འོག་ ས་གནས་ ཁྲོམ་ ཚོང་ཁང་ གུང་ཨང་ གཡུས་ཚན་ མཚོ་ ལམ་ ཆུ་ ཟམ་ ལ་ རི་ ལ་སོགས་པའི་)ཞིབ་འཚོལ་དང་ གནས་སྡུད་ བསྡུ་ལེན་ཐོག་ལས་ ཡིག་སྡེབ་དང་མིང་ཚིག་ ཁུངས་ལྡན་བཟོ་སྟེ་ལག་ལེན་འཐབ་དགོཔ་ཨིན།
- རྒྱལ་ཁབ་ནང་གི་ རྫོང་ཁའི་དཔེ་དེབ་དང་ཡིག་ཆ་ཚུ་གི་ནང་ ཡིག་སྡེབ་དང་མིང་ཚིག་ཚུ་ཚུལ་མཐུན་མེད་མི་ཚུ་ བཀག་འཛིན་འབད་དེ་ མ་བཏུབ་པའི་ཡིག་སྡེབ་དང་ཡིག་ཆ་འཐོན་ནི་མེདཔ་བཟོ་དགོཔ་ཨིན།


text:
གསང་མདའ་གིས་ ཕོག་ཕོགཔ་མེན་པར་ ཤ་རོགསཔ་གིས་ ཤ་མདའ་རྐྱབ་ཡོདཔ།
རྩི་རང་གི་ ཁྲིམས་སྲུང་འགག་པ་གིས་ ཤ་བདའ་མིའི་ནང་ གྲལ་གཏོགས་ཡོད་མི་ ཕོ་སྐྱེས་༡༠ འཛིན་བཟུང་འབད་ནུག།
༉ སྤྱི་ཟླ་༡༠ པའི་ཚེས་༢༡ ལུ་ རྩི་རང་དཀྱིལ་འཁོར་ཐང་རྒེད་འོག་ མ་ཇུ་བ་གཡུས་ཚན་མཇུག་གི་ ནགས་ཚལ་ནང་ ཕོ་སྐྱེས་ཅིག་ལུ་ གསང་མདའ་གིས་ ཕོག་ཅི་ཟེར་ སླབ་མི་དེ་ མ་བདེནམ་སྦེ་ ཐོན་ཡོད་མི་དེ་ཡང་ ཕོ་སྐྱེས་དེ་ གསང་མདའ་གིས་མེན་པར་ གཡུས་ཁའི་ཕོ་སྐྱེས་སྡེ་ཚན་ཅིག་ ནགས་ཚལ་ནང་ ཤ་མདའ་བར་འགྱོ་བའི་སྐབས་ ཆ་རོགས་ཅིག་གིས་ རི་དྭགས་སེམས་ཅན་གུ་ མདའ་རྐྱབ་པའི་སྐབས་ ངོ་འཛོལ་ཏེ་ མི་ལུ་ཕོག་ཡོད་པའི་ མངོན་གསལ་བྱུང་ཡོདཔ་ཨིན་པས།
རྒྱལ་ཡོངས་ཉུང་མཐའ་གླ་ཆ་བརྒྱ་ཆ་༢༥ ཡར་སེང་།
གླ་ཆ་ཡར་སེང་དེ་ཡང་ སྤྱི་ལོ་༢༠༡༤ ཟླ་༢ པའི་ཚེས་༡ ལས་ ལག་ལེན་འཐབ་ནི།
༉ རྒྱལ་ཁབ་ནང་གི་ ལཱ་གཡོག་སྤྲོད་མི་ གཞུང་གི་ལས་སྡེ་དང་ ལས་འཛིན་ སྒེར་སྡེ་གང་རུང་གི་འོག་ལུ་ རྒྱལ་ཡོངས་ཉུང་མཐའ་གླ་ཆའི་ཐོག་ལུ་ ལཱ་འབད་མི་ཚུ་གིས་ ཟླཝ་༣ གྱི་རྒྱབ་ལས་ ཟླ་རིམ་གླ་ཆ་ དངུལ་ཀྲམ་༣,༧༥༠ རེ་ འཐོབ་ནི་ཨིན་པས།
དེ་ཡང་ ད་ལྟོ་ ཉིནམ་རེ་ལུ་ དངུལ་ཀྲམ་༡༠༠ རེ་འབདཝ་ད་ ཟླ་རིམ་བཞིན་དུ་ གླ་ཆ་དངུལ་ཀྲམ་༣,༠༠༠ རེ་ཐོབ་མི་ལས་ བརྒྱ་ཆ་༢༥ ཡང་སེང་ཐོག་ འཐོབ་ནི་ཨིན་པས། (more…)
རྒྱ་གར་གྱི་ བཟའ་ཚང་ཅིག་ མེ་འབར་མཚོ་ནང་བུད་ཡོདཔ།
༉ ཁ་ཙ་དྲོ་པའི་ཆུ་ཚོད་༡༡.༣༠ དེ་ཅིག་ཁར་ རྒྱ་གར་གྱི་ ལྟ་བཤལཔ་བཟའ་ཚང་ཅིག་ བུམ་ཐང་མེ་འབར་མཚོ་ནང་ བུད་ཡར་སོཔ་ལས་ སྐྱེས་ལོ་༣༠ ལང་མི་ གནས་ཚང་གི་ ཕུངམ་ཐོབ་ཡོད་རུང་ སྐྱེས་ལོ་༢༩ ལང་མི་ རྨགཔ་གི་རོ་མ་ཐོབ་ལས་ ཁྲིམས་སྲུང་འགག་པ་གིས་ འཚོལ་བའི་བསྒང་ཡོདཔ་ཨིན་པས། (more…)
གནས་ཚུལ་མདོར་བསྡུས།
འཚོ་བ་ མོན་འབྱ་ལུ་བརྟེན་མི་ ལྷུན་རྩེ་རྩང་མགོ་གཡུས་ཚན།
༉ ལྷུན་རྩེ་རྫོང་ཁག་ མཁོ་མ་རྒེད་འོག་ རྩང་མགོ་སྤྱི་འོག་དེ་ རྫོང་ཁག་དེ་ནང་གི་ གཡུས་ཚན་ཚུ་གི་གྲས་ལས་ མཐའ་ཟུར་གྱི་ སྤྱི་འོག་ཅིག་ཨིནམ་ད་ གཡུས་ཚན་དེ་ ལ་ཁ་མཐོ་ས་འབད་ནི་དེ་གིས་ མི་སེར་ཚུ་གི་དོན་ལུ་ མོན་འབྱ་དང་ གེ་ཟ་དེ་ ལོ་ཐོག་ཚུ་གི་གྲས་ལས་ གཙོ་བོ་ཅིག་ཨིན་པས། (more…)
སྤ་རོ་ལུ་ ཕག་གསོ་སྐྱོང་ཁང་ འགོ་དང་པ་གཞི་བཙུགས་འབད་ཡོདཔ།
༉ ལོ་ལྔའི་འཆར་གཞི་༡༡ པ་དང་འཁྲིལ་ ཕག་ཤའི་ཐོན་སྐྱེད་ ཡར་སེང་འབད་ནི་གི་དོན་ལུ་ ཕགཔ་གསོ་སྐྱོང་གོང་འཕེལ་གཏང་ནི་དང་ ཕག་ཤའི་ཐད་ཁར་ རང་འཚོ་རང་ལྡང་བཟོ་ཐབས་ལུ་ སྤ་རོ་ ལུགས་གཉིས་རྒེད་འོག་ གནསམ་ཇོ་གཡུས་ཚན་ནང་ ཕགཔ་གསོ་སྐྱོང་ཁང་ཅིག་ གཞི་བཙུགས་འབད་ཡོདཔ་ཨིན་པས།
དེ་ཡང་ སྤྱི་ལོ་༢༠༡༢ ལུ་ རྒྱལ་ཁབ་ནང་འཁོད་ལས་ ཕག་ཤ་ མེ་ཊིག་ཊོན་༣༡༧ ཐོན་སྐྱེད་འབད་ཡོད་རུང་ ཕག་ཤ་མེ་ཊིག་ཊོན་༡༨༤༢ དེ་ཅིག་ ནང་འདྲེན་འབད་དགོཔ་བྱུང་ཡོདཔ་ལས་ ཐིམ་ཕུ་ འོད་གསལ་སྤང་ལུ་ཡོད་པའི་ ལུང་ཕྱོགས་ཕགཔ་རིགས་སྤེལ་ལྟེ་བ་གིས་ སྤ་རོ་རྫོང་ཁག་གི་ སྒོ་ནོར་ལས་སྡེ་དང་ གྲོས་བསྟུན་ཐོག་ལས་ ཚོང་འབྲེལ་གྱི་དོན་ལུ་ འགོ་དང་པ་ གསོ་སྐྱོང་ཁང་གཞི་བཙུགས་འབད་ཡོདཔ་ཨིན་པས། (more…)
ཀུར་སྟོད་སེང་གེ་རྫོང་ལུ་ འཁོར་ལམ་གྱི་མཐུན་རྐྱེན་ལྷོད་པ་ཅིན་ མི་མང་ལུ་ ཕན་ཁྱད།
༉ ཀུར་སྟོད་སེང་གེ་རྫོང་ལུ་སྦེ་ རྫོང་གསར་འཇམ་དབྱངས་མཁྱེན་བརྩེ་རིན་པོ་ཆེ་མཆོག་དང་ བདུད་འཇོམས་ཡང་སྲིད་ བསྟན་འཛིན་ཡེ་ཤེས་རྡོ་རྗེ་རྣམ་༢ ཀྱིས་ འདས་པའི་ཟླཝ་ནང་ མཇུག་བསྡུ་མི་ ཕུར་པ་གནམ་ལྕགས་སྤུ་གྲིའི ་སྒྲུབ་ཆེན་གནང་པའི་སྐབས་ལུ་ གནས་མཇལ་བར་འགྱོ་མི་ གནས་སྐོརཔ་ཚུ་གིས་ སླབ་མིའི་ནང་ སེང་གེ་རྫོང་གི་གནས་དེ་ རྩ་ཅན་ཅིག་ཨིནམ་ལས་ གནས་དེ་མཇལ་ཚུགས་པའི་ཐབས་ལུ་ འཁོར་ལམ་གྱི་མཐུན་རྐྱེན་ཅིག་ཡོད་པ་ཅིན་ དགའ་ནི་མས་ཟེར་ཨིན་པས། (more…)
འབྲུག་དངུལ་ཁང་གིས་ ཐིམ་ཕུ་ལུ་ ཡན་ལག་ཡིག་ཚང་༤ གསརཔ་སྒོ་ཕྱེས་ཡོདཔ།
༉ ཨ་རྟག་འབད་བ་ཅིན་ ཐིམ་ཕུ་ ཆུ་བར་ཆུ་ མའི་མཱཊི་ནང་གཞི་བཙུགས་འབད་མི་ འབྲུག་གི་དངུལ་ཁང་ཡན་ལག་ཡིག་ཚང་ནང་ ཚོང་མགྲོན་པ་ ལེ་ཤ་ཅིག་ར་ སྤུངས་འཛོམས་འབད་མི་ལུ་བརྟེན་ ཡིག་ཚང་གིས་ མི་སེར་ཚུ་གི་ མཁོ་འདོད་ལྟར་དུ་ ཞབས་ཏོག་སྤྲོད་ནི་ལུ་ དོ་འགྲན་བྱུང་ཡོདཔ་ཨིན་རུང་ ད་རེས་ དཀའ་ངལ་དེ་ མར་ཕབ་འབད་ཚུགས་ཏེ་ ཡོདཔ་ཨིན་པས། (more…)
བདེ་བ་ཐང་ལུ་ འཇིག་རྟེན་དབང་ཕྱུག་བསགས་ཡོདཔ།
༉ བསམ་གྲུབ་ལྗོངས་མཁར་བདེ་བ་ཐང་འཇིག་རྟེན་དབང་ཕྱུག་ཚོགས་ཆུང་དེ་ སྤྱི་ལོ་༢༠༡༢ ལུ་ གཞི་བཙུགས་འབད་བའི་སྐབས་ལུ་ ལོ་བསྟར་བཞིན་དུ་ རང་ཟླ་༣ པའི་ཚེས་༡༠ ལུ་ ཞབས་དྲུང་སྐུ་མཆོད་དང་བསྟུན་ འཇིག་རྟེན་དབང་ཕྱུག་བསག་ནི་སྦེ་ ལས་འཆར་བཟོ་ཡོདཔ་ཨིན་པས། (more…)
ཁས་བླངས་ཚུ་ འགྲུབ་ནིའི་དོན་ལུ་ ལཱ་འབད་བའི་བསྒང་ཡོད་ཟེར་མི་ ངེས་བདེན་ཨིན་ན?
༉ གཞུང་གསརཔ་གིས་ ཡིག་ཚང་ནང་ འཛུལ་ཞུགས་འབད་དེ་ འགོ་ཐོག་ཉིན་གྲངས་༡༠༠ ནང་ འགྲུབ་ནི་གི་ ཁས་བླངས་འབད་མི་དག་པ་ཅིག་ གྲུབ་ཡོདཔ་སྦེ་ སླབ་མི་དེ་ བློ་བདེ་བའི་ གཞི་གནད་ཅིག་ཨིན་མས་ཟེར་ཞུ་ནི། (more…)


text:
ཇ་པཱན་གྱི་གཞུང་ཚབ་ཡིག་ཚང་ གཞི་བཙུགས་འབད་ནི་དེ་ མཚམས་འཇོག་ཐོག་ཡོདཔ།
༉ ཕྱི་འབྲེལ་བློན་པོ་ རིག་འཛིན་རྡོ་རྗེ་གིས་འབད་བ་ཅིན་ འབྲུག་ལུ་ ཇ་པཱན་གཞུང་གིས་ གཞུང་ཚབ་ཡིག་ཚང་ཅིག་ གཞི་བཙུགས་འབད་ནིའི་ འཆར་གཞི་ཡོད་མི་དེ་ ད་ལྟོ་ མཚམས་འཇོག་་སྦེ་བཞག་ཐོག་ལས་ དབྱེ་ཞིབ་འབད་བའི་བསྒང་ཡོད་ཟེར་ཨིན་པས།
(more…)
སྤྱི་ཟླ་༧ པ་ལས་ གཞུང་ཁྱིམ་ཚུ་གི་ཁང་གླ་ བརྒྱ་ཆ་༡༠ ཡར་སེང་འབད་ནི།
༉ སྤྱི་ཟླ་༧ པ་ལས་འགོ་བཙུགས་ཏེ་ རྒྱལ་ཡོངས་ཁྱིམ་བཟོ་གོང་འཕེལ་ལས་འཛིན་གྱིས་ གཞུང་གི་སྡོད་ཁྱིམ་ཚུ་ནང་ སྡོད་མི་ཚུ་གི་དོན་ལུ་ ཁང་གླ་བརྒྱ་ཆ་༡༠ རེ་ ཡར་སེང་འབད་ནི་ཨིན་པས།
དེ་ལུ་ མི་མང་ཤོས་ཅིག་གིས་འབད་བ་ཅིན་ ལས་འཛིན་གྱིས་ ཁང་གླ་ཡར་སེང་འབད་མི་དེ་ སྤྱི་ཟླ་༧ པ་ལས་ འགོ་བཙུགས་ཏེ་ གཞུང་གིས་ ཞི་གཡོགཔ་ཚུ་གི་ དངུལ་ཕོགས་ཡར་སེང་འབད་ནི་ཨིན་པའི་ ལོ་རྒྱུས་གོ་མི་ལུ་བརྟེན་ཨིནམ་སྦེ་ སླབ་དོ་ཡོདཔ་ཨིན་རུང་ ལས་འཛིན་གྱི་ འགོ་དཔོན་ཚུ་གིས་་འབད་བ་ཅིན་ དེ་སྦེ་མེན་ཟེར་ དོགས་སེལ་འབདཝ་ཨིན་པས།
(more…)
གནོད་སེམས་ཐོག་ ཉེས་སྤྱོད་འབད་མི་ ཕོ་སྐྱེས་ཅིག་གིས་ ཁྲིམས་འཐུས་བཏབ་མ་ཆོགཔ།
༉ སྤྱི་ཟླ་༤ པའི་ཚེས་༢༣ ལུ་ རྩི་རང་རྫོང་ཁག་ཁྲིམས་འདུན་གྱིས་ གནོད་སེམས་ཀྱི་ ཉེས་སྤྱོད་དང་འབྲེལ་བའི་ བྱ་ངན་ནང་ གྲལ་གཏོགས་འབད་མི་ ཕོ་སྐྱེས་ཅིག་ལུ་ ཁྲིམས་འཐུས་བཏབ་མ་ཆོག་པའི་ བཙོན་ཁྲིམས་ལོ་༡ དང་ ཟླཝ་༦ བཀལ་ཡོདཔ་ཨིན་པས།
(more…)
དེད་གཡོགཔ་ཚུ་ལུ་ སྣུམ་འཁོར་ཐུག་རྐྱེན་མར་ཕབ་ཀྱི་དྲན་གསོ།
༉ རྩི་རང་སྨོན་ལམ་ཐང་ནང་སྦེ་ ཉིན་གྲངས་༢ ཀྱི་རིང་ སྣུམ་འཁོར་བཏང་ཆོག་པའི་ ཆོག་ཐམ་འཆང་མི་ཚུ་ལུ་ སྣུམ་འཁོར་ཐུག་རྐྱེན་ལས་ བཀག་ཐབས་དང་ སྣུམ་འཁོར་བཅོ་ཁ་རྐྱབ་ཐངས་སྐོར་ལས་ སྦྱོང་བརྡར་ཅིག་ བྱིན་ཡོད་མི་དེ་ སྤྱི་ཟླ་༤ པའི་ཚེས་༢༥ ལུ་ མཇུག་བསྡུ་ཡི།
(more…)
ཆརཔ་གིས་ ནགས་མེ་བསད་ནི་ལུ་ ཕན་ཐབས་བྱུང་ཡོདཔ།
༉ སྤྱི་ཟླ་༤ པའི་ཚེས་༢༥ འི་དྲོ་པར་ དབང་འདུས་ཕོ་བྲང་ལས་ སྣུམ་འཁོར་ནང་ ལམ་འགྲུལ་འབདཝ་ད་ དུས་ཡུན་ཆུ་ཚོད་༡ ལྷགཔ་ཅིག་འགོར་བའི་ས་གནས་ རྐ་མེད་ཆུའི་ སྦོ་ལོགས་ཁར་ ནགས་མེ་ཤོར་མི་དེ་གིས་ ནགས་ཚལ་ཨེ་ཀར་༡,༠༠༠ ལྷགཔ་ཅིག་ འཚིགས་ཡོདཔ་ཨིན་པས།
(more…)
བསམ་གྲུབ་ལྗོངས་མཁར་ལུ་ ནགས་མེ་བསད་མ་ཚུགས་པར་ཡོདཔ།
སྤྱི་ཚེས་༢༦/༠༤/༢༠༡༤ ༉ འདས་པའི་ཉིནམ་༡༠ གི་ཧེ་མར་ རྒྱ་གར་གྱི་ས་གནས་ ལེབ་ར་ལས་ ནགས་མེ་ཤོར་མི་དེ་ བསམ་གྲུབ་ལྗོངས་མཁར་རྫོང་ཁག་ བདེ་བ་ཐང་གི་ས་གནས་ དགེ་ཟོར་ལུ་ ལྷོད་ཡོདཔ་ལས་ ད་ཚུན་གྱི་བར་ན་ ནགས་ཚལ་ཨེ་ཀར་༡,༠༠༠ ལྷགཔ་ཅིག་ འཚིགས་ཡོདཔ་ཨིན་པས།
(more…)
བཀྲིས་སྒང་ལུ་ ནགས་མེ་གིས་ ཁྱིམ་གུང་༡༨ ཐལ་བར་བརླགས་བཏང་ཡོདཔ།
ཁ་ཙ་ མི་དབང་རྒྱལ་ཚབ་མཆོག་གིས་ ཉམས་རྒུད་པ་ཚུ་དང་ མཇལ་ཕྲག་ཐོག་ སེམས་གསོ་གནང་ཡོདཔ་ཨིན་པས།
༉ འདས་པའི་ཉིན་གྲངས་གསུམ་གྱི་རིང་ བཀྲིས་སྒང་རྫོང་ཁག་ནང་ ནགས་ཚལ་ལུ་ མེ་རྐྱེན་བྱུང་མི་དེ་གིས་ སྦིས་གདུང་དང་ བར་མཚམས་རྒེད་འོག་༢ ནང་ གྲོང་གཡུས་མི་སེར་གྱི་ སྡོད་ཁྱིམ་༡༨ ཐལ་བར་བརླགས་བཏང་ཡོདཔ་མ་ཚད་ ཁྱིམ་གཞན་༨ ཆ་ཤས་ཅིག་ འཚིགས་ཡོདཔ་ཨིན་པས།
(more…)
དབུལ་ཕོངས་ཀྱི་ དཀའ་ངལ་ལུ་བརྟེན་ ཨ་ལུ་རྨས་སྐྱེས་བཀོག་བཏང་ཡོདཔ།
༉ སྤྱི་ཟླ་༤ པའི་ཚེས་༢༣ ལུ་ ལྷོ་ཕྱོགས་རྫོང་ཁག་ཅིག་ནང་ལས་ ཨམ་སྲུ་ཅིག་ ནགས་ཚལ་ནང་ ནོར་གྱི་ཆག་འཚོལ་བར་ འགྱོ་བའི་སྐབས་ལུ་ རྡོ་གི་སྦུག་ལས་ ཨ་ལུ་རྨས་སྐྱེས་ཀྱི་ རྔུ་སྐད་ཅིག་ གོ་ཡོདཔ་ཨིན་པས།
(more…)
རླུང་དར་འཕྱར་མི་གིས་ ཚེ་འདི་ཕྱི་༢ ལུ་ ཕན་པའི་རྒྱབ་ཁུངས།
༉ ང་བཅས་ར་ འབྲུག་ཆོས་ལྡན་གྱི་རྒྱལ་ཁབ་ནང་ དད་ཅན་གྱི་མི་སེར་ ནང་པའི་རྗེས་འཇུག་ཚུ་གིས་ སྤྱིར་བཏང་ དར་གྱི་རིགས་དང་ དམིགས་བསལ་དུ་ རླུང་དར་ཚུ་ ལ་མཐོ་སར་འཕྱར་དོ་ཡོདཔ་ཨིན་རུང་ མང་ཤོས་ཅིག་གིས་ དེ་གི་ཁུངས་དང་ དགོས་པ་ཚུ་ མི་ཤེས་དོ་ཡོདཔ་ཨིན་པས།
(more…)
གནས་ཚུལ་མདོར་བསྡུས།
༉ དུས་ཅི་ སྤྱི་ཟླ་༤ པའི་ཚེས་༧ ལས་༡༡ ཚུན་ ནེ་པཱལ་ལུ་སྦེ་ འགོ་འདྲེན་འཐབ་མི་ སི་ཨེམ་ཨེསི་ ནེ་པཱལ་ན་གཞོན་སྤྱིར་བཏང་འགྲན་བསྡུར་ནང་ལས་ འབྲུག་ལས་ སྐྱེས་ལོ་༢༡ ལང་མི་ བདེ་ཆེན་ཨོ་རྒྱན་གྱིས་ ཨང་དང་པ་ཐོན་ཏེ་ གསེར་གྱི་རྟགས་མ་ ཐོབ་མི་དང་འཁྲིལ་ ཁ་ཙ་ ཐིམ་ཕུག་ འབྲུག་ཨོ་ལིམ་པིག་ཚོགས་སྡེ་ལས་ ངལ་རངས་ཀྱི་འཐུས་ དངུལ་ཀྲམ་༤༠,༠༠༠ འབད་མི་ དངུལ་འཛིན་ཅཱེག་ཅིག་ སྤྲོད་ཡོདཔ་ཨིན།
སློབ་རིམ་༡༢ པ་ མཐར་འཁྱོལ་ཡོད་མི་ ན་གཞོན་དེ་གིས་ གཱོལཕི་རྩེད་འགྲན་འབད་དེ་ ལོ་༧ དེ་ཅིག་ལང་ཡོདཔ་ད་ ད་རེས་ཚུན་ལུ་ རྒྱལ་སྤྱི་དང་ རྒྱལ་ཡོངས་ཀྱི་འགྲན་བསྡུར་ ལེ་ཤ་ཅིག་ནང་ར་ གྲལ་གཏོགས་འབད་ཡོདཔ་ཨིན་པས།


text:
Sep 2, 2014
ཀེ་ཊི་པི་བཟོ་སྐྲུན་གྱིས་ གཡང་འཕེལ་མདའ་རྩེད་འགྲན་བསྡུར་ སྤྱི་ལོ་༢༠༡༤ གི་ རྒྱལ་རྟགས་ཐོབ་པའི་དགའ་ཚོར་གྱི་ སྐད་རྐྱབ་པའི་བསྒང་།
༉ ལོ་བསྟར་བཞིན་དུ་ འགོ་འདྲེན་འཐབ་མི་ གཡང་འཕེལ་མདའ་རྩེད་འགྲན་བསྡུར་ཐེངས་༡༨ པའི་ནང་ལས་ ཀེ་ཊི་པི་བཟོ་སྐྲུན་གྱིས་ མཐའ་བཅད་འགྲན་བསྡུར་ནང་ སྐུགས་༢ ཆོད་དེ་ ཨང་༡ པ་ཐོན་ཡོདཔ་ཨིན་པས།
Aug 31, 2014
ཐིམ་ཕུག་ལུ་སྦེ་ བྲག་མཚོ་རིག་རྩལ་ལག་ལེན་སྦྱོང་བརྡར་ལྟེ་བ་དང་ འབྲུག་ཨོ་ལིམ་པིག་གཉིས་ཀྱིས་ མཉམ་འབྲེལ་ཐོག་ལས་ དབང་པོ་སྐྱོན་ཅན་ཚུ་གི་དོན་ལུ་ ལུས་རྩལ་འགྲན་བསྡུར་ འགོ་དང་པ་ འགོ་འདྲེན་འཐབ་པའི་བསྒང་།
༉ སྤྱི་ཟླ་༨ པའི་ཚེས་༢༩ ལུ་ བྲག་མཚོ་ རིག་རྩལ་ལག་ལེན་སྦྱོང་བརྡར་ལྟེ་བ་དང་ འབྲུག་ཨོ་ལིམ་པིག་གཉིས་ མཉམ་འབྲེལ་ཐོག་ ལས་ དབང་པོ་སྐྱོན་ཅན་ཚུ་གི་དོན་ལུ་ ལུས་རྩལ་འགྲན་བསྡུར་ འགོ་དང་པ་ འགོ་འདྲེན་འཐབ་ཡོད་པའི་ཁར་ ཁོང་གི་གྲས་ལས་ བུཚ་༢ དང་ བུམོ་༢ རྒྱལ་སྤྱི་ཨོ་ལིམ་པིག་གི་ རྩེད་འགྲན་ནང་ གཏང་ནིའི་དོན་ལུ་ འཕྲལ་ མགྱོགས་ར་ བཙག་འཐུ་འབད་ནི་ཨིན་པས།
Aug 31, 2014
༉ འབྲུག་གི་ཕུཊ་བཱོལ་སྡེ་ཚན་ནང་ ཕྱི་མི་ཚུ་བཙུགས་ཐོག་ལས་ རྩེད་འགྲན་འབད་ནི་ཨིན་པ་ཅིན་ བྱ་སྟབས་མ་བདེ་བའི་དཀའ་ངལ་ འཐོན་སྲིད་ནི་ཨིནམ་ལས་ འབྲེལ་ཡོད་ལས་སྡེ་དང་ ནང་སྲིད་དང་ སྲོལ་འཛིན་ལྷན་ཁག་ དེ་ལས་ གཙུག་སྡེ་ཚུ་གིས་སྦེ་ ཐབས་ལམ་བཏོན་དགོཔ་ཨིན་པས།
Mar 30, 2014
༉ ཐིམ་ཕུག་ཕུཊ་བཱོལ་ཀ་པའི་ སྡེ་ཚན་ཚུ་གི་བར་ན་ ཕུཊ་བཱོལ་འགྲན་བསྡུར་འབད་མིའི་གྲས་ལས་ སྐྱེས་ལོ་༡༨ མན་ཆད་འབད་མི་ རྒྱལ་ཡོངས་ཕུཊ་བཱོལ་སྡེ་ཚན་གྱིས་ ད་ཚུན་ རྩེད་འགྲན་འབད་མི་ བྱང་ཕྱད་སྡེ་ཚན་༦ ལས་ རྒྱལ་ཁ་ཐོབ་མ་ཚུགསཔ་ཨིན་པས།
Feb 14, 2014
༉ ཐིམ་ཕུག་ལུ་སྦེ་ སྤྱི་ཟླ་༢ པའི་ཚེས་༨ ལས་ འགོ་འདྲེན་འཐབ་མི་ ཉིན་གྲངས་༢ ཀྱི་ མགྲོན་བརྡའི་ཊའི་ཀཱོན་ཌོ་རྩེད་འགྲན་ ཐེངས་དང་པའི་ནང་ འབྲུག་ཡུལ་ཊའི་ཀཱོན་ཌོ་སྡེ་ཚན་གྱིས་ གསེར་གྱི་རྟགས་མ་༨ དང་ དངུལ་གྱི་རྟགས་མ་༣ དེ་ལས་ ལི་གི་རྟགས་མ་༩ ཐོབ་སྟེ་ ཨང་དང་པ་ ཐོན་ཡོདཔ་ཨིན་པས།


text:
འཐུས་མི་ཚུ་གི་བཀབ་ནེ་ བདུན་ཕྲག་༡ གི་ནང་འཁོད་ལུ་ ཤེས་ཚུགས་ནི།
༉ ད་རེས་ནངས་པ་ མི་མང་ཤོས་ཅིག་གིས་ ད་རེས་ཀྱི་ སྤྱི་ཚོགས་འགོ་བཙུགས་པའི་བསྒང་ལས་ འདས་པའི་སྤྱི་ཚོགས་ནང་ བློན་པོའི་གོ་གནས་བཞེས་བཞུགས་མི་ བློན་པོ་བགྲེསཔ་ཚུ་གིས་ བཀབ་ནེ་ག་ཅི་བཟུམ་ཅིག་ བཀབ་ནི་ཨིན་ན་ཟེར་བའི་ དོགས་ཟོན་ཐོག་ལུ་སྡོད་མི་ ལེ་ཤ་ཅིག་ར་ ཡོདཔ་ཨིན་པས། (more…)
རྒྱལ་ཁམས་ཀྱི་ མངོན་པར་མཐོ་བའི་ཁྲིམས་ལུ་ ཆ་གནས་བཟུང་དགོཔ།
ཁྲིམས་ཀྱི་དོན་འགྲེལ་མ་འདྲཝ་ཡོད་མི་ལུ་བརྟེན་ ཁྲིམས་ཀྱི་རིང་ལུགས་ལུ་ བརྩི་མཐོང་མེདཔ་འགྱོ་ནིའི་ཚ་གྱང་།
༉ མོང་སྒར་རྒྱལ་པོའི་ཞིང་ས་ཆའི་སྐོར་ ཁྲིམས་འདུན་གོང་འོག་གསུམ་ཆ་རའི་ནང་ དུས་ཡུན་ཟླཝ་ལེ་ཤ་ཅིག་གི་རིང་ རྩོད་བཤེར་འབད་བའི་ཤུལ་ལས་ སྤྱི་ཟླ་༧ པའི་ཚེས་༡༧ ལུ་ མཇུག་བསྡུ་སྟེ་ ངན་ལྷད་བཀག་སྡོམ་ལྷན་ཚོགས་ཀྱི་ཧོངས་ལུ་ འཁྲུན་ཆོད་གནང་ཡོད་རུང་ ཁྲིམས་ཀྱི་གོ་དོན་རྙོགས་དྲགས་ལེ་ཤ་སེལ་དགོཔ་འདུག་ཟེར་ ལྟ་རྟོག་པ་ཚུ་གིས་ སླབ་ཨིན་པས། (more…)
ཀེ་བའི་ནད་གཞི་ལུ་བརྟེན་ ཐོན་སྐྱེད་མར་འབབ་ཀྱི་ ཉེན་ཁ་ཡོདཔ།
༉ ཀེ་བའི་ནད་གཞི་ ལཱེཊི་ བ་ལའིཊི་ཟེར་མི་ལུ་བརྟེན་ དུས་ཅི་ བུམ་ཐང་རྫོང་ཁག་ནང་ ཀེ་བའི་ཐོན་སྐྱེད་ཚུ་ རྒྱ་ཆེ་དྲགས་སྦེ་ར་ མར་འབབས་སོང་ཡོདཔ་ཨིན་པས།
ནད་གཞི་དེ་ཡང་ ཀེ་བའི་ཤིང་ སྔོ་ལྗང་མར་ཉམས་སོང་མི་ལུ་བརྟེན་ བྱུང་དོ་ཡོདཔ་ད་ དེ་གིས་འབད་ ཀེ་བའི་ཤིང་ཚུ་ ཁ་དོག་སེརཔོ་མཚམས་ལུ་ གྱུར་བའི་ཁར་ འདབ་མ་དང་ ཞལ་ལག་ཚུ་ སྐམ་འགྱོཝ་ཨིན་པས། (more…)
རྩེད་འགྲན་སྐབས་ བྲེལ་ཟིང་དུམ་གྲ་ཅིག་ཐོན་ཡོདཔ།
༉ ཁ་ཙ་ བང་ལ་དེཤ་བི་ཇེ་ཨེམ་སི་དང་ ནེ་པཱལ་ཐེ་རི་ཨིསི་ཊར་ སྡེ་ཚན་༢ ཀྱི་བར་ན་ རྩེད་འགྲན་འབདཝ་ད་ ནེ་པཱལ་སྡེ་ཚན་གྱིས་ བྱང་ཕྱད་སྡེ་ཚན་ལུ་ གཱོལ་༡ བཙུགས་མི་ལུ་བརྟེན་ ཀིངསི་ཀ་ལབ་ཀྱི་རྩེད་འགྲན་ནང་ལས་ འགོ་དང་པ་ མཐའ་བཅད་འོག་མའི་ནང་ ལྷོད་ཡོདཔ་ཨིན་པས།
དེ་ཡང་ སྡེ་ཚན་༢ ཀྱི་བར་ན་ བར་མཚམས་ངལ་གསོ་ཚུན་ སྡེ་ཚན་ག་གིས་ཡང་ གཱོལ་བཙུགས་མ་ཚུགས་པར་ལུས་ཡོདཔ་ཨིན་རུང་ བར་མཚམས་ངལ་གསོ་ལས་ ལོག་རྩེད་འགྲན་འབད་ནི་འགོ་བཙུགས་ཏེ་ དུས་ཡུན་སྐར་མ་༦༠ འི་ནང་ བང་ལ་དེཤ་གི་ རྩེད་འགྲན་འབད་མི་ཅིག་ལུ་ ཁྲིམས་ལས་བརྒལ་བའི་ བྱ་ངན་གྱི་རིག་རྩལ་བཏོན་མི་ལུ་ ཀཌི་སེརཔོ་༢ ཐོབ་ལས་ རྩེད་འགྲན་ནང་ལས་ བཏོན་བཏང་པའི་ཤུལ་ལུ་ དུས་ཡུན་སྐར་མ་༦༩ ནང་ ནེ་པཱལ་གྱི་ རྩེད་འགྲན་འབད་མི་ཅིག་གིས་ གཱོལ་བཙུགས་ཅི། (more…)
ལས་འགུལ་གྱིས་ གནོད་སྐྱོན་རྐྱབ་མིའི་ནང་ ཤིང་གི་ལྕངམ་བཙུགས་ཡོདཔ།
༉ སྤུ་ན་གཙང་ཆུ་གློག་མེ་ལས་འགུལ་གྱི་ བཟོ་སྐྲུན་ལཱ་ལུ་བརྟེན་ རང་བཞིན་གནས་སྟངས་དང་འབྲེལ་བའི་ སྔོ་ཤིང་ཚུ་ མེདཔ་བཏང་མིའི་ཚབ་ལུ་ ལས་འགུལ་གྱིས་ དབང་འདུས་དང་ རྩི་རང་གཞུང་ལམ་བར་ན་ ཤིང་གི་ལྕངམ་ཚུ་ བཙུགས་པའི་བསྒང་ཡོདཔ་བཞིན་དུ་ ད་ཚུན་ལུ་ ཤིང་ལྕངམ་༣༠༠༠ ལྷགཔ་ཅིག་ བཙུགས་ཡོདཔ་ཨིན་པས།
གཞུང་ལམ་བདའ་སྟེ་ ཤིང་གི་ལྕངམ་ཚུ་ ཀི་ལོ་མི་ཊར་༡༠ ལྷགཔ་ཅིག་གི་ ཁྱབ་ཚད་ནང་ བཙུགས་ཚར་ཡོདཔ་ད་ ལྕངམ་གི་རིགས་༧ ལྷགཔ་ཅིག་འབད་མི་དེ་ཡང་ ལས་འགུལ་གྱི་ རང་བཞིན་གནས་སྟངས་སྡེ་ཚན་གྱིས་ བཟོ་མི་ཚུ་ཨིན་པས། (more…)
འཆར་གཞིའི་ལས་སྣ་ཚུ་ ཕྱིར་འགྱངས་ལུས་ནི་ཨིན་པའི་ཚ་གྱང་།
༉ སྤྱི་ཚོགས་གཉིས་པའི་ འཚོགས་རིམ་དང་པ་དེ་ འགོ་མ་བཙུགས་པར་ཡོདཔ་མ་ཚད་ འགོ་བཙུགས་རུང་ གཞུང་གསརཔ་གིས་ ལོ་ལྔའི་འཆར་གཞི་༡༡ པ་གཏན་འཁེལ་བཟོ་སྟེ་ སྤྱི་ཚོགས་ཀྱིས་ ཆ་འཇོག་འགྲུབ་དགོཔ་ལས་ འཆར་གཞིའི་ལཱ་ཚུ་ འགོ་བཙུགས་ནི་ལུ་ ཡུན་འགྱངས་ལུས་ནི་མས་ཟེར་ བཀྲིས་སྒང་རྫོང་ཁག་གི་ རྒེད་འོག་འགོ་དཔོན་ཚུ་གིས་ ཚ་གྱང་བཤདཔ་ཨིན་པས། (more…)
ཕུན་ཚོགས་གླིང་སྨན་ཁང་ནང་ ཌོག་ཊར་མ་ལང་པའི་དཀའ་ངལ།
༉ འདས་པའི་ཟླ་ངོ་༢ དེ་ཅིག་གི་རིང་ ཕུན་ཚོགས་གླིང་སྨན་ཁང་ནང་ ཌོག་ཊར་མ་ལང་པའི་ དཀའ་ངལ་ཐོན་ཏེ་ཡོདཔ་ད་ ཌོག་ཊར་༢ འབད་མི་གིས་ ཉིནམ་རེ་ལུ་ ནདཔ་༤༠༠ དེ་རེ་ བརྟག་དཔྱད་འབད་དགོཔ་ ཐོན་དོ་ཡོདཔ་ཨིན་པས།
དེ་དང་འཁྲིལ་ སྨན་ཁང་ནང་འོང་མི་ ནདཔ་ཚུ་ཡང་ དུས་ཡུན་རིངམོ་སྦེ་ར་ སྒུག་སྡོད་དགོཔ་ལས་ གནས་སྟངས་སྐྱོ་དྲགས་ཅིག་ལུ་ གྱུར་ཡོདཔ་ཨིན་པས།
མ་གཞི་ རྒྱལ་ཁབ་ཀྱི་ སྨན་ཁང་གཞན་ཚུ་ནང་འབད་བ་ཅིན་ ནདཔ་ཚུ་ ཡུན་རིངམོ་སྦེ་ སྒུག་སྡོད་མ་དགོཔ་སྦེ་ བཟོ་ཐོག་ལས་ གསོ་བའི་ཞབས་ཏོག་ཚུ་ ཡར་དྲག་གཏང་ནིའི་ ཐབས་ལམ་བཏོན་དོ་ཡོདཔ་ཨིན་རུང་ ཕུན་ཚོགས་གླིང་ལུ་ ཌོག་ཊར་༢ ལས་༡ གིས་ མ་གཏོགས་ ནདཔ་ཚུ་བལྟ་ནིའི་དུས་ཚོད་ མི་འཐོབ་དོ་ཡོད་མི་ལུ་བརྟེན་ ནདཔ་ཚུ་གིས་ ཌོག་ཊར་ཕྱད་ནིའི་དོན་ལུ་ དུས་ཡུན་ ཆུ་ཚོད་༣ དེ་རེ་ སྒུག་སྡོད་དགོཔ་ ཐོན་དོ་ཡོདཔ་ཨིན་པས།
དགེ་ལེགས་ཕུག་ཁྲོམ་ཁར་ སྐྱ་ནམ་གོང་ཚད་ ཚད་ལས་བརྒལ་ ཡར་འཛེགས་ཡོདཔ།
༉ དགེ་ལེགས་ཕུག་ཁྲོམ་དེ་ ཧེ་མ་འབད་བ་ཅིན་ ས་སྣུམ་པེ་ཊཱོལ་དང་ ཌི་ཟིལ་ཚུ་ རྫོང་ཁག་གཞན་ཚུ་དང་ཕྱདཔ་ད་ ཁེ་ཏོག་ཏོ་སྦེ་ ཐོབ་ནི་ཡོད་རུང་ ད་རེས་ནངས་པར་ རྒྱལ་ཁབ་ཀྱི་ ས་གནས་གཞན་ཚུ་ལས་ གོང་ཚད་ག་ནི་བ་ མཐོ་དྲགས་ཅིག་ལུ་ གྱུར་ཏེ་ཡོདཔ་ཨིན་པས།
དེ་ཡང་ དགེ་ལེགས་ཕུག་འབྲུག་མར་ཁུ་བཀྲམ་སྤེལ་ཁང་ནང་ འཕྲལ་ཁམས་ཅིག་ཁར་ གོང་ཚད་ཡར་སེང་རྐྱབ་པའི་ཤུལ་ལས་ པེ་ཊཱོལ་ལི་ཊར་རེ་ལུ་ དངུལ་ཀྲམ་༦༦.༢༧ རེ་ གནས་མི་དེ་ ད་རེས་ནངས་པར་ དངུལ་ཀྲམ་༦༨.༢༧ ལུ་ ཡར་སེང་སོང་ཡོདཔ་མ་ཚད་ ཌི་ཟིལ་ལི་ཊར་རེ་ལུ་ དངུལ་ཀྲམ་༤༨.༤༦ ལས་ དངུལ་ཀྲམ་༥༢.༦༠ ལུ་ ཡར་འཛེགས་སོཔ་ཨིན་པས། (more…)
ཁྲིམས་ཀྱི་དོན་འགྲེལ་གཅིག་མཚུངས་མེད་པའི་མཐོང་སྣང་།
༉ སྤྱི་ལོ་༢༠༠༨ ལུ་ འབྲུག་རྒྱལ་ཁབ་འདི་ ལོ་ངོ་༡༠༠ གི་ཤུལ་ལས་ དམངས་གཙོའི་རྩ་ཁྲིམས་ཅན་གྱི་ རྒྱལ་པོའི་གཞུང་ལུ་ སོར་བསྒྱུར་འབདཝ་དང་གཅིག་ཁར་ བཙག་འཐུ་གྲུབ་མི་ སྤྱི་ཚོགས་དང་པའི་ འཐུས་མི་ཚུ་གིས་ ཆ་འཇོག་གྲུབ་མི་ རྩ་ཁྲིམས་ཆེན་མོ་འདི་ རྒྱལ་ཁབ་༡༠༠ ལྷགཔ་ཅིག་གི་ རྩ་ཁྲིམས་ཚུ་ལུ་ ཞིབ་འཇུག་འབད་དེ་ བརྩམས་ཡོདཔ་ལས་ འཛམ་གླིང་ནང་ དྲག་ཤོས་དང་ ལེགས་ཤོས་ཅིག་ཨིནམ་སྦེ་ ཆ་བཞགཔ་ཨིན། (more…)
ཟངས་མདོག་དཔལ་རི་ལྷ་ཁང་ནང་ དཀར་མེ་འབུམ་མཆོད་ཕུལ་ནི།
༉ སྤྱི་ཟླ་༨ པའི་ཚེས་༤ རེས་གཟའ་ཟླཝ་ རང་ཟླ་༦ པའི་ཚེས་༢༨ ལས་འགོ་བཙུགས་ ཐིམ་ཕུ་ ཟངས་མདོག་དཔལ་རི་ལྷ་ཁང་ནང་ལུ་སྦེ་ ཨོ་ལ་ཁ་ལུ་བཞུགས་མི་ བླམ་ཀརྨ་ཡོན་ཏན་ཕུན་ཚོགས་ཀྱིས་ འགོ་འདྲེན་ཐོག་ལས་ དཀར་མེ་འབུམ་མཆོད་ ཕུལ་གནང་ནི་ཨིན་པས།
དེ་ཡང་ སྤྱི་ལོ་༢༠༡༢ རང་ཟླ་༣ པའི་ནང་ དཀར་མེ་འབུམ་མཆོད་ ཐེངས་དང་པ་ ཕུལ་ནི་འགོ་བཙུགས་ཡོདཔ་ད་ ཉིན་གྲངས་༡༠ གྱི་ནང་འཁོད་ལུ་ དཀར་མེ་འབུམ་༢ ཕུལ་ཡོདཔ་བཞིན་དུ་ ད་རེས་ཡང་ ཉིན་བསྟར་བཞིན་དུ་ དཀར་མེ་སྟོང་ཕྲག་༡༠ ཕུལ་ནིའི་དོན་ལུ་ བདུན་ཕྲག་༢ ཀྱི་རིང་ དཀར་མེ་ཕུལ་སའི་ཁྱིམ་དང་ དད་མོས་ཅན་ཚུ་གི་དོན་ལུ་ གུར་སྤུབས་སྡོད་སའི་ས་གོ་ཚུ་ བླམ་ཁོ་ར་གིས་ འགོ་འདྲེན་ཐོག་ལས་ བཟོ་སྐྲུན་འབད་བའི་བསྒང་ཡོདཔ་ཨིན་པས། (more…)


text:
Configuring LibreOffice for Dzongkha
Libreoffice ཟེར་མི་ག་ཅི་སྨོ?
Libreoffice ཟེར་མི་འདི་ Document Foundation གིས་བཟོ་མི་ རིན་མེད་སྟོང་པ་སྦེ་ལག་ལེན་འཐབ་བཏུབ་ནི་དང་ དེ་ནང་གི་བཟོ་བཀོད་གསང་ཡིག་ཚུ་ཡང་ མི་མང་གི་སྤྱིར་དབང་ལུ་བཞག་ཡོདཔ་ལས་ འགྱུར་བཅོས་འབད་དེ་ལག་ལེན་འཐབ་བཏུབ་པའི་གློག་རིག་མཉེན་ཆས་ཅིག་ཨིན། འདི་ཡང་སྤྱི་ལོ་༢༠༡༠ གྱི་ལོ་ལུ་ openoffice.org ལས་ཁ་འགྱེས་ཏེ་བཟོ་ཡོདཔ་ཨིན་པས།
དམིགས་བསལ་དུ་ རྫོང་ཁའི་ནང་ལཱ་འབད་ནི་དོན་ལུ་འདི་ Micrisoft Office བ་འདི་ Libreoffice འདི་ལེ་ཤ་གིས་དྲག དེ་ཡང་ རྫོང་ཁའི་ཨང་གྲངས་དང་ ཚེས་གྲངས་ ཡི་གུ་ཚུ་ཚིག་མཛོད་ཀྱི་རིམ་པ་དང་འཁྲིལ་ཏེ་རིམ་སྒྲིག་འབད་ནི་ཚུ་ རང་བཞིན་གྱིས་འབད་བཏུབཔ་ཨིན།
རིམ་ལུགས་གྲ་སྒྲིག་འབད་ཐངས།
- ༡. རྗོང་ཁའི་ཡུ་ནི་ཀོཌ་ གློག་རིག་ནང་བཙུགས་ནིའི་ལམ་སྟོན༌དང༌འཁྲིལ༌ཏེ༌ཁྱོད་རའི་གློག་རིག་འདི་ནང་རྫོང་ཁ་ལག་ལེན་འཐབ་བཏུབ་བཟོ་དགོ། ༼རྫོང་ཁའི་ལྡེ་སྒྲོམ་དང་ཡི་གུ་དེ་ལས་ཡི་གུ་ལག་ལེན་འཐབ་ནི་ཚུ་ཚུལ་མཐུནམ་སྦེ་བཙུགས་དགོ།༽
- ༢. Libreoffice གི་ཐོན་རིམ་གསརཔ་ཕབ་ལེན་འབད་དེ་ ཁྱོད་རའི་གློག་རིག་ནང་ལུ་བཙུགས་དགོ།
Libreoffice བཙུགས་ཐངས།
རྫོང་ཁ་ལག་ལེན་གྱི་དོན་ལུ་ Libreoffice རིམ་སྒྲིག་འབད་ཐངས།
༡. complex text དང་རྫོང་ཁ་ལག་ལེན་འཐབ་བཏུབ་བཟོ་དགོཔ།
Libreoffice Writer འདི་འགོ་བཙུགས་དགོ།
Menu bar ནང་ལས་ Tools ► Options ► Language Settings ► Languages གདམ་ཁ་རྐྱབ།
"Language of" གི་འོག་ལུ་ཡོད་པའི་ "Locale Setting" གི་དོན་ལུ་རྫོང་ཁ་གདམ་ཁ་རྐྱབ་དགོ།
"Default Languages for Documents" གི་འོག་ལུ་ "CTL" གི་དོན་ལུ་རྫོང་ཁ་གདམ་ཁ་རྐྱབ་སྟེ་ "ok" ཨེབ་གནང་།
"Complex text layout" འདི་ Libreoffice ནང་ལུ་རྫོང་ཁའི་ཡི་གུ་དང་གཅིག་ཁར་ ལཱ་འབད་བཏུབ་ནི་གི་དོན་ལུ་དགོཔ་ཨིན།
༢. རྫོང་ཁའི་ཡི་གུ་སྔར་སྒྲིག་སྦེ་བཟོ་ཐངས།
ད་ནཱ་ལས་མར་ ཡི་གུ་གདམ་ཁ་རྐྱབ་དགོ་ས་ལུ་ "Western" text (ཨིང་སྐད་ཡིག་གཟུགས།) དང་ complex text, "CTL" (རྫོང་ཁའི་ཡིག་གཟུགས།) གི་དོན་ལུ་ཡི་གུ་གཉིས་རེ་གདམ་ཁ་རྐྱབ་དགོཔ་སྦེ་འཐོན་འོང་།
- རྫོང་ཁའི་ཡི་གུ་སྔར་སྒྲིག་བཟོ་ནི་གི་དོན་ལུ་ Tools ► options ► OpenOffice Writer ► Basic Fonts (CTL) གདམ་ཁ་རྐྱབ་དགོ།>
DDC Uchen ཡང་ན་ Jomolhari འདི་ཁྱོད་ཀྱི་ CTL གི་ཡི་གུ་སྔར་སྒྲིག་སྦེ་རིམ་སྒྲིག་འབད་དགོ། ༼དེ་འབདཝ་ད་ རྫོང་ཁའི་ཡི་གུ་འདི་ཚུ་ ཧེ་མ་ལས་རང་བཙུགས་ཏེ་དགོཔ་ལས་ ཡི་གུ་འདི་ནཱ་ལས་ཐོབ་ཚུགས།༽
ད་ ཁྱོད་ཀྱི་གློག་རིག་ལྡེ་སྒྲོམ་གུ་ལས་རྫོང་ཁ་དང་ཨིང་ལིཤ་གི་ཡི་གུ་སོར་ཏེ་ Libreoffice ནང་ལུ་རྫོང་ཁ་དང་ཨིང་ལིཤ་གི་ཡི་གུ་མཛུབ་གནོན་འབད་ཚུགས། ལྡེ་སྒྲོམ་ཐོག་ལས་ཡི་གུ་འདི་སོར་ཚུགས།
༣. ང་ཁའི་ཐོ་ཡིག་རང་བཞིན་གྱིས་རིམ་སྒྲིག་འབད་ཐངས།
རྫོང་ཁའི་ཚིག་མཛོད་ཀྱི་གོ་རིམ་དང་འཁྲིལ་ཏེ་ Libreoffice གིས་རྫོང་ཁའི་ཚིག་དང་ཐོ་ཡིག་ཚུ་རང་བཞིན་གྱིས་རིམ་སྒྲིག་འབད་ཚུགས།
འདི་གགི་དོན་ལུ་ དང་པ་རང་ རིམ་སྒྲིག་འབད་དགོ་པའི་རྫོང་ཁའི་ཐོ་ཡིག་དང་ཐིག་ཁྲམ་ནང་གི་ཚིག་ཚུ་གདམ་ཁ་རྐྱབ།. Wiའདི་གི་ཤུལ་ལས་ Tools ► Sort ནང་སོང་སྟེ་ Sort ནང་གི་ "Language" གི་འོག་ལུ་ཡོད་པའི་ "རྫོང་ཁ" གདམ་ཁ་རྐྱབ་སྟེ་ "ok" ཨེབ་གནང་། ཁྱོད་ཀྱི་ཐོ་ཡིག་ཡང་ན་ ཐིག་ཁྲམ་འདི་ རྫོང་ཁའི་ལམ་ལུགས་དང་འཁྲིལ་ཏེ་ རིམ་སྒྲིག་འབད་འོང་།
༤. རྫོང་ཁའི་ཨང་གྲངས་ཚུ་རང་བཞིན་གྱིས་བཙུགས་ཐངས།
གནས་སྡུད་དང་ཨང་ཡིག་གི་གདམ་ཁ་བཟོ་ཐངས།
རྫོང་ཁའི་ཨང་ཡིག་ཚུ་རང་བཞིན་གྱིས་ཐོན་བཏུབ་བཟོ་ནི་ལུ་ དང་པ་རང་ Libreoffice ནང་ལུ་འོས་བབས་དང་ལྡན་པའི་གདམ་ཁ་ཚུ་བཙུགས་དགོ།
Libreoffice writer ནང་གི་ Tools
► Options
► Language Settings
► Complex Text Layout
གདམ་ཁ་རྐྱབ་སྟེ་ Lanuguage Settings - Complex Text Layout ནང་གི་ "General Options: Numerals" འོག་གི་ "system" གདམ་ཁ་རྐྱབ་སྟེ་ "ok" ཨེབ་གནང་།
ཨང་རྟགས་ཡོད་པའི་ཐོ་ཡིག
\
- ཨང་ཡིག་བཀོད་དགོ་པའི་རྫོང་ཁའི་ཐོ་ཡིག་འདི་གདམ་ཁ་རྐྱབ་ཞིནམ་ལས་ formatting toolbar ནང་གི་ཨང་ཡིག་གི་པར་རྟགས་གུ་ཨེབ་གནང་།
- ཨང་ཡིག་ཚུ་རང་བཞིན་གྱིས་འཛུལ་སྡོད་འོང་།
- གལ་སྲིད་ཨང་ཡིག་འདི་ཚུ་ཚུལ་མཐུནམ་སྦེ་མ་འཐོན་པ་ཅིན་ ཐོ་ཡིག་གདམ་ཁ་རྐྱབ་སྟེ་ formatting toolbar ལག་ལེན་འཐབ་ཐོག་ལས་ རྫོང་ཁའི་ཡི་གུ་གཅིག་གདམ་ཁ་རྐྱབ་སྟེ་ལག་ལེན་འཐབ་དགོ།
- ཨང་ཡིག་གི་བཟོ་རྣམ་དང་ཡི་གུ་ཚུ་ Styles and Formatting ནང་གི་ List styles pane ལག་ལེན་འཐབ་ཐོག་ལས་བསྒྱུར་བཅོས་འབད་བཏུབ།
- འགོ་ཡིག་དང་འགོ་ཡིག་ནང་གསེས་ཚུ་ཡང་ ཅོག་རང་འཐདཔ་སྦེ་ Menu ནང་གི་ Format ► Bullets and Numbering ནང་སོང་སྟེ་ཨང་ཡིག་བཀོད་བཏུབ།
ཤོག་གྲངས།
ཡིག་ཆ་གི་མཇུག་ཐིག་ནང་ལུ་ ཤོག་གྲངས་འདི་འཇམ་ཏོང་ཏོ་སྦེ་བཙུགས་ཚུགས། Libreoffice ནང་གི་ གནས་སྡུད་འདི་རྫོང་ཁ་གུ་བཀལ་ཏེ་ཡོད་པ་ཅིན་ རྫོང་ཁའི་ཨང་གྲངས་འདི་ཚུ་ལག་ལེན་འཐབ་བཏུབ།
ཤོག་གྲངས་བཙུགས་ཐངས།
-
ཁྱོད་ཀྱི་ Insert ► footer ནང་སོང་སྟེ་ མཇུག་ཐིག་ལུ་བཀོད་དགོ་པའི་ ཤོག་ལེབ་ཀྱི་བཟོ་རྣམ་གདམ་ཁ་རྐྱབ།
-
ཁྱོད་ཀྱི་ Insert ► footer ནང་སོང་སྟེ་ མཇུག་ཐིག་ལུ་བཀོད་དགོ་པའི་ ཤོག་ལེབ་ཀྱི་བཟོ་རྣམ་གདམ་ཁ་རྐྱབ། འདི་གི་ཤུལ་ལས་ Insert ► Fields ► Page Number ཨེབ་དགོ།
ཡི་གུ་ནང་ལུ་བཟོ་དོ་བཟུམ་སྦེ་ ཤོག་གྲངས་ཚུ་ཡང་ཤོག་ལེབ་ཀྱི་གཡས་དང་གཡོན་ དེ་ལས་སྦུག་ནའི་ས་ཁོངས་ག་དགའ་སར་ཁྱོད་རའི་བློ་འདོད་ལྟར་བཀལ་བཏུབ་ཨིན།
ཤོག་གྲངས་ཀྱི་ཡི་གུ་འདི་ཨང་སྦེ་མེན་པར་ སྒྲོམ་ ཡང་ན་ དྲི་རྟགས་སྦེ་འཐོན་པ་ཅིན་ ཤོག་གྲངས་ཨང་འདི་གདམ་ཁ་རྐྱབ་སྟེ་ ལག་རྟའི་གཡས་གནས་འདི་ཨེབ་དགོ། དེ་གི་ཤུལ་ལས་ Font འོག་གི་རྫོང་ཁའི་ཡི་གུ་ "DDC Uchen" ཡང་ན་ རྫོང་ཁའི་ཡིག་གཟུགས་གཞན་ཅིག་གདམ་ཁ་རྐྱབ་དགོ།


text:
མི་དབང་མཆོག་གིས་ ན་གཞོན་ཚུ་ལུ་ གནད་དོན་༣ སེམས་ཁར་བཞག་དགོ་པའི་ བཀའ་སློབ་གནང་ཡོདཔ།
༉ ད་རིས་ མི་དབང་མངའ་བདག་རིན་པོ་ཆེ་མཆོག་གིས་ འབྲུག་རྒྱལ་འཛིན་གཙུག་ལག་སློབ་སྡེའི་ མཐོ་རིམ་ཤེས་ཚད་མཐར་འཁྱོལ་གྱི་ དུས་སྟོན་ཐེངས་༡༠ པ་དེ་ དབུ་བཞུགས་མཛད་གནང་ཡོདཔ་བཞིན་དུ་ མི་དབང་མཆོག་དང་ ཕྱག་ཞུ་སྟེ་ མི་དབང་རྒྱལ་བཙུན་བྱོན་གནང་ཡོདཔ་ཨིན་པས།

མཐོ་རིམ་ཤེས་ཚད་མཐར་འཁྱོལ་མི་ཚུ་ལུ་ གསུང་བཤད་གནངམ་དང་འབྲེལ་ མི་དབང་མངའ་ཞབས་མཆོག་གིས་ ད་རིས་ ཁྱེད་ཆ་ཁྱབ་ ནཱ་ལུ་ ལྷོད་ཚུགས་མི་དེ་ མི་ཚེ་ཅིག་ནང་ སྙིང་རུས་དང་ བརྩོན་ཤུགས་བསྐྱེད་དེ་ བསྟོད་པར་འོས་པའི་ གྲུབ་འབྲས་བཏོན་མི་ལུ་བརྟེན་ཨིནམ་མ་ཚད་ ཁྱེད་རའི་བཟའ་ཚང་དང་ ཆ་རོགས་ སློབ་དཔོན་ཚུ་ལུ་ དཔའ་ཉམས་བྱུང་དགོ་པའི་ གཞི་གནད་ཅིག་ཡང་ཨིན་ཟེར་ གསུངས་གནང་ནུག།
ཁྱེད་ལུ་ཐོབ་མི་ ཡོན་ཏན་དེ་ ཁྱེད་རའི་དོན་ལུ་ བདོག་གཏད་སྦོམ་ཅིག་ཨིནམ་མ་ཚད་ དམིགས་བསལ་དུ་ རྒྱལ་ཁབ་ལུ་ གནམ་མེད་ས་མེད་ཕན་ཐོགས་འབྱུང་འོང་ཟེར་ གསུངས་གནང་ཡོདཔ་ཨིན་པས།
མི་དབང་མཆོག་གིས་ རྒྱལ་ཁབ་ནང་ཡོད་མི་ ན་གཞོན་རེ་རེ་བཞིན་དུ་གིས་ གནད་འགག་ཅན་གྱི་ གནད་དོན་༣ སེམས་ཁར་དྲན་དགོ་པའི་སྐོར་ལས་ ཐུགས་འཆར་གསུངས་གནང་ཡོདཔ་ད་ དེ་ཡང་ ན་གཞོན་ཚུ་ ང་བཅས་རའི་ རྒྱལ་ཡོངས་སྲོལ་ཁྱུན་དང་ ལམ་སྲོལ་གྱི ་ངོ་རྟགས་བདག་འཛིན་འཐབ་མི་དང་ རྒྱལ་ཁབ་ཀྱི་ ཞི་བདེ་དང་ བཙན་ཐབས་སྲུང་མི་ཨིནམ་མ་ཚད་ འབྲུག་གི་མ་འོངས་གནས་སྟངས་སྲུང་འཛིན་དང་ གཞིས་གཉེར་འབད་མི་ཨིན་པའི་སྐོར་ གནད་དོན་རེ་རེ་བཞིན་དུ་སྦེ་ གསུངས་གནང་ནུག།
མི་དབང་མངའ་ཞབས་མཆོག་གིས་ འབྲུག་རྒྱལ་འཛིན་གཙུག་ལག་སློབ་སྡེའི་འོག་ལུ་ཡོད་མི་ མཐོ་རིམ་སློབ་གྲྭ་རེ་རེའི་ འཐུས་ཚབ་ཚུ་ལུ་ མཐོ་རིམ་ཤེས་ཚད་ལག་ཁྱེར་ཚུ་ གནང་ཡོདཔ་ད་ མཐོ་རིམ་སློབ་གྲྭ་དང་ སྤེལ་ཁང་༡༡ ལས་ མཐར་འཁྱོལ་མི་ མཐོ་རིམ་སློབ་ཕྲུག་༥,༠༠༠ ལྷགཔ་ཅིག་གིས་ མཐོ་རིམ་ཤེས་ཚད་ལག་ཁྱེར་ཚུ་ ཐོབ་ཡོད་པའི་གནས་ཚུལ།
མི་དབང་མངའ་ཞབས་མཆོག་གིས་ བདེ་སྲུངཔ་ཤོ་ཐེངས་༡༤ པ་དང་ མཇལ་ཕྲད་མཛད་གནང་ཡོདཔ།
༉ འབྲུག་གི་མི་སེར་ཚུ་གི་ མགྲིན་ཚབ་ལུ་ བློན་ཆེན་མཆོག་གིས་ དབུ་གཙོས་པའི་ ལྷན་རྒྱས་གཞུང་ཚོགས་ཀྱི་ བློན་པོ་ཚུ་དང་ སྤུངས་ཐིམ་གྲྭ་ཚང་གི་སྐུ་ཚབ་ དྲག་ཁག་གསུམ་དང་ རྩ་ཁྲིམས་ཅན་གྱི་གཙུག་སྡེའི་འགོ་འཛིན་ དེ་ལས་ བརྒྱ་འཁོར་སོ་ནམ་པ་དང་ གླ་འཁོར་དེད་གཡོགཔ་ ཀྲོང་གསར་དཔོན་སློབ་དཔོན་གྱི་ སློབ་གཉེར་ཐོག་ ཤེས་ཡོན་སྦྱང་མི་དང་ བདེ་སྲུངཔ་ཚུ་གིས་ ཁ་ཙ་དྲོ་པར་ གླིང་ཀ་ནང་ཕོ་བྲང་ནང་སྦེ་ མི་དབང་མངའ་བདག་རིན་པོ་ཆེ་མཆོག་ དགུང་ལོ་༣༥ བཞེས་པའི་ འཁྲུངས་སྐར་དུས་སྟོན་ལུ་ ལེགས་སྨོན་ཚུ་ཕུལ་ནུག།

དེ་ལས་ ཉིན་མ་ཁམས་ཅིག་ཁར་ ལུང་བསྟན་ཕུག་ལུ་སྦེ་ མི་དབང་མངའ་བདག་རིན་པོ་ཆེ་མཆོག་གིས་ བདེ་སྲུང་སྦྱོང་བརྡར་ལས་རིམ་ཤོ་ཐེངས་༡༤ པའི་ནང་ བཅའ་མར་གཏོགས་མི་ ཁས་བླངས་པ་ཚུ་དང་ མཇལ་ཕྲད་མཛད་གནང་ཡོདཔ་ད་ དེ་བསྒང་ མི་དབང་མཆོག་དང་ ཕྱག་ཞུ་སྟེ་ མི་དབང་རྒྱལ་བཙུན་མཆོག་ བྱོན་གནང་ཡོདཔ་ཨིན་པས།
བདེ་སྲུངཔ་ཚུ་དང་གཅིག་ཁར་ དུས་ཡུན་ཆུ་ཚོད་༡ གི་རིང་ མཇལ་ཕྲད་གནངམ་ད་ མི་དབང་མངའ་ཞབས་མཆོག་གིས་ བདེ་སྲུང་གཞི་བཙུགས་གནང་དགོ་མི་དེ་ རྒྱལ་ཁབ་དང་ མི་སེར་ དེ་ལས་ མ་འོངས་འབྲུག་ལུ་ ཐ་དམ་ཚིག་དང་ དད་དམ་ལྷད་མེད་ཀྱི་སྒོ་ལས་ ཕྱག་ཕྱིད་ཞུ་ནི་ཨིན་མི་ མི་སེར་ཚུ་ མཐའ་སྐྱོང་འཐབ་ནིའི་དོན་ལུ་ཨིན་ཟེར་ གསུངས་གནང་ནུག།
མི་དབང་མཆོག་གིས་ ང་བཅས་རའི་ མ་འོངས་གནས་སྟངས་ལེགས་བསྒྱུར་དང་ རྩ་བརྟན་བཟོ་ནི་གི་ བརྩོན་ཤུགས་བསྐྱེད་མིའི་ནང་ ད་རེས་ནངས་པ་ དོ་འགྲན་ལེ་ཤ་བྱུང་ཡོད་མིའི་སྐོར་ ཐུགས་འཆར་ཚུ་ གསུངས་གནང་ཡོདཔ་མ་ཚད་ མི་དབང་མཆོག་གི་ ཐུགས་ཚ་གྱང་ཆེ་ཤོས་ར་ དོ་འགྲན་དེ་ཚུ་ལུ་ཨིནམ་སྦེ་ གསུངས་གནང་ནུག།
ཕོ་སྐྱེས་༧༧ དང་ ཨམ་སྲུང་༣༩ ཡོད་མི་ ཁས་བླངས་པ་ཚུ་གིས་ དབང་འདུས་ཕོ་བྲང་བསྟན་སྐྱོང་གླིང་ལུ་ བདུན་ཕྲག་གསུམ་གྱི་རིང་ སྦྱོང་བརྡར་འབད་དེ་ སྤྱི་ཟླ་༢ པའི་ཚེས་༧ ལུ་ མཇུག་བསྡུ་ཡོདཔ་བཞིན་དུ་ ད་ཚུན་གྱི་བར་ན་ རྒྱལ་ཁབ་ནང་ བདེ་སྲུངཔ་བསྡོམས་༡,༦༤༤ གིས་ སྦྱོང་བརྡར་འབད་ཚར་ཡོདཔ་ཨིན་པས།
ད་རུང་ མི་དབང་མཆོག་གིས་ ཕུན་ཚོགས་གླིང་ རྒྱལ་འཛིན་གཞུང་སྐྱོང་དང་ ཐབས་བྱུས་ཞིབ་འཇུག་སྤེལ་ཁང་ལས་ ཆེ་མཐོའི་འཛིན་སྐྱོང་འགོ་ཁྲིད་པའི་ ལས་རིམ་ནང་ བཅའ་མར་གཏོགས་མི་ བགྲེསཔ་ཚུ་ལུ་ ཚོགས་སྟོན་ཅིག་ཡང་གནང་ཡོད་པའི་གནས་ཚུལ།
རིག་འཛིན་དབང་ཕྱུག།
འབྲུག་གི་རྩ་ཁྲིམས་ཆེན་མོའི་ གཞི་རྩ་དང་ གྲུབ་མཐའི་དཔེ་དེབ་གསར་བཏོན།
སྤྱི་ཟླ་༢ པའི་ཚེས་༢༡ ལུ་ མི་དབང་མངའ་བདག་རིན་པོ་ཆེ་མཆོག་ དགུང་ལོ་༣༥ བཞེས་པའི་ འཁྲུངས་སྐར་དུས་སྟོན་བརྩི་སྲུང་དང་འབྲེལ་ འབྲུག་རྒྱལ་ཡོངས་ཁྲིམས་དོན་གཙུག་སྡེའི་གཙོ་འཛིན་ མི་དབང་རྒྱལ་པོའི་སྲསམོ་ བསོད་ནམས་བདེ་ཆེན་དབང་ཕྱུག་མཆོག་གིས་ མངོན་མཐོ་ཁྲིམས་ཀྱི་འདུན་སར་ འབྲུག་གི་རྩ་ཁྲིམས་ཆེན་མོའི་ གཞི་རྩ་དང་ གྲུབ་མཐའི་དཔེ་དེབ་གསར་བཏོན་མཛད་གནང་ཡི།
འབྲུག་གི་རྩ་ཁྲིམས་ཆེན་མོའི་རྩ་ཚན་༣༥ ཡོད་མིའི་དོན་ཚན་ཆ་མཉམ་གྱི་སྐོར་ལས་ མི་དབང་ཡབ་སྲས་རྣམ་གཉིས་ཀྱི་ དགོངས་འཆར་དང་ མི་སེར་གྱི་ བསམ་ལན་ཚུ་ ཕྱོགས་སྒྲིག་ཐོག་ རྩ་ཁྲིམས་ཟིན་འགོད་ཚོགས་ཆུང་གི་ཁྲི་འཛིན་ འབྲུག་གི་ཁྲིམས་སྤྱི་བློན་པོ་བགྲེསཔ་ བསོད་ནམས་སྟོབས་རྒྱས་མཆོག་གིས་ གསར་བརྩམས་གནང་ཡོདཔ་ད་ དཔེ་དེབ་དེ་ དྲང་ཁྲིམས་ལྷན་སྡེ་གིས་ སུ་ཡིསི་གོང་འཕེལ་ལས་སྡེ་དང་ ཨཱིསི་ཊི་ཡཱན་གོང་འཕེལ་ལས་སྡེ་༢ ཀྱི་ མ་དངུལ་གྲོགས་རམ་ཐོག་ལུ་ པར་སྐྲུན་འབད་ཡོད་པའི་གནས་ཚུལ།
རིག་འཛིན་གཏེར་སྟོན་པད་གླིང་ཡབ་སྲས་༣ གྱི་ དཔེ་དེབ་གསར་བཏོན་འབད་ཡོདཔ།
༉ ཤེས་རྒྱུན་གྱིས་ རིག་འཛིན་གཏེར་སྟོན་པད་གླིང་ཡབ་སྲས་༣ གྱི་ རྣམ་ཐར་དང་ གདུང་བརྒྱུད་ལ་སོགས་པ་ཚུ་ ཞིབ་འཚོལ་འབད་ཐོག་ལས་ ཕྱོགས་སྒྲིག་འབད་ཡོད་མི་དེ་ སྤྱི་ཟླ ༢ པའི་ཚེས་༢༡ ལུ་ གསར་བཏོན་འབདཝ་དང་འབྲེལ་ གཏེར་སྟོན་གྱི་ མཛད་ཤུལ་དང་ མཛད་རྣམ་ལ་སོགས་པའི་ བགྲོ་གླེང་གི་ ལས་རིམ་ཅིག་ཡང་ འགོ་འདྲེན་འཐབ་ཅི།

ཤེས་རྒྱུན་གྱི་ ལས་རིམ་འཛིན་སྐྱོང་པ་ བསམ་གཏན་ཡེ་ཤེས་ཀྱིས་ སླབ་མིའི་ནང་ པད་གླིང་ཡབ་སྲས་༣ གྱི་ རྣམ་ཐར་ལ་སོགས་པ་ཚུ་ རང་ཟླ་༡ པའི་ཚེས་༣ ལུ་ གསར་བཏོན་འབད་མིའི་ དམིགས་ཡུལ་གཙོ་བོ་ར་ གཏེར་སྟོན་པདྨ་གླིང་པའི་ སྐུ་མཆོད་ཨིནམ་མ་ཚད་ མི་དབང་མངའ་བདག་རིན་པོ་ཆེ་མཆོག་གི་ འཁྲུངས་སྐར་དུས་ཆེན་ཡང་ ཨིན་མི་ལུ་བརྟེན་ཨིན་ཟེར་ཨིན་པས།
ཁོ་གིས་འབད་བ་ཅིན་ གཏེར་སྟོན་ཁོ་ར་ རྒྱལ་ཁབ་ནང་ལས་ར་འཁྲུངས་ཏེ་ ནང་པ་སངས་རྒྱས་པའི་ཆོས་ རྒྱལ་ཁབ་ཕྱི་ནང་མེད་པར་ དར་ཁྱབ་མཛད་ཡོད་རུང་ འབྲུག་མི་མང་ཤོས་ཅིག་གིས་ར་ པད་གླིང་ཡབ་སྲས་ཚུ་གི་ རྣམ་ཐར་དང་ མཛད་ཤུལ་ དེ་ལས་ ཆོས་དང་ལམ་སྲོལ་ཚུ་གི་སྐོར་ལས་ ཤེས་མི་མིན་འདུག་ཟེར་ཨིན་པས།
དེ་འབདཝ་ལས་ པད་གླིང་ཡབ་སྲས་༣ གྱི་ ཆོས་དང་ཕྱག་བཞེས་ རིག་གཞུང་དང་ གདུང་བརྒྱུད་ དེ་ལས་ རྟེན་གསུམ་དང་ ས་གནས་ཚུ་གི་སྐོར་ལས་ གོ་བ་དང་ ཤེས་ཡོན་སྤྲོད་ཐོག་ལས་ གོང་འཕེལ་གཏང་ཐབས་ལུ་ པད་གླིང་ཡབ་སྲས་༣ གྱི་ རྣམ་ཐར་ལ་སོགས་པ་ཚུ་ ཕྱོགས་སྒྲིག་འབད་ཐོག་ལས་ དཔེ་དེབ་པར་སྐྲུན་འབད་ཡི་ཟེར་ བསམ་གཏན་ཡེ་ཤེས་ཀྱིས་ བཤདཔ་ཨིན་པས།
བུམ་ཐང་ལས་ ཀུན་བཟང་ཆོས་སྒྲོན་གྱིས་ བཤད་མིའི་ནང་ ཧེ་མ་ལས་ ཕྱོགས་སྒྲིག་འབད་ཡོད་མི་ རིག་འཛིན་ཆེན་པོ་ གཏོར་སྟོན་པདྨ་གླིང་པའི་ རྣམ་ཐར་ལ་སོགས་པ་ཚུ་ལས་ གཏེར་སྟོན་གྱི་ འཁྲུངས་ཡུལ་དེ་ མཆེལ་ཟེར་ཐོནམ་མས་ཟེར་ཨིནམ་ད་ ད་རེས་འབད་བ་ཅིན་ བུམ་ཐང་ཕྲའི་ཟེར་མི་དེ་ ཨིན་མས་ཟེར་ཨིན་པས།
དཔལ་འབྲུག་ཞིབ་མཇུག་ལྟེ་བའི་མདོ་ཆེན་ དྲགོས་ཀརྨ་ཨུ་ར་གིས་ བཤད་མིའི་ནང་ གཏེར་སྟོན་གྱིས་ གཏེར་༡༠༨ བཞེས་ནིའི་ ལུང་བསྟན་འདུག་ཟེར་ཨིནམ་ད་ ཨིན་རུང་ ད་ལྟོ་ཚུན་ཚོད་ གཏེར་༣༢ བཞེས་མི་དེ་ མང་ཤོས་ར་ འབྲུག་དང་ བོད་ལས་ཨིན་མས་ཟེར་ཨིན་པས།
དྲགོས་ཀརྨ་ཨུ་ར་གིས་འབད་བ་ཅིན་ གཏེར་སྟོན་གྱིས་ ཀྲོང་གསར་དང་ གཞལམ་སྒང་ མོང་སྒར་ བཀྲིས་སྒང་ བུམ་ཐང་ ཤར་ལ་སོགས་པའི་ ས་གནས་ཚུ་ནང་ ནང་པ་སངས་རྒྱས་པའི་ཆོས་ དར་ཁྱབ་མཛད་ཡོདཔ་མ་ཚད་ བོད་དང་ ཕྱི་རྒྱལ་གྱི་ ས་གནས་ཚུ་ནང་ཡང་ དར་ཁྱབ་མང་རབས་ཅིག་ མཛད་ནུག་ཟེར་ཨིན་པས།
བུམ་ཐང་སྟང་ལས་ཨིན་མི་ ལྡོག་པྱོགས་འགོ་ཁྲིདཔ་ ཌོག་ཊར་པདྨ་རྒྱ་མཚོ་དང་ དྲགོས་སངས་རྒྱས་རྡོ་རྗེ་ རྩོམ་བྲིསཔ་ཀུན་བཟང་ཆོས་སྒྲོན་༣ གྱིས་ རིག་འཛིན་གཏེར་སྟོན་པད་གླིང་ཡབ་སྲས་༣ གྱི་ རྣམ་ཐར་དཔེ་དེབ་གསུམ་ གསར་བཏོན་འབད་ཡོད་པའི་གནས་ཚུལ།
སྐལ་བཟང་དབང་ཕྱུག།
གཏེར་སྟོན་པདྨ་གླིང་པའི་ རྣམ་ཐར་ཡོངས་རྫོགས་ཡོད་མི་ དཔེ་དེབ་གསར་བཏོན།
༉ འབྲུག་གི་ལམ་སྲོལ་ཞིབ་འཚོལ་དང་ ཡིག་ཐོག་བཀོད་མི་ ཤེས་རྒྱུན་ལས་སྡེ་གིས་ གཏེར་སྟོན་པདྨ་གླིང་པའི་ རྣམ་ཐར་ཡོངས་རྫོགས་འབད་མི་ དཔེ་དེབ་གསརཔ་ཅིག་ བྲིས་ཡོདཔ་ཨིན་པས།

དཔེ་དེབ་དེ་ཡང་ ཧེ་མ་ལས་ཡོད་མི་ རྣམ་ཐར་ཚུ་ལུ་ ཞིབ་འཚོལ་འབད་དེ་ རྣམ་ཐར་བྲིས་མི་ ཀརྨ་ཕུན་ཚོགས་ཀྱིས་ རྣམ་ཐར་ཁག་༦ དེ་ཅིག་ མཇལ་བའི་ཤུལ་ལས་ ཐུམ་ཐང་ཀུན་བཟང་བྲག་ལུ་ ཤིང་གུ་པ་ཏྲ་རྐོ་སྟེ་ཡོད་མི་ རྣམ་ཐར་དེ་ མ་དཔེ་སྦེ་ གཞི་བཞག་སྟེ་ བསྡུ་སྒྲིག་འབད་ཡོདཔ་ཨིན་པས།
གཏེར་སྟོན་ཁོ་ར་ གཏེར་བཞེས་པ་རྐྱངམ་གཅིག་གིས་མ་ཚད་ གཏེར་ལེ་ཤ་བཞེས་ནི་དེ་གིས་ གཏེར་སྟོན་རྒྱལ་པོ་ལྔ་ཟེར་ཞུཝ་མ་ཚད་ སྒང་སྟེང་སྤྲུལ་སྐུ་མཆོག་གིས་ གཏེར་སྟོན་དེ་ དཔེ་སྟོན་བཏུབ་པའི་གཏེར་སྟོན་ཅིག་ཨིན་པའི་ཁར་ དཔའ་བོ་ཨིན་ཟེར་ གསུངསམ་ཨིན་པས།
རྣམ་ཐར་དེ་ནང་ པདྨ་གླིང་པའི་སྲས་ ཟླ་བ་རྒྱལ་མཚན་གྱིས་ ཀུན་བཟང་བྲག་གི་ས་ཁོངས་ནང་ དུས་ཚོད་མང་ཤོས་ཅིག་བཞུགས་ཏེ་ ཤིང་ལུ་པ་ཏྲ་བརྐོ་ནི་ འགོ་བཙུགས་ཡོདཔ་ལས་ ཀུན་བཟང་བྲག་གི་རྣམ་ཐར་དེ་ མ་དཔེ་སྦེ་ བཞག་ཡོདཔ་ཨིན་རུང་ ཤིང་གི་པ་ཏྲ་ཚུ་ རྣམ་རྐོ་རྐོཝ་ཨིན་ན་ ཁ་གསལ་མེད་རུང་ སྲས་ཀྱིས་འགོ་འདྲེན་ཐོག་ལས་ རྣམ་ཐར་ཡོངས་རྫོགས་ རྐོ་ཡོདཔ་སྦེ་ འཁོད་དེ་འདུག་ཟེར་ཨིན་པས།
དེ་མ་ཚད་ རྩོམ་པ་པོ་གིས་ སྤྱི་ལོ་༡༩༧༦ ལུ་ སྐྱབས་རྗེ་བདུད་འཇོམས་རིན་པོ་ཆེ་གིས་ འགོ་འདྲེན་ཐོག་ལས་ པར་སྐྲུན་འབད་ཡོད་མི་དང་ སྒང་སྟེང་དང་ ཨོ་རྒྱན་ཆོས་གླིང་ དེ་ལས་ དུང་དཀར་དང་ གཡག་ལང་གི་རྣམ་ཐར་ཚུ་ལས་ དཔེ་ལྟ་ཡོདཔ་ཨིན་པས།
པ་ཏྲ་ཚུ་ཡང་ དུས་རབས་༡༦ པ་དེ་ཅིག་ནང་ རྐོ་ཡོད་པའི་དོགས་པ་ཡོདཔ་ཨིན་པས།
ཀི་དེབ་གསརཔ་ པར་སྐྲུན་འབད་དགོ་མི་དེ་ཡང་ རྣམ་ཐར་དེ་ མི་མང་གིས་ འཇམ་ཏོག་ཏོ་སྦེ་ མཇལ་ཚུགསཔ་བཟོ་ནིའི་དོན་ལུ་ཨིནམ་ད་ དེ་ཡང་ འབྲུག་ལུ་ པད་གླིང་ལམ་སྲོལ་གྱི་ རྒྱལ་རབས་ཀྱི་ ཞིབ་འཚོལ་དང་ ཡིག་ཆའི་ནང་ ཐོ་བཀོད་འབད་ནིའི་ ལས་འགུལ་ཡོད་མི་ཚུ་གི་གྲས་ལས་ གཅིག་ཨིནམ་ད་ བྲིས་བ་པོ་གིས་ རབ་ཆད་ཉེན་ཡོད་པའི་སྐོར་ལས་ ལས་འགུལ་ཚུ་གི་གྲས་ལས་ཨིན་པས།
ཤོག་གྲངས་༤༡༣ ལྷགཔ་ཅིག་འབད་མི་ གཏེར་སྟོན་པདྨ་གླིང་པའི་རྣམ་ཐར་ འོད་ཟེར་ཀུན་མཛེས་ནོར་བུའི་ཕྲེང་བ་ཟེར་མི་ རྣམ་ཐར་དེ་ སྐལ་ལྡན་ཚུ་ སྤྲོ་བ་བསྐྱེད་པའི་ཚུལ་དུ་ བྲིས་ཡོད་རུང་ རྣམ་ཐར་དེ་ ཆོས་སྐད་ནང་འབདཝ་ལས་ ལྷག་མི་ཚུ་གིས་ དོན་དག་ཚུ་ ལེགས་ཤོམ་སྦེ་ ཧ་གོ་ནི་ལུ་ ལཱ་ཁག་རྐྱབ་ནི་ཨིན་རུང་ རྫོང་ཁའི་ཐོག་ལུ་ཡང་ འཕྲལ་མགྱོགས་ར་ འབྲི་བཀོད་འབད་ནི་ཨིན་པའི་གནས་ཚུལ།
བཀྲ་ཤིས་བསྟན་འཛིན།
བློན་ཆེན་མཆོག་གིས་ མི་དབང་མངའ་ཞབས་མཆོག་ལུ་ ཕུལ་ཆ་དང་འབྲེལ་ ཁས་བླངས་༥ ཕུལ་ཡོདཔ།
༉ སྤྱི་ཟླ་༢ པའི་ཚེས་༢༡ ལུ་ ཐིམ་ཕུག་ལྕང་གླིང་མི་ཐང་ནང་སྦེ་ མི་དབང་བངའ་བདག་རིན་པོ་ཆེ་མཆོག་ དགུང་ལོ་༣༥ བཞེས་པའི་ འཁྲུངས་སྐར་དུས་ཆེན་བརྩི་སྲུང་ཞུ་བའི་སྐབས་ བློན་ཆེན་ཚེ་རིང་སྟོབས་རྒྱས་མཆོག་གིས་ མི་དབང་མངའ་ཞབས་མཆོག་ལུ་ ཕུལ་ཆ་དང་འབྲེལ་ གཞུང་དང་མི་སེར་ལུ་ ཕྱག་ཞུ་ནིའི་ ཁས་བླངས་ཁག་༥ ཕུལ་ཡི།
དེ་ཡང་ གཞུང་དང་ མི་སེར་ལུ་ ཕྱག་ཞུ་ཞིནམ་ལས་ རྒྱལ་ཁབ་ཀྱི་རང་བཙན་ དམ་སྒྲིང་བཟོ་ཐོག་ལས་ རང་མགོ་འདྲོངས་རང་བཟོ་ཐབས་ལུ་ རང་སོའི་འགན་ཁུར་ཚུ་ རྩ་འགེངས་ཏེ་ ཕྱག་ཞུ་ནི་དང་ རྒྱལ་ཁབ་ནང་ ངན་ལྷད་སྦོམ་ཆུང་ལུ་ མ་བལྟ་བར་ བཀག་དམ་འབད་ནི་ཟེར་ བློན་ཆེན་གྱིས་གསུངས་ཡི།
བློན་ཆེན་གྱིས་འབད་བ་ཅིན་ རྒྱལ་ཁབ་ནང་ མཆོད་རྟེན་༨,༠༦༣ ལྷགཔ་ཅིག་ཡོད་ས་ལས་ མཆོད་རྟེན་༡,༤༥༦ དེ་ཅིག་ སློངས་ཚར་ཡོདཔ་མ་ཚད་ མཆོད་རྟེད་༢,༦༠༠ ལྷགཔ་ཅིག་ བདག་འཛིན་མ་འཐབ་པར་ ཉམས་སྐྱོན་ཞུགས་ཡོད་མི་ཚུ་རྩིསཝ་ད་ མཆོད་རྟེན་བསྡོམས་༤,༠༠༠ ལྷགཔ་ཅིག་ (བརྒྱ་ཆ་༥༢) ཉམས་གསོ་ཞུ་ནི་ཟེར་ཨིན་པས།
སྤྱི་ལོ་༢༠༡༥ ལོ་འདི་ དཔེ་དེབ་ལྷག་ནི་གི་ལོ་སྦེ་ གསལ་བསྒྲགས་འབད་མི་དང་འཁྲིལ་ སློབ་ཕྲུག་ཚུ་གིས་ དཔེ་དེབ་ལྷག་ནི་ལུ་ སྤྲོ་བ་ཐེབས་བསྐྱེད་དགོཔ་སྦེ་ བློན་ཆེན་གྱིས་ གསུངས་མི་དེ་ཡང་ ཡོན་ཏན་གོང་འཕེལ་གཏང་ཐབས་ལུ་ སློབ་ཕྲུག་རེ་གིས་ ཟླཝ་རེ་ལུ་ དཔེ་དེབ་རེ་ ལྷག་དགོ་ཟེར་ཨིན་པས།
འཁྲུངས་སྐར་དུས་སྟོན་དང་འབྲེལ་ རྫོང་ཁག་༢༠ ལས་ གཉའ་རྒོད་དྲག་ཤོས་༥ གི་བར་ན་ འགྲན་བསྡུར་འབད་ཡོདཔ་བཞིན་དུ་ ཀྲོང་གསར་གྱི་གཉའ་རྒོད་ ཀུན་ལེགས་དབང་འདུས་ཀྱིས་ ཨང་དང་པ་ཐོན་ཏེ་ དངུལ་རྐྱང་གི་གསོལ་རས་ དངུལ་ཀྲམ་༣༠༠,༠༠༠ དང་ བུམ་ཐང་གི་གཉའ་རྒོད་ པ་སངས་རྡོ་རྗེ་གིས་ ཨང་༢ པའི་གསོལ་རས་ དངུལ་ཀྲམ་༢༠༠,༠༠༠ ཐོབ་ཅི།
དེ་ལས་ གཉའ་རྒོད་ཚུ་གི་གྲས་ལས་ རྒས་ཤོས་ཅིག་ཨིན་མི་ སྤ་རོའི་གཉའ་རྒོད་ བསོད་ནམས་ཚེ་རིང་གིས་ ཨང་༣ པའི་གསོལ་རས་ དངུལ་ཀྲམ་༡༠༠,༠༠༠ དང་ བཀྲིས་སྒང་གི་གཉའ་རྒོད་ སྐལ་བཟང་དབང་ཕྱུག་གིས་ ཨང་༤ པའི་གསོལ་རས་ དངུལ་ཀྲམ་༥༠,༠༠༠ དང་ དར་དཀར་ནང་གི་གཉའ་རྒོད་ བསོད་ནམས་རྡོ་རྗེ་གིས་ ཨང་༥ པའི་གསོལ་རས་ དངུལ་ཀྲམ་༣༠,༠༠༠ ཐོབ་ཅི།
དེ་བཟུམ་སྦེ་ གཉའ་རྒོད་གཞན་ཚུ་གི་བར་ན་ སྐེད་བཤེད་འཛིང་ནི་དང་ གླང་འཐབ་ནི་ལ་སོགས་པའི་ ལས་རིམ་འགོ་འདྲེན་འཐབ་ཡོདཔ་ད་ གླང་འཐབ་ནིའི་ནང་ དབང་འདུས་ཕོ་བྲང་ལས་ གཉའ་རྒོད་ཀྱིས་ ཨང་དང་པ་དང་ གཞལམ་སྒང་གི་ གཉའ་རྒོད་ཀྱིས་ ཨང་༢ པ་ དེ་ལས་ སྐེད་བཤེད་འཛིང་ནིའི་ནང་ ཐིམ་ཕུག་གི་ གཉའ་རྒོད་ཀྱིས་ ཨང་དང་པ་དང་ མོང་སྒར་གྱི་ གཉའ་རྒོད་ཀྱིས་ ཨང་༢ པ་ཐོན་ཡི།
དེ་ལས་ ཁ་རྗེའི་རྒྱན་ཤོག་གི་ ལས་རིམ་ཅིག་ཡང་ འགོ་འདྲེན་འཐབ་ཐོག་ལས་ གསོལ་རས་མ་འདྲཝ་ཚུ་ བྱིན་ཡོདཔ་བཞིན་དུ་ དངུལ་ཀྲམ་ས་ཡ་༡.༤ གནས་པའི་ གློག་ཤུགས་སྣུམ་འཁོར་དེ་ སྤུ་ན་ཁ་ལས་ ན་གཞོན་སོ་ནམ་པ་ གནག་མདོག་རིན་ཆེན་གྱིས་ ཐོབ་ཅི།
གནག་མདོག་རིན་ཆེན་གྱིས་འབད་བ་ཅིན་ ཁོ་ར་ ལོ་ན་ཆུང་ཀུ་འབད་རུང་ ཡོན་ཏན་བལྟ་ནིའི་ གོ་སྐབས་མ་ཐོབ་ལས་ གཡུས་ཁར་ སོ་ནམ་གྱི་ ལཱ་འབད་སྡོད་ཅི་ཟེར་ཨིནམ་ད་ སྣུམ་འཁོར་ཉོ་ཚུགས་ནི་དེ་ཕར་བཞག་ དཀྲོག་ར་མ་མྱོངམ་ལས་ དེ་བཟུམ་མའི་ གསོལ་རས་འཐོབ་འོང་ཟེར་ མནོ་བསམ་ར་མ་བཏང་རུང་ གོང་མའི་བསོད་ནམས་ལས་ གསོལ་རས་ཐོབ་མི་དེ་ བཙོང་ནིའི་ མནོ་བསམ་ར་མེད་ཟེར་ སླབ་ཨིན་པའི་གནས་ཚུལ།
སྐལ་བཟང་དབང་ཕྱུག།
མི་དབང་མཆོག་གིས་ ན་གཞོན་ཨིསི་ཀའུཊ་ཚུ་ལུ་ བཀའ་སློབ་གནང་ཡོདཔ།
༉ ཁ་ཙ་ མི་དབང་མངའ་བདག་རིན་པོ་ཆེ་མཆོག་གིས་ རྒྱལ་ཡོངས་ཨིསིཀའུཊི་གི་ ཉིནམ་དང་པ་བརྩི་སྲུང་ནང་ བྱོན་གནང་ཡོདཔ་བཞིན་དུ་ ད་ལས་ཕར་ ཉིནམ་འདི་ མི་དབང་མངའ་ཞབས་མཆོག་གི་ འཁྲུངས་སྐར་དུས་སྟོན་དང་བསྟུན་ སྤྱི་ཟླ་༢ པའི་ཚེས་༢༡ ལུ་ ལོ་བསྟར་བཞིན་དུ་ བརྩི་སྲུང་ཞུ་ནི་ཨིན་པས།
ན་གཞོན་བསླབ་སྟོན་ལས་རིམ་ནང་ ཐིམ་ཕུག་ལུང་གཤོང་གི་ སློབ་གྲྭ་ཁག་ལས་དང་ རྒྱལ་ཁབ་ནང་འཁོད་ཀྱི་ ཨིསི་ཀའུཊི་ཚུ་གིས་ བདེ་སྲུངཔ་སྡེ་ཚན་ཅིག་དང་གཅིག་ཁར་ བཅའ་མར་གཏོགས་ནུག།
(more…)
མི་དབང་མཆོག་གིས་ མི་ངོ་༡༩༦ ལུ་ མི་ཁུངས་ཀྱི་ སྐྱིད་སྡུག་གནང་ཡོདཔ།
ད་རིས་ཉིན་མར་ མི་དབང་མངའ་བདག་རིན་པོ་ཆེ་མཆོག་གིས་ བཀྲིས་ཆོས་རྫོང་གི་ ཀུན་ར་ནང་སྦེ་ མི་གྲངས་༡༩༦ ལུ་ མི་ཁུངས་ཀྱི་ སྐྱིད་སྡུག་གནང་པའི་ཤུལ་ལུ་ མི་དབང་རྒྱལ་བཙུན་རྣམ་གཉིས་ ཀུན་རའི་གདོང་ཁར་ མི་ཁུངས་ཐོབ་མི་ཚུ་དང་ ལྷན་བཞུགས་གནང་པའི་བསྒང་།
མི་དབང་མཆོག་གིས་ གསར་སྤང་ཁྲོམ་ཁར་ མེ་རྐྱེན་གྱི་ ཉམས་རྒུདཔ་ཚུ་དང་མཇལ་ཕྲད།
༉ ཁ་ཙ་ མི་དབང་མངའ་བདག་རིན་པོ་ཆེ་མཆོག་གིས་ འདས་པའི་རེས་གཟའ་ཟླ་བ་ལུ་ ཚོང་ཁང་དང་ སྦ་སྒོར་༨༡ མེ་གིས་འཚིགས་མི་ གསར་སྤང་ཁྲོམ་ཁར་ ཆིབས་བསྐྱོད་གནང་སྟེ་ མི་སེར་ཚུ་དང་ མཇལ་ཕྲ་གནང་ནུག།
ད་རུང་ མི་དབང་མཆོག་གིས་ མེ་རྐྱེན་གྱིས་ ཚོང་ཁང་དང་ སྦ་སྒོར་འཚིགས་མི་ལུ་བརྟེན་ ཉམས་རྒུད་བྱུང་མི་ བཟའ་ཚང་གི་ ནང་མི་གཙོ་ཅན་ཚུ་དང་ ལོགས་སུ་སྦེ་ མཇལ་ཕྲད་གནང་ཡོདཔ་ཨིན་པས།
(more…)
རང་ལུགས་གནམ་ལོ་ཤིང་མོ་ལུག་ལོ་ལུ་ དགའ་ཚོར་གྱི་བསུ་བ།
༉ འདས་པའི་ལོ་ནང་ འབྲུག་གི་དཔལ་འབྱོར་གོང་འཕེལ་གྱི་ གྲུབ་འབྲས་དེ་ མངོན་གསལ་ཆེཝ་སྦེ་མེད་རུང་ མི་དབང་མངའ་བདག་རིན་པོ་ཆེ་མཆོག་གི་ སྐུ་བསོད་དབང་ཐང་ལུ་བརྟེན་ རྒྱལ་ཁབ་འདི་ དགའ་སྐྱིད་དང་ ཞི་བདེའི་ངང་ལུ་ གནས་ཡོད་པའི་ རྟགས་དང་རྟེན་འབྲེལ་བཟང་བའི་ དུས་ཚོད་ནང་ ད་རིས་ལས་ གནམ་ལོ་གསར་ཚེས་ལུ་ དགའ་ཚོར་གྱི་ བསུ་བ་ཞུཝ་ཨིན།
(more…)


text:
གཞུང་ས་ཧམ་འཛུལ་ཐོག་ བཟའ་སྤྱོད་འབད་བའི་གདོང་ལེན།
༉ འབྲུག་འདི་ སྐོབས་ཚུད་རྒྱལ་ཁབ་ཅིག་ཨིནམ་ལས་ ས་ཆ་ཚུ་ ལ་ལུང་དང་ བྲག་རི་ ནགས་ཚལ་ཚུ་གིས་ ཁྱབ་སྟེ་ཡོདཔ་ལས་ སོ་ནམ་གྱི་དོན་ལུ་ བཟའ་སྤྱོད་འབད་བཏུབ་པའི་ ས་ཆ་བརྒྱ་ཆ་༧ དེ་ཅིག་ལས་བརྒལ་མེདཔ་ཨིན།

འདི་འབདཝ་ལས་ ས་ཞིང་ཚུ་ རྒྱུ་ནོར་ངོ་མ་ཅིག་སྦེ་ བརྩི་འཇོག་གནང་སྟེ་ ས་ཆ་མེད་མི་ཚུ་ལུ་ གཞུང་ཞབས་ལས་ སྐྱིད་སྡུག་གནང་དང་ གནང་བཞིན་དུ་ཡོདཔ་ད་ དེ་གིས་ མཐའ་ཟུར་ཚུ་ནང་ འཚོ་བ་སོ་ནམ་ལུ་བརྟེན་སྡོད་མི་ མི་སེར་མང་ཤོས་ཅིག་ལུ་ ཕན་ཁྱད་སྦོམ་བྱུང་སྟེ་ཡོདཔ་ཨིན།
འདི་དང་གཅིག་ཁར་ གཞུང་དབང་ས་ཆ་ཚུ་ལུ་ཡང་ གདོང་ལེན་སྦོམ་བྱུང་དོ་ཡོདཔ་ད་ དཔེར་ན་ ཁ་ཙ་ ཧཱ་རྫོང་ཁག་ཚོགས་འདུ་གིས་ གཞུང་ས་ཚུ་ ཧམ་འཛུལ་འབད་དེ་ བཟའ་སྤྱོད་འབདཝ་མ་ཚད་ ལ་ལུ་ཅིག་གིས་ ཕ་བརྒྱུད་བུ་བརྒྱུད་སྦེ་ ཕ་ཞིང་བཟུམ་སྦེ་ བདག་དབང་འབད་མི་ལུ་བརྟེན་ ས་གནས་གཞུང་གི་ འགོ་ཁྲིདཔ་ཚུ་ལུ་ སྟབས་མ་བདེཝ་ བྱུང་དོ་ཡོད་པའི་སྐོར་ གྲོས་བསྡུར་གནང་ནུག།
དེ་ཡང་ རྒྱལ་ཡོངས་ས་ཆ་ལྷན་ཚོགས་ལས་ གཞུང་ས་ཧམ་འཛུལ་འབད་མི་ཚུ་ བཀག་འཛིན་འབད་དགོ་པའི་ གསལ་བསྒྲགས་འབད་མི་དེ་ བསྟར་སྤྱོད་ནང་ལྷོདཔ་ད་ སྟབས་མ་བདེཝ་ཡོད་ནི་དེ་གིས་ཨིནམ་ད་ རྒཔོ་ལ་ལུ་གིས་ གཞུང་ས་ཕ་བརྒྱུད་བུ་བརྒྱུད་སྦེ་ བཟའ་སྤྱོད་འབད་མི་ཚུ་གི་ཐད་ལུ་ བཀག་འཛིན་འབད་ནི་མིན་པར་ གླར་སྤྱོད་འབད་བཅུག་དགོ་པའི་ གྲོས་འཆར་དང་ ལ་ལུ་ཅིག་གིས་ ཐད་ཀར་དུ་ ངོས་ལེན་མ་འབད་བར་ དང་པ་ར་ གཞུང་ས་ནང་ ཧམ་འཛུལ་འབད་ཡོད་མེད་ དབྱེ་ཞིབ་རྐྱབ་དགོ་པའི་ གྲོས་འཆར་ཡང་ཕུལ་ནུག།
དེ་སྦེ་ གསུང་གྲོས་གནང་ཐངས་ལུ་ བལྟ་བ་ཅིན་ གཞུང་ས་ཚུ་ ཚུལ་མིན་གྱི་སྒོ་ལས་སྤྱོད་མི་ ལེ་ཤ་ཡོད་མི་གིས་མ་ཚད་པར་ དཀའ་ངལ་དེ་ ཧཱ་རྫོང་ཁག་ནང་རྐྱངམ་གཅིག་མིན་པར་ རྫོང་ཁག་ཆ་མཉམ་ནང་ འོང་སྲིད་པའི་ བརྡ་མཚོན་སྟོནམ་ཨིན་མས།
མ་གཞི་ སའི་བཅའ་ཁྲིམས་༢༠༠༧ ཅན་མའི་ནང་ གཞུང་ས་ཧམ་འཛུལ་ཐོག་ སྤྱོད་མ་ཆོགཔ་སྦེ་ཡོད་རུང་ དཀའ་ངལ་ཚབས་ཆེན་ཡོད་པ་ཅིན་ ལམ་ལུགས་དང་ སྒྲིག་གཞི་ཚུ་ བསྐྱར་ཞིབ་འབད་དེ་ ཁྲིམས་འགལ་ཐོག་ བཟའ་སྤྱོད་འབད་མི་ཚུ་ལུ་ ཁྲིམས་དང་འཁྲིལ་ གདོང་ལེན་འབད་དགོ།
གལ་སྲིད་ གོང་ལུ་གསལ་བཀོད་འབད་དོ་བཟུམ་ རང་དབང་གི་ཁྲམ་མེད་པར་ ཕ་བརྒྱུད་བུ་བརྒྱུད་སྦེ་ བཟའ་སྤྱོད་འབད་མི་ གཞུང་ས་ཚུ་གི་ཐད་ཁར་ ཧཱ་རྫོང་ཁག་གི་ རྒཔོ་ལ་ལུ་ཅིག་གིས་ གྲོས་འཆར་བཀོད་དོ་བཟུམ་ གཞུང་ས་སྤྱོད་ནི་ བཤོལ་བཞག་ཐབས་ལུ་ ཞག་དུས་བྱིན་དགོཔ་དེ་ཡང་གལ་ཆེ།
ད་རུང་ གཞུང་ས་ཧམ་འཛུལ་འབད་བའི་ གནད་དོན་རྐྱངམ་གཅིག་མིན་པར་ གཡུས་ཚན་ཚུ་ནང་ གུང་སྟོང་སྦེ་བཞག་སྟེ་ མི་སེར་ཚུ་ ཁྲོམ་སྡེ་ཚུ་ནང་ གནས་སྤོ་འོང་བའི་ དཀའ་ངལ་ཚུ་ཡང་ བལྟ་དགོཔ་ཡོདཔ་ད་ ག་འཆརཔ་ཟེར་བ་ཅིན་ མི་ཚུ་གིས་ རང་སོའི་ཁྱིམ་ཚུ་ སྟོངམ་བཞག་སྟེ་ གནས་སྤོ་འགྱོཝ་ད་ ཕ་བརྒྱུད་བུ་བརྒྱུད་སྦེ་ བཟའ་སྤྱོད་འབད་མི་ རང་དབང་ཅན་གྱི་ ས་ཆ་ཚུ་ ཞིང་སྟོང་ལུས་ཏེ་ ནགས་ཚལ་ལུ་ འགྱུར་ནི་ལས་ བཀག་སྲུང་འབད་དགོ།
མ་གཞི་ གྲོང་སྡེ་ལས་ ཁྲོམ་ཁ་ལུ་ གནས་སྤོ་འོང་མིའི་ རྒྱུ་རྐྱེན་ཅིག་ གཡུས་སྒོ་ཚུ་ནང་ སོ་ནམ་གྱི་ ལཱ་ག་དེམ་ཅིག་ར་འབད་རུང་ རི་དྭགས་སེམས་ཅན་ཚུ་གིས་ ལོ་ཐོག་ཚུ་ མེདཔ་བཏང་མི་ལུ་བརྟེན་ཨིནམ་སྦེ་ སླབ་མི་ཡང་འདུག།
འདི་འབདཝ་ལས་ གཞུང་ས་ཧམ་འཛུལ་འབད་བའི་ དཀའ་ངལ་ཚུ་ལུ་ གདོང་ལེན་འབདཝ་དང་གཅིག་ཁར་ གུང་སྟོང་དང་ ས་ཞིང་ཚུ་ བཟའ་སྤྱོད་མ་འབད་བར་བཞག་མིའི་ གནད་དོན་ཚུ་ཡང་ བསྐྱར་ཞིབ་ཐོག་ ཐབས་ལམ་ཚུ་ བཏོན་དགོཔ་འདུག་ཟེར་ ཞུ་ནི་ཨིན།
One Comment to “གཞུང་ས་ཧམ་འཛུལ་ཐོག་ བཟའ་སྤྱོད་འབད་བའི་གདོང་ལེན།”
-
དྲང་པོ་དབང་ཕྱུག | March 23rd, 2015 at 05:33:50
ད་རུང་ ང་བཅས་གཡུས་སྒོ་ཚུ་ནང་ ས་ཞིང་ཡོད་རུང་ སའི་ཇོ་བདག་ཚུ་ གཡུས་སྒོ་ནང་ ལོ་ལོ་སྦེ་མེད་པར་ ཡུན་རིངམོ་སྦེ་ མི་གཞན་ལུ་ (share cropper)བཟའ་སྤྱོད་འབད་བཅུག་མི་ཚུ་ཡང་ བསྐྱར་ཞིབ་མཛད་གནང་དགོཔ་འདུག་ཟེར་ཞུ་ནི། འདི་ཡང་ གྲོང་གཡུལ་ལས་ ཁྲོམ་ཁར་གནས་སྤོ་འོང་བའི་ དཀའ་ངལ་སེལ་ཐབས་ལུ་དམིགས་ཏེ་ཞུཝ་ཨིན། བཀྲིན་ཆེ།